M P Veerendra Kumar against UDF learership | യുഡിഎഫ് വിടുമെന്ന സൂചന നൽകി വീരേന്ദ്രകുമാറും രംഗത്ത്; യുഡിഎഫിലെ ദുരനുഭവം എണ്ണിപ്പറഞ്ഞ് വാർത്താ സമ്മേളനം; പാലക്കാട്ടെ തോൽവി അന്വേഷിച്ച കമ്മീഷൻ റിപ്പോർട്ട് പുറത്തുവിടണം; മുന്നണി വിടുന്ന കാര്യത്തിൽ അന്തിമ തീരുമാനം പാർട്ടി ദേശീയ നേതൃത്വത്തിന്റേത്: ഉമ്മൻ ചാണ്ടി സർക്കാറിന് വീണ്ടും ആശങ്ക - MarunadanMalayalee.com\nApril 18, 2015 | 04:16 PM IST | Permalink\nകോഴിക്കോട്: സംസ്ഥാന രാഷ്ട്രീയത്തിലെ കുഴഞ്ഞുമറിഞ്ഞ സാഹചര്യത്തിൽ യുഡിഎഫിനും കോൺഗ്രസിനും കൂടുതൽ തലവേദന സൃഷ്ടിച്ച് ജനതാദൾ യുണൈറ്റഡായി മാറിയ വീരേന്ദ്ര കുമാറിന്റെ സോഷ്യലിസ്റ്റ് ജനതയും രംഗത്ത്. യുഡിഎഫ് മുന്നണിയിൽ നിന്നും നേരിടേണ്ടി വന്ന ദുരനുഭവങ്ങൾ എണ്ണിപ്പറഞ്ഞുകൊണ്ടാണ് പാർട്ടി സംസ്ഥാന സമിതി യോഗത്തിന് ശേഷം വീരേന്ദ്രകുമാർ വാർത്താസമ്മേളനത്തിൽ പ്രതികരിച്ചത്. ലോക്‌സഭാ തെരഞ്ഞെടുപ്പിൽ പാലക്കാടുണ്ടായ തോൽവിയെ കുറിച്ച് അന്വേഷിച്ച ആർ ബാലകൃഷ്ണ പിള്ള ചെയർമാനായ കമ്മിറ്റിയുടെ റിപ്പോർട്ട് പുറത്തുവിടണമെന്നും ജെഡി(യു) സംസ്ഥാന അധ്യക്ഷൻ എം പി വീരേന്ദ്രകുമാർ ആവശ്യപ്പെട്ടു.\nലോക്‌സഭാ തെരഞ്ഞെടുപ്പിൽ മുന്നണിയിൽ നിന്നും അവഗണനയാണ് നേരിടേണ്ടി വന്നത്. ഇക്കാര്യത്തിൽ ആർഎസ്‌പിക്ക് നൽകിയ പരിഗണന പാർ്ട്ടിക്ക് ലഭിച്ചില്ലെന്നും അദ്ദേഹം പറഞ്ഞു. വടകരയിലേത് സിറ്റിങ് സീറ്റാണെന്ന് പറഞ്ഞപ്പോൾ കൊല്ലത്തെ സിറ്റിങ് സീറ്റാണ് കോൺഗ്രസ് ആർഎസ്‌പിക്ക് നൽകിയതെന്നും വീരേന്ദ്രകുമാർ പറഞ്ഞു. സോഷ്യലിസ്റ്റ് ജനത യുഡിഎഫിലെത്തിയതു കൊണ്ടാണ് നിയമസഭാ തെരഞ്ഞെടുപ്പിൽ യുഡിഎഫ് അധികാരത്തിലെത്തിയതെന്നും അദ്ദേഹം പറഞ്ഞു. സോഷ്യലിസ്റ്റ് ജനത ദൾ എൽ.ഡി.എഫ് വിട്ടില്ലായിരുന്നുവെങ്കിൽ ഇപ്പോൾ സംസ്ഥാനം എൽ.ഡി.എഫ് ഭരിക്കുമായിരുന്നുവെന്നും വീരേന്ദ്രകുമാർ പറഞ്ഞു.\nപാലക്കാട്ടെ തോൽവിയുടെ അന്വേഷണ റിപ്പോർട്ട് പുറത്തുവിടുന്നതിനുള്ള ബാധ്യത കോൺഗ്രസിനുണ്ട്. നിയമസഭാ തിരഞ്ഞെടുപ്പ് കയ്‌പേറിയ അനുഭവമായിരുന്നു. പാലക്കാട് മൽസരിക്കാൻ തന്നെ നിർബന്ധിച്ചത് കോൺഗ്രസ് നേതൃത്വമാണ്. തന്നെ തിരഞ്ഞെടുപ്പിൽ പരാജയപ്പെടുത്തിയവർക്കെതിരെ നടപടിയെടുക്കാൻ കോൺഗ്രസിന് ബാധ്യതയുണ്ടെന്നും വീരേന്ദ്രകുമാർ പറഞ്ഞു. യുഡിഎഫിന്റെ സംഘടനാപരമായ സംവിധാനത്തിലും അവഗണനയാണ്. ഒരു ജില്ലയിലേയും യുഡിഎഫ് കൺവീനർ സ്ഥാനം ജെഡിയുവിന് ഇല്ല. ബാലകൃഷ്ണപിള്ള പോയപ്പോൾ കൊല്ലം കൺവീനർ സ്ഥാനം ആർ എസ് പിക്ക് കൊടുത്തുവെന്നും വീരേന്ദ്രകുമാർ കുറ്റപ്പെടുത്തി.\nതങ്ങൾ ഇപ്പോൾ പ്രാദേശിക പാർട്ടിയല്ല. ദേശീയ പാർട്ടിയായ ജനതാദൾ യുണൈറ്റഡിന്റെ ഭാഗമാണ്. മാറിയ രാഷ്ട്രീയ സാഹചര്യങ്ങളുടെ അടിസ്ഥാനത്തിലായിരിക്കും പാർട്ടി തീരുമാനമെടുക്കുക. ഇക്കാര്യം ജെഡിയു ദേശീയ നേതൃത്വവുമായി ചർച്ച ചെയ്തായിരിക്കും തീരുമാനമെടുക്കുക. ദേശീയ തലത്തിൽ ജനതാപരിവാർ യോജിച്ച് നീങ്ങുന്നതിന് ധാരണയായിട്ടുണ്ട്. അതനുസരിച്ച് കേരളത്തിലും ചർച്ച ചെയ്ത് നിലപാടെടുക്കും. രാഷ്ട്രീയ സാഹചര്യങ്ങൾ വിലയിരുത്തി ഉചിതമായ തീരുമാനമമാണ് പാർട്ടി സ്വീകരിക്കുക. എൽഡിഎഫിലേക്ക് മടങ്ങി പോകുന്ന കാര്യം ഇപ്പോൾ ചർച്ച ചെയ്തിട്ടില്ല. തെറ്റുതിരിത്തിയാൽ എൽഡിഎഫിലേക്ക് മടങ്ങി വരാമെന്ന സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണൻ പ്രസ്താവന സംബന്ധിച്ച ചോദ്യങ്ങൾക്ക് തെറ്റുകൾ തിരുത്തുകയെന്നതല്ല, നിലപാടുകൾ പരിശോധിച്ചാണ് രാഷ്ട്രീയമാറ്റങ്ങൾ സംബന്ധിച്ച തീരുമാനങ്ങളെടുക്കുകയെന്നായിരുന്നു മറുപടി. ഇതുസംബന്ധിച്ച ചർച്ചകളൊന്നും ഇപ്പോൾ നടന്നിട്ടില്ലെന്ന് വീരേന്ദ്രകുമാർ പറഞ്ഞു.\nതങ്ങൾ ഇപ്പോഴും യുഡിഎഫിന്റെ ഭാഗമാണ്. രാജ്യസഭാ തെരഞ്ഞെടുപ്പിൽ യുഡിഎഫ് സ്ഥാനാർത്ഥിക്കുതന്നെ വോട്ടുചെയ്യുമെന്നും വീരേന്ദ്രകുമാർ പറഞ്ഞു. തൃശൂരിൽ പാർട്ടി പ്രവർത്തകന്റെ കൊലപാതക കേസ് അന്വേഷിക്കുന്ന കാര്യത്തിൽ സംസ്ഥാന ആഭ്യന്തര വകുപ്പും യുഡിഎഫ് നേതൃത്വവും കാര്യമായ പരിഗണന നൽകിയിട്ടില്ലെന്ന് അദ്ദേഹം കുറ്റപ്പെടുത്തി. രാജ്യത്തിന്റെ അടിസ്ഥാനശിലയായ മതേതരത്വം ബിജെപി. ഭരണത്തിന് കീഴിൽ അപകടത്തിലായിരിക്കുകയാണ്. രാജ്യത്തെ അസ്ഥിരപ്പെടുത്തുന്ന നടപടികളാണ് ബിജെപിയും സംഘപരിവാർ സംഘടനകളും നടത്തുന്നത്. ന്യൂനപക്ഷങ്ങൾക്കും മറ്റുമെതിരെ സംഘപരിവാർ നേതാക്കൾ ഇതുവരെ ഒളിഞ്ഞും തെളിഞ്ഞും പറഞ്ഞിരുന്ന കാര്യങ്ങൾ ഇപ്പോൾ ബിജെപി.യുടെ എംപിമാർ തന്നെ പറയുകയാണ്. ഗാന്ധിജിയുടെ ഘാതകനായ ഗോഡ്‌സെയ്ക്ക് ക്ഷേത്രം പണിയുന്നു. ഇതിനെതിരെ പുതിയൊരു രാഷ്ട്രീയ നീക്കം ഉണ്ടാവേണ്ടതുണ്ട്. ഡൽഹി ഒഴികെയുള്ള സംസ്ഥാനങ്ങളിലെ നിയമസഭാ തിരഞ്ഞെടുപ്പുകളിൽ ബിജെപി. വലിയ മുന്നേറ്റമാണ് ഉണ്ടാക്കിയത്. ബിഹാറും ഉത്തർപ്രദേശുമാണ് അടുത്ത പരീക്ഷണശാലകൾ. ജനതാപരിവാർ ലയനം നടന്നതിനാൽ ഈ തിരഞ്ഞെടുപ്പുകളിൽ രാഷ്ട്രീയ നിരീക്ഷകർ ശ്രദ്ധിച്ചുവരികയാണ്‌വീരേന്ദ്രകുമാർ പറഞ്ഞു.\nദേശീയ തലത്തിൽ ജനതാപരിവാർ പാർട്ടികൾ ഒരുമിച്ചതോടെ ജനതാദൾ എസും സോഷ്യലിസ്റ്റ് ജനതയും ജനതാദൾ യുണൈറ്റഡ് എന്ന ഏകീകൃത പാർട്ടിയായിട്ടുണ്ട്. ഇതോടെയാണ് എൽഡിഎഫിലേക്ക് തിരികെ വരാനുള്ള സാഹചര്യവും ഒരുങ്ങിയത്. ഇതോടെ ജനതാദൾ യുണൈറ്റഡ് ദേശീയ നേതൃത്വത്തിന്റെ നിലപാട് ഉമ്മൻ ചാണ്ടി സർക്കാരിനെ സംബന്ധിച്ചിടത്തോളം നിർണായകമാണ്. സർക്കാരിന്റെ നിലനിൽപ്പിനെ പോലും ഇത് ബാധിക്കും. ജനതാ പരിവാർ ഉയർത്തുന്ന രാഷ്ട്രീയം ഇടതു പക്ഷത്തിന് അനുകൂലമാണ്. ദേവഗൗഡയുടെ നേതൃത്വത്തിലെ ജനതാദൾ യുവിന് നിയമസഭയിൽ നാല് പേരുടെ അംഗബലമുണ്ട്. ഇടതു പക്ഷത്ത് നിൽക്കുന്ന മാത്യു ടി തോമസ് പക്ഷം അവിടെ തന്നെ ഉറച്ചു നിൽക്കും. ഇതിന് പുറമേ രണ്ട് എംഎൽഎമാരും യുഡിഎഫിൽ നിലയുറപ്പിച്ചിട്ടുണ്ട്. നേരത്തെ ഇടതുനേതാക്കൾ ക്ഷണിച്ചത് അനുസരിച്ച് വീരേന്ദ്രകുമാർ വിഭാഗം അനുകൂല നിലപാട് സ്വീകരിച്ചാൽ അത് ഉമ്മൻ ചാണ്ടി സർക്കാറിന് കടുത്ത ഭീഷണിയാകുമെന്ന കാര്യം ഉറപ്പാണ്.


മമ്മൂട്ടിയുടെ ഉണ്ട ക്ലീന് യു സര്‍ട്ടിഫിക്കറ്റോടെ സെന്‍സറിംഗ് കഴിഞ്ഞു | Talkies\nമമ്മൂട്ടിയുടെ പോലീസ് സിനിമ ഉണ്ട സെന്‍സറിംഗ് കഴിഞ്ഞു. ക്ലീന് യു സര്‍ട്ടിഫിക്കറ്റ് ചിത്രം നേടി. സെന്‍സറിംഗ് പൂര്‍ത്തിയായതോടെ സിനിമ ഈ വെള്ളി ജൂണ് 14ന് റിലീസ് ചെയ്യുമെന്നുറപ്പായി. ഖാലിദ് റഹ്മാന് അനുരാഗകരിക്കിന് വെള്ളം ഫെയിം സംവിധാനം ചെയ്യുന്ന സിനിമ റിയലിസ്റ്റിക് പോലീസ് കഥയാണ്.\nഉണ്ട തിരക്കഥ ഒരുക്കിയിരിക്കുന്നത് ഹര്‍ഷാദ് ആണ്. 2014 ലോകസഭാഇലക്ഷന് സമയത്ത് നടന്ന ചില സംഭവങ്ങളെ ആസ്പദമാക്കിയാണ് സിനിമ ഒരുക്കിയിരിക്കുന്നത്. കേരളത്തില് നിന്നും ഒരു യൂണിറ്റ് പോലീസ് ഛത്തീസ്ഗഡിലെ മാവോയിസ്റ്റ് ഏരിയയിലേക്ക് പോവുന്നതും തുടര്‍ന്നുണ്ടാകുന്ന സംഭവങ്ങളുമാണ് സിനിമ പറയുന്നത്.\nമമ്മൂട്ടി സിനിമയില് പോലീസ് ഇന്‍സ്‌പെക്ടര് സിപി മണികണ്ഠനായെത്തുന്നു. ഷൈന് ടോം ചാക്കോ, അര്‍ജ്ജുന് അശോകന്, ജാക്കബ് ഗ്രിഗറി, റോണി ഡേവിഡ്, കലാഭവന് ഷാജോണ്, ഗോകുലന്, അഭിരാം, ദിലീഷ് പോത്തന്, ലുക്മാന് എന്നിവര് സഹതാരങ്ങളായെത്തുന്നു. ആസിഫ് അലി, വിനയ് ഫോര്‍ട്ട എന്നിവര് അതിഥി താരങ്ങളാവുന്നു.\nകൃഷ്ണന് സേതുകുമാര് മൂവി മില് ബാനറില് ജെമിനി സ്റ്റുഡിയോസുമായി ചേര്‍ന്ന് സിനിമ നിര്‍മ്മിച്ചിരിക്കുന്നു.\n← സാഹോ പോസ്റ്റര് , ശ്രദ്ധ കപൂറിന്റെ ലുക്ക് → ബിജു മേനോനും ഷെയ്ന് നിഗമും ഒന്നിക്കുന്നു


bikes set fire in poovar | വീട്ടുമുറ്റത്ത് നിര്‍ത്തിയിട്ട മൂന്ന് ബൈക്കുകൾ തീവച്ച് നശിപ്പിച്ചു: കത്തി നശിച്ചത് രണ്ട് ആക്ടീവയും! - Malayalam Oneindia\nവീട്ടുമുറ്റത്ത് നിര്‍ത്തിയിട്ട മൂന്ന് ബൈക്കുകൾ തീവച്ച് നശിപ്പിച്ചു: കത്തി നശിച്ചത് രണ്ട് ആക്ടീവയും!\nUpdated: Sat, Mar 2, 2019, 14:07 [IST]\nപൂവാർ: വീടിന് സമീപം പാർക്ക് ചെയ്തിരുന്ന മൂന്ന് ബൈക്കുകൾ തീവച്ച് നശിപ്പിച്ചു. പുല്ലുവിള, കൊച്ചുപള്ളി മാർക്കറ്റ് റോഡിലെ ജനതാ ഹൗസിൽ പ്രിൻസ് ലോപ്പസിന്റെ വീട്ടിലായിരുന്നു സംഭവം. വീടിനോട് ചേർന്ന് സൂക്ഷിച്ചിരുന്ന ഒരു ബുള്ളറ്റും, രണ്ട് ആക്റ്റീവ മോഡൽ സ്കൂട്ടറുകളുമാണ് കഴിഞ്ഞ ദിവസം കത്തിക്കരിഞ്ഞ നിലയിൽ കാണപ്പെട്ടത്. വീട്ടുടമ പ്രിൻസ് ലോപ്പസ് വീടിനോട് ചേർന്ന് ഒരു അക്ഷയ സെന്റർ നടത്തിവരികയാണ്. രാത്രി9ഓടെ ഉറങ്ങാൻ കിടന്ന പ്രിൻസും കുടുംബവും വെളുപ്പിന് ഉണർന്ന് നോക്കുമ്പോഴാണ് കത്തിക്കരിഞ്ഞ നിലയിൽ ബൈക്കുകൾ കണ്ടത്.\nകേരളം ചുട്ടുപൊള്ളുന്നു; ചൂട് കുത്തനെ കൂടാൻ സാധ്യത, എട്ട് ഡിഗ്രി വരെ കൂടാമെന്ന് മുന്നറിയിപ്പ്\nരാത്രി 3.20 ഓടെ ഒരു യുവാവ് ബൈക്കിലെത്തി തീവച്ച ശേഷം കടക്കുന്നതിന്റെ ദൃശ്യങ്ങൾ വീട്ടിൽ സ്ഥാപിച്ചിട്ടുള്ള സി.സി ടി.വി ദൃശ്യങ്ങളിൽ നിന്ന് വ്യക്തമായി. ഏകദേശം മൂന്ന് ലക്ഷം രൂപയുടെ നാശനഷ്ടം ഉണ്ടായതായാണ് കണക്ക്. ബൈക്കുകളിൽ ഒരെണ്ണം മാത്രമാണ് പ്രിൻസിന്റേത് മറ്റുള്ളവ സുഹൃത്തിന്റെ വകയാണ്. ഒരു യാത്ര കഴിഞ്ഞ് വീട്ടിൽ സൂക്ഷിച്ചിരിക്കുകയായിരുന്നു ഇവ.\nതനിക്ക് പ്രത്യേകിച്ച് ശത്രുക്കളൊന്നും ഇല്ലെന്ന് പ്രിൻസ് പറഞ്ഞു. കാഞ്ഞിരംകുളം പൊലീസിൽ പരാതി നൽകിയതിന്റെ അടിസ്ഥാനത്തിൽ കേസ് രജിസ്റ്റർ ചെയ്ത് അന്വേഷണം ആരംഭിച്ചു. സി.സി ടി.വി ദൃശ്യങ്ങൾ കേന്ദ്രീകരിച്ച് വിശദമായ അന്വേഷണം നടന്നു വരുന്നതായി കാഞ്ഞിരംകുളം എസ്.ഐ പറഞ്ഞു. നെയ്യാറ്റിൻകര ഡി.വൈ.എം.പി സംഭവസ്ഥലം സന്ദർശിച്ചു. ഫോറൻസിക് വിദഗ്ദ്ധരും സംഭവ സ്ഥലത്തെത്തി.\nbike fire thiruvananthapuram ബൈക്ക് തീ തിരുവനന്തപുരം\nbikes set fire in poovar


മമ്മൂട്ടി പിറന്നാളിന്റെ നിറവില്;ഫാന്‍സിന്റെ വക കിടിലന് പിറന്നാള് സമ്മാനം - Vertikal media\nin LATEST NEWS, Mollywood, SLIDER 1,542 Views\nമലയാളത്തിന്റെ മെഗാസ്റ്റാര് മമ്മൂട്ടി പിറന്നാളിന്റെ നിറവില്. സെപ്റ്റംബര് ഏഴിന് അദ്ദേഹം 66ലേക്ക് കടക്കും. സിനിമാ ചരിത്രത്തില് മലയാളികള്‍ക്ക് മറക്കാന് കഴിയാത്ത ഒരുപിടി കഥാപാത്രങ്ങള് മലയാളികള്‍ക്ക് സമ്മാനിച്ച മഹാനടന് പിറന്നാള് ആശംസകളുമായി മറ്റ് സിനിമാ താരങ്ങള് മ്യൂസിക് ആല്‍ബം പുറത്തിറക്കി.\nഇന്നോളം അഭിനയിച്ച എല്ലാ മികച്ച കഥാപാത്രങ്ങളെയും കോര്‍ത്തിണക്കി മെഗാസ്റ്റാര് മമ്മൂട്ടിക്ക് ഫാന്‍സിന്റെ വക കിടിലന് പിറന്നാള് സമ്മാനം,മ്യൂസിക്കൽ ട്രിപ്‌റെ ആണ് മമ്മൂട്ടിയ്ക്ക് ഫാൻസ് പിറന്നാൾ സമ്മാനമായി നൽകിയത് .കീർത്തി രാജൻന്റെ വരികൾക്ക് വിധു പ്രതാപ് ആണ് ഗാനം ആലപിച്ചിരിക്കുന്നത് സംഗിതം രഞ്ജിത് പി ജോർജ് എഡിറ്റിംഗ് അമൽ\nകെ എബ്രഹാം നിർമാണം മമ്മൂട്ടി ഫാൻസ് & വെൽഫെറെ അസോസിയേഷൻ ഇന്റർനാഷണൽ കോട്ടയം\nകോട്ടയത്ത് ജനിച്ച് അഭിഭാഷകനായതിനുശേഷം എണ്‍പതുകളുടെ തുടക്കത്തിലാണ് മലയാള ചലച്ചിത്രരംഗത്ത് മമ്മൂട്ടി ശ്രദ്ധേയനായത്. 1971ല് പ്രദര്‍ശനത്തിനെത്തിയ അനുഭവങ്ങള് പാളിച്ചകളില് തുടങ്ങിയ യാത്ര ഉട്യോപ്യയിലെ രാജാവില് എത്തി നില്‍ക്കുന്നു. മികച്ച നടനുള്ള ദേശീയ പുരസ്കാരം മൂന്ന് തവണ നേടിയ നടനാണ് മമ്മൂട്ടി. ഇതിനു പുറമേ അഞ്ചു തവണ മികച്ച നടനുള്ള കേരള സംസ്ഥാന ചലച്ചിത്ര പുരസ്കാരവും, എട്ട് തവണ ഫിലിംഫെയര് പുരസ്കാരവും ഇദ്ദേഹത്തിന് ലഭിച്ചിട്ടുണ്ട്. 1988-ല് ഭാരതസര്‍ക്കാര് ഇദ്ദേഹത്തിന് പത്‌മശ്രീ നല്‍കി ആദരിച്ചു.\nBirthday Mammootty Mammootty fans\t2017-09-07\nPrevious: മമ്മൂട്ടിയുടെ പിറന്നാളിന് സര്‍പ്രൈസ് പ്രഖ്യാപനം?\nNext: മൂത്തോനു വേണ്ടി വി എഫ് എക്സ് ഒരുക്കുന്നത് ലൈഫ് ഓഫ് പൈ ടീം


ആലപ്പുഴ നഗരസഭ: വികസനം മുഖമുദ്രയാക്കി എൽ.ഡി.എഫ്; കരുത്താർജിക്കാൻ യു.ഡി.എഫ് | Madhyamam\nHomechevron_rightNewschevron_rightLocal Newschevron_rightAlappuzhachevron_rightആലപ്പുഴ നഗരസഭ: വികസനം...\nആലപ്പുഴ നഗരസഭ: വികസനം മുഖമുദ്രയാക്കി എൽ.ഡി.എഫ്; കരുത്താർജിക്കാൻ യു.ഡി.എഫ്\nആലപ്പുഴ: കമ്യൂണിസ്റ്റ് പ്രസ്ഥാനം കരുത്താർജിച്ച വിപ്ലവമണ്ണിെൻറ പാരമ്പര്യം നിലനിർത്താൻ ഇടതുപക്ഷത്തിനു കഴിഞ്ഞിട്ടില്ലെന്നതാണ് ആലപ്പുഴ നഗരസഭയുടെ ചരിത്രം. ശതാബ്ദിയുടെ നിറവിലും ഇടതു വലത് മുന്നണികളെ ഒരുപോലെ സ്വീകരിക്കുകയും തള്ളുകയും ചെയ്തിട്ടുണ്ട്. ഇതിനൊപ്പം സാമുദായിക ധ്രുവീകരണവും നിർണായകമാണ്.\nതീരദേശമേഖലയിലുള്ളവർ കഴിഞ്ഞവർഷം ഇടതുപക്ഷത്തെ കൈവിട്ടേപ്പാൾ 13 വർഷത്തെ ഭരണത്തിനു തിരശ്ശീലവീണു. 2015ൽ വ്യക്തമായ ഭൂരിപക്ഷത്തിൽ യു.ഡി.എഫ് അധികാരത്തിലെത്തിയിട്ടും കോൺഗ്രസിലെ ചേരിപ്പോരും അധികാര വടംവലിയും വിവാദമുണ്ടാക്കി.\nകേന്ദ്രസർക്കാറിെൻറ വികസനം തുറന്നുകാട്ടി പോരിനിറങ്ങുന്ന ബി.ജെ.പി ഇക്കുറി സീറ്റ് നിലനിർത്താനുള്ള തന്ത്രപാടിലാണ്. സംവരണം അടക്കമുള്ള വിഷയത്തിൽ ഇടഞ്ഞുനിൽക്കുന്ന ബി.ഡി.ജെ.എസിെൻറ നിലപാടും പ്രധാനചർച്ചയാണ്.\nതർക്കങ്ങളില്ലാതെ നാലുവർഷം കോൺഗ്രസിലെ തോമസ് ജോസഫ് ചെയർമാനായി. അവസാന രണ്ടുവർഷം ഇല്ലിക്കൽ കുഞ്ഞുമോന് പദവി നൽകാമെന്ന് വാക്കാൽ ധാരണയുണ്ടായിരുന്നു. തുടർന്ന് ജില്ല നേതൃത്വത്തിെൻറ ഇടപെടലിൽ തോമസ് ജോസഫ് രാജിവെച്ചതോടെ നടന്ന തെരഞ്ഞെടുപ്പിൽ ഇല്ലിക്കൽ കുഞ്ഞുമോൻ ചെയർമാനായി.\nബി.ജെ.പി വോട്ടെടുപ്പിൽനിന്ന് വിട്ടുനിന്നു. ഭരണകാലയളവിൽ കോൺഗ്രസുമായുള്ള അഭിപ്രായവ്യത്യാസത്തിൽ ബി. മെഹബൂബ് കൗൺസിലർ സ്ഥാനം രാജിവെച്ച് വീണ്ടും ഉപതെരഞ്ഞെടുപ്പിൽ മത്സരിച്ച് സ്വതന്ത്രനായി വിജയിച്ചു. എൻ.സി.പി സ്ഥാനാർഥിയെ പരാജയപ്പെടുത്തി വിജയിച്ച മെഹബൂബ് പിന്നീട് ഇടതുപക്ഷത്തിനൊപ്പമാണ് നിലകൊണ്ടത്. 2019ൽ ഇല്ലിക്കൽ കുഞ്ഞുമോനെതിരെ എൽ.ഡി.എഫ് ചെയർമാൻ സ്ഥാനാർഥിയായതും ഇദ്ദേഹമായിരുന്നു.\nമുൻ ചെയർമാൻ പി.പി. ചിത്തരഞ്ജൻ അടക്കമുള്ളവർക്ക് സീറ്റ് നിഷേധിച്ചതാണ് കഴിഞ്ഞതെരഞ്ഞെടുപ്പിൽ എൽ.ഡി.എഫിന് വിനയായതെന്ന് പറയപ്പെടുന്നു. തീരദേശമേഖലയിടക്കം ഇടതുപക്ഷത്തിെൻറ ഏഴോളം സീറ്റാണ് നഷ്ടമായത്.\nഈ ജാഗ്രതക്കുറവ് നികത്തി ഇക്കുറി വിജയസാധ്യതയുള്ള സ്ഥാനാർഥികളെ കണ്ടെത്തി മത്സരിക്കാനുള്ള നീക്കം അണിയറയിൽ സജീവമാണ്. ആലപ്പുഴയുടെ സമഗ്രവികസനം ലക്ഷ്യമിട്ട് എൽ.ഡി.എഫ് സർക്കാർ നടപ്പാക്കിയ പദ്ധതികൾ എടുത്തുകാട്ടിയാണ് തെരഞ്ഞെടുപ്പിനെ നേരിടുക.\nപ്രകടനപത്രികയിലെ കാര്യങ്ങൾ നടപ്പാക്കിയെന്നാണ് യു.ഡി.എഫ് ഭരണസമിതിയുടെ അവകാശവാദം. പി.എം.വൈ.എ പദ്ധതിയിൽ ഉൾപ്പെടുത്തി കേരളത്തിലെ ഏറ്റവും കൂടുതൽ വീടുകൾ നിർമിച്ച നേട്ടം ഇതിൽ പ്രധാനമാണ്. ഈപദ്ധതിയിൽ ഉൾപ്പെടുത്തി 4000 വീടുകളാണ് നിർമിച്ചത്. 14 കോടി ചെലവിൽ ശതാബ്ദി സ്മാരകമന്ദിരവും പണിതു.\n12 കോടി മുടക്കി തീരദേശമേഖലയിൽ പൊഴികൾ സംരക്ഷിക്കുന്ന പദ്ധതി നടപ്പാക്കി. ജനറൽ ആശുപത്രിയിൽ ഡയാലിസിസ് സെൻറർ, കുടിവെള്ളമെത്തിക്കുന്നതിന് പൈപ്പുകൾ മാറ്റി സ്ഥാപിച്ചു. ശുചിത്വപദ്ധതിക്കും മികച്ചമാലിന്യ സംസ്കരണത്തിനും യു.എൻ.എ അടക്കമുള്ള ദേശീയ അവാർഡുകളും സ്വന്തമാക്കി.\nകേരളപ്പിറവിക്ക് മുേമ്പ ആലപ്പുഴയിൽ നഗരസഭ ഭരണസംവിധാനങ്ങൾ നിലവിൽവെന്നന്നാണ് ചരിത്രം. 1957ൽ ജനാധിപത്യരീതിയിൽ തെരഞ്ഞെടുത്ത കമ്യൂണിസ്റ്റുകാരനായ ആദ്യനഗരപിതാവ് എം. ഉസ്മാനായിരുന്നു. പിന്നീട് കെ.ആർ. ഗൗരിയമ്മയുടെ ഭർത്താവും മുൻമന്ത്രിയുമായ ടി.വി. തോമസിനായിരുന്നു നിയോഗം (1962-67). അക്കാലത്താണ് മെഡിക്കൽ കോളജിന് തുടക്കമിട്ടത്.\nഇന്ത്യയിൽ ആദ്യമായി തോട്ടിപ്പണി നിർത്തലാക്കിയത് കെ.പി. രാമചന്ദ്രൻ നായരുടെ (1968-1979) ഭരണസമിതിയാണ്. പിന്നീട് തൊഴിലാളി നേതാവ് വി.കെ. സോമൻ (1979-1984) സ്ഥാനം ഏറ്റെടുത്തു. ഇതിനുശേഷം നഗരസഭയുടെ ഭരണം കലക്ടർക്കായിരുന്നു.\nകെ.എസ്. ജനാർദനൻ (1988-93), എം.കെ. കൊച്ചുബാവ (1993-95) എന്നിവർ പിന്നീട് നഗര പിതാക്കന്മാരായി.\n'ക്ലീൻ ആലപ്പുഴ സേവ് ആലപ്പുഴ' പദ്ധതി നടപ്പാക്കിയത് എ.എ. ഷുക്കൂറിെൻറ (1996-97) കാലത്താണ്.\nമുൻ രാഷ്ട്രപതി കെ.ആർ. നാരായണൻ മുഖ്യാതിഥിയായി പങ്കെടുത്ത നെഹ്റു േട്രാഫി വള്ളംകളി നടന്നത് അരവിന്ദാക്ഷെൻറ കാലത്തും (1997-98). സോണി െജ. കല്യാൺ കുമാർ (1998-2000), ഷാനിമോൾ ഉസ്മാൻ എം.എൽ.എ (2000-01), മോളി ജേക്കബ് (2002-03), ലളിതമ്മ സോമനാഥൻ (2003-05), പി.പി. ചിത്തരഞ്ജൻ (2005-10), മേഴ്സി ഡയാന മാസിഡോ (2010-15) തോമസ് ജോസഫ് (2015-19), ഇല്ലിക്കൽ കുഞ്ഞുമോൻ (2019-2020) എന്നിവർ പിൻഗാമികളാണ്.\nTAGS:Alappuzha Municipal Corporation LDF UDF Local body election


ഗുവാഹത്തി : ഗുഹാവത്തിയില് സദാചാര പോലീസ് ചമഞ്ഞ് പെണ്‍കുട്ടിയെ പരസ്യമായി പീഢിപ്പിച്ച കേസിലെ അവസാന പ്രതിയും പിടിയിലായി. കേസിലെ അവസാന പ്രതിയായ ശിഖന്ദര് ബാസ്‌ഫോറാണ് ഇന്നലെ വൈകിട്ടോടെ ഭംഗാഗഡ് പോലീസ് സ്‌റ്റേഷനിലെത്തി കീഴടങ്ങിയത്.\nആകെ പതിനേഴ് പ്രതികളാണ് കേസില് ഉള്‍പ്പെട്ടിട്ടുള്ളത്. നേരത്തേ അറസ്റ്റിലായ 16 പേരില് മുഖ്യപ്രതി അമര്‍ജ്യോതി കാലിത ഉള്‍പ്പെടെയുള്ള പതിനഞ്ചുപേരെയും ജുഡീഷ്യല് കസ്റ്റഡിയിലാണ്.\nസുഹൃത്തിന്റെ ജന്മദിനപ്പാര്‍ട്ടിക്ക് പോയി മടങ്ങുകയായിരുന്ന പെണ്‍കുട്ടിയെ ചെറുപ്പക്കാര് സംഘം ചേര്‍ന്ന് പീഢിപ്പിക്കുകയായിരുന്നു. ഇതിന്റെ ദൃശ്യങ്ങള് പുറത്തുവന്നതോടെ സംഭവം വിവാദമായത്.\nപീഢനത്തിനിരയായ പെണ്‍കുട്ടിയുടെ പേര് വിവരങ്ങള് പുറത്തുവിട്ട ദേശീയ വനിതാ കമ്മീഷന് അംഗം ജിബാന് ബറുവയെ സ്ഥലം മാറ്റിയിരുന്നു.


കരുത്തരായ ബെൽജിയത്തിന് എതിരെ പൊരുതി വീണെങ്കിലും ഇന്ത്യയുടെ അഭിമാനം ഉയർത്തിപ്പിടിക്കുന്ന പോരാട്ടം തന്നെയായിരുന്നു ഇന്ത്യൻ ഹോക്കി ടീം കളിക്കളത്തിൽ പുറത്തെടുത്തത്. രണ്ടിനെതിരെ അഞ്ചു ഗോളുകൾക്കായിരുന്നു ഇന്ത്യൻ ഹോക്കി ടീമിനെ ബെൽജിയം പരാജയപ്പെടുത്തിയത്.\nപരാജയപ്പെട്ടെങ്കിലും ഇന്ത്യയുടെ മെഡൽ പ്രതീക്ഷകൾ ഇനിയും അസ്തമിച്ചിട്ടില്ല വെങ്കലമെഡലിന് വേണ്ടി ഒരു മത്സരത്തിൽ കൂടി ഇന്ത്യക്ക് മത്സരിക്കാൻ കഴിയും. ആ മത്സരത്തിൽ വിജയിക്കുവാൻ കഴിഞ്ഞാൽ ഒരു മെഡൽ കഴുത്തിലണിഞ്ഞു കൊണ്ട് ഇന്ത്യൻ ടീമിന് ടോക്കിയോയിൽ നിന്നും ഭാരത മണ്ണിൽ കാലുകുത്താൻ കഴിയും.\nവളരെ കരുത്തരായ ബെൽജിയത്തെ വിറപ്പിച്ച ശേഷമാണ് ഇന്ത്യയുടെ പോരാളികൾ കീഴടങ്ങിയത്. ഒരുതവണ ബെൽജിയത്തിനെതിരെ തുടക്കത്തിൽ തന്നെ ഇന്ത്യയ്ക്ക് ലീഡ് നേടുവാനും കഴിഞ്ഞിരുന്നു. എന്നാൽ പിന്നീട് അലക്സാണ്ടർ ഹെൻട്രിക്കസ് നേടിയ ഹാട്രിക് ആയിരുന്നു ഇന്ത്യൻ ഹോക്കി ടീമിനെ തകർത്തത് മൂന്നു ഗോളുകൾ നേടിയ അദ്ദേഹം ഇന്ത്യൻ ഹോക്കി ടീമിനെ അക്ഷരാർഥത്തിൽ തകർക്കുകയായിരുന്നു.\nകളി തുടങ്ങി രണ്ടാമത്തെ മിനിറ്റിൽ തന്നെ ലൂയിക്കിലൂടെ ബെൽജിയം ആദ്യ ഗോൾ നേടിയപ്പോൾ ഇന്ത്യൻ ആരാധകരുടെ മുഖത്ത് പരാജയഭീതി നിഴലിച്ചു തുടങ്ങി. എന്നാൽ ഏഴാം മിനിറ്റിൽ ഹർമൻപ്രീത് തിങ്ങും ഒൻപതാം മിനിറ്റിൽ മൻദീപ് സിങ്ങും ഇന്ത്യക്കായി ഗോൾവല ചലിപ്പിച്ചപ്പോൾ, കരുത്തരായ ബെൽജിയത്തെ ഇന്ത്യ അട്ടിമറിക്കുമോ എന്നുപോലും ചിന്തകൾ ഉണർന്നു.\nഎന്നാൽ പിന്നീട് കണ്ടത് അവരുടെ സൂപ്പർതാരം അലക്സാണ്ടർ ഹെൻട്രിക്കസിന്റെ പടയോട്ടം ആയിരുന്നു. 19, 49, 53 എന്നീ മിനിറ്റുകളിലായി അദ്ദേഹം ഇന്ത്യയുടെ ഗോൾവല തുളച്ചു. അങ്ങനെ വിജയം പിടിച്ചെടുക്കാമെന്ന ഇന്ത്യയുടെ പ്രതീക്ഷകളെ ചിഹ്നഭിന്നമാക്കി കൊണ്ട് ബെൽജിയം ഒളിമ്പിക് ഹോക്കിയുടെ ഫൈനലിലേക്ക് പ്രവേശിച്ചു.\nഫൈനലിൽ പ്രവേശിക്കാനായില്ലെങ്കിലും ഇന്ത്യൻ ഹോക്കി ടീം ആരാധകർക്ക് വളരെയധികം പ്രതീക്ഷയും സന്തോഷവും പകർന്നിട്ടുണ്ട്. എങ്ങോ എവിടെയോ വെച്ച് തങ്ങൾക്ക് നഷ്ടപ്പെട്ട പോയ ഇന്ത്യൻ ഹോക്കിയുടെ ഭൂതകാല പ്രതാപത്തിലേക്ക് തങ്ങളെ തിരിച്ചു കൊണ്ടു പോകുവാൻ ഇന്ത്യൻ ഹോക്കി താരങ്ങൾക്ക് കുറച്ചുദിവസത്തേക്ക് എങ്കിലും കഴിഞ്ഞു എന്ന് ഇന്ത്യൻ ഹോക്കി ആരാധകർക്ക് ആശ്വസിക്കാം. ഇന്ത്യൻ ഹോക്കിയുടെ നാളത്തെ പ്രതീക്ഷയുടെ ദീപനാളങ്ങൾ ആണ് ഇന്നത്തെ താരങ്ങൾ.


ഗോള് കീപ്പര് പ്രഭ്‌സുഖാന് ഗില് ബ്ലാസ്റ്റേഴ്സില് • Suprabhaatham\nഗോള് കീപ്പര് പ്രഭ്‌സുഖാന് ഗില് ബ്ലാസ്റ്റേഴ്സില്\nകൊച്ചി: ഐ.എസ്.എല് ഏഴാം സീസണില് യുവ ഗോള്‍കീപ്പര് പ്രഭ്‌സുഖാന് സിംഗ് ഗില് കേരള ബ്ലാസ്റ്റേഴ്‌സ് എഫ്.സിയുടെ ഭാഗമാകും. രണ്ട് വര്‍ഷത്തേക്കാണ് കരാര്. പഞ്ചാബിലെ ലുധിയാനയില് ജനിച്ച 19 കാരനായ ഗില്, 2014 ല് ചണ്ഡിഗഡ് ഫുട്‌ബോള് അക്കാദമിയില് നിന്നാണ് ഫുട്‌ബോള് ജീവിതം ആരംഭിച്ചത്.\n2017ല് ഇന്ത്യയില് നടന്ന ഫിഫ അണ്ടര് 17 ലോകകപ്പിലേക്ക് തയ്യാറെടുക്കുന്ന എ.ഐ.എഫ്.എഫ് എലൈറ്റ് അക്കാദമിയിലേക്ക് തിരഞ്ഞെടുക്കപ്പെടുന്നതിന് മുമ്പ് അവിടെ അദ്ദേഹം രണ്ട് വര്‍ഷം പരിശീലനം നേടി. അതേ വര്‍ഷം ഇന്ത്യന് ആരോസുമായി കരാറിലെത്തിയ അദ്ദേഹം ഐ-ലീഗില് രണ്ട് സീസണുകളിലായി 30ലധികം മത്സരങ്ങള് ക്ലബ്ബിനായി കളിച്ചു. 2019 ലെ ഹീറോ സൂപ്പര് കപ്പ് യോഗ്യതാ മത്സരത്തിലെ മിന്നുന്ന പ്രകടനത്തിലൂടെ കെ.ബി.എഫ്.സി ടാലന്റ് ഹണ്ട് ടീമിന്റെ ശ്രദ്ധ പിടിച്ചുപറ്റി. 184 സെന്റിമീറ്റര് ഉയരമുള്ള യുവ ഗോള്‍കീപ്പര് ബംഗളൂരു എഫ്.സിയില് നിന്നാണ് കേരള ബ്ലാസ്റ്റേഴ്‌സ് എഫ്.സിയില് എത്തുന്നത്.\n‘ക്ലബ്ബ് മാനേജുമെന്റ് വളരെ ആത്മാര്‍ത്ഥമായാണ് എന്റെയും ടീമിന്റെയും ഭാവി പരിപാടികള് വിശദീകരിച്ചത്. ഏറ്റവും മികച്ച പിന്തുണ നല്‍കുന്ന ആരാധകര്‍ക്ക് മുന്നില് കളിക്കാനുള്ള പ്രലോഭനമാണ് എന്നെ കേരള ബ്ലാസ്റ്റേഴ്‌സ് എഫ്‌സിയിലെത്തിച്ചത്. ടീമിന് എന്നെ ആവശ്യമുള്ളപ്പോഴെല്ലാം മികച്ച പോരാട്ടം നടത്തികൊണ്ട് എന്നാല് കഴിയുന്നത് ഞാന് നല്‍കുമെന്ന് ആരാധകരോട് പറയാന് ഞാന് ആഗ്രഹിക്കുന്നു. ‘ പ്രഭ്‌സുഖാന് ഗില് പറഞ്ഞു.


വട്ടത്തോണിയില് കയറി വട്ടം ചു‌റ്റാന് ഇതാ 10 സ്ഥലങ്ങ‌ള് •Tech Travel Eat\nവട്ടത്തോണിയില് കയറി വട്ടം ചു‌റ്റാന് ഇതാ 10 സ്ഥലങ്ങ‌ള്\n© NZM Photography.\nഎഴുത്ത് – മുഹമ്മദ് ഷാഫി ടി.പി.\nകുട്ട‌വള്ളം, കുട്ടത്തോണി എന്നീ പേരുകളില് അറിയപ്പെടു‌ന്ന വട്ടത്തോണിയിലൂടെയുള്ള യാത്ര ത്രില്ലടിപ്പിക്കുന്ന ഒന്നാണ്. കൊറാക്കിള് റൈ‌ഡ് എന്ന് അറിയപ്പെടുന്ന വട്ടത്തോണി യാത്ര തെന്നിന്ത്യയില് എത്തുന്ന സ‌ഞ്ചാരികളെ ആകര്‍ഷിപ്പിക്കുന്ന ഒന്നാണ്. കൊറാക്കിള് റൈഡിന് പേരുകേട്ട സ്ഥലങ്ങള് പരിചയപ്പെടാം.\n01. ഹൊഗനക്കല് വെള്ളച്ചാട്ടം: തമിഴ്നാ‌ട് സംസ്ഥാനത്തിലാണ് സ്ഥിതി ചെയ്യുന്നതെങ്കിലും ബാംഗ്ലൂ‌ര് നഗരത്തില് നിന്ന് വളരെ എളുപ്പത്തില് എത്തിച്ചേരാവുന്ന സ്ഥലമാണ് ഹൊഗനക്കല് വെള്ളച്ചാട്ടം. വട്ടത്തോണി യാത്രയ്ക്ക് ഏറ്റവും പ്രശസ്തമായ സ്ഥലമാണ് ഹൊഗനക്കല്. ബാംഗ്ലൂരില് നിന്ന് 180 കിലോമീറ്റര് അകലെ തമിഴ്നാട്ടിലെ ധര്‍മ്മാപുരി ജില്ലയിലാണ് ഹൊഗെനക്കല് വെള്ളച്ചാട്ടം. കാവേരി നദിയിലാണ് ഈ വെ‌ള്ളച്ചാട്ടം രൂപകൊണ്ടിരിക്കുന്നത്. വട്ടത്തോണിയില് വെള്ളച്ചാട്ടത്തിന്റെ വളരെ അടുത്ത് നിങ്ങള്‍ക്ക് പോകാം .\n02. ശിവാന സമുദ്ര: വട്ടത്തോണി യാത്രയ്ക്ക് പേരുകേട്ട മറ്റൊരു സ്ഥലമാണ് ശിവാനസമുദ്ര. കാവേരി നദിയില് രൂപം കൊണ്ടിട്ടുള്ള ഗഗന് ചുക്കി, ബാരചുക്കി എന്നീ വെള്ളച്ചാട്ടങ്ങള് ഇവിടെയാണ്. ഇവിടെ വട്ടത്തൊണിയില് കയറി വെള്ളച്ചാട്ടത്തി‌ന്റെ സമീപത്തേക്ക് പോകാം. അവിടെ നിന്ന് വട്ടത്തോണി വട്ടം ചുറ്റിക്കുമ്പോള് നിങ്ങള് ശരിക്കും ത്രില്ലടിച്ച് പോകും. ബാംഗ്ലൂരില് നിന്ന് യാത്ര ചെയ്യാന് പറ്റിയ മറ്റൊരു സ്ഥലമാണ് ശിവാന സമുദ്ര. കര്‍ണാടകയിലെ മാണ്ഡ്യ ജില്ലയിലാണ് ശിവാനസമുദ്രമെന്നും ശിവസമുദ്രമെന്നും അറിയപ്പെടുന്ന പ്രശസ്ത പിക്‌നിക് സ്‌പോട്ട്.\n03. തലക്കാട്: കര്‍ണാടകയുടെ കുഞ്ഞന് മരുഭൂമി എന്നാണ് തലക്കാട് അറിയപ്പെടുന്നത്. കാരണം തലക്കാട് എന്ന ഈ പുരാത നഗരത്തില് നിറയെ മണല് ആണ്. മൈസൂരില് നിന്ന് 50 കിലോമീറ്റര് അകലെയായി കാവേരി നദിയുടെ തീരത്തായാണ് തലക്കാട് സ്ഥിതി ചെയ്യുന്നത്. ഇവിടുത്തെ കാവേരി തീരം വട്ടത്തോണി യാത്രയ്ക്ക് പേരുകേട്ട സ്ഥലമാണ്. ശിവാന സമുദ്രയില് നിന്ന് അധികം ദൂരത്തല്ലാതെയാണ് ഈ സ്ഥലം സ്ഥിതി ചെയ്യുന്നത്. തലക്കാടിനെ കൂടുതല് മനോഹരമാക്കുന്നത് കാവേരി നദിയാണെന്ന് പറയാതെ വയ്യ. കാവേരിയുടെ തീരങ്ങളില് നിന്നുള്ള പ്രകൃതി ദൃശ്യങ്ങള് മനോഹരമാണ്. ബാംഗ്ലൂരില് നിന്ന് 120 കിലോമീറ്റര് യാത്ര ചെയ്താല് ഈ സുന്ദരമായ സ്ഥലത്ത് എത്തിച്ചേരാം.\n04. ഹംപി: കര്‍ണാടകയി‌ലെ ഏറ്റവും പ്രശസ്തമായ പൈതൃക നഗരമാണ് ഹംപി. തുംഗഭദ്ര നദിയുടെ കരയില് സ്ഥിതി ചെയ്യുന്ന ഹംപിയും വട്ടത്തോണി യാത്രയ്ക്ക് പേരുകേട്ട സ്ഥലമാണ്. ഹംപിയിലെ തുംഗഭദ്ര നദിയാണ് വട്ടത്തോണി യാത്രയ്ക്ക് നിങ്ങള് അവസരം ഒരുക്കുന്നത്. വടക്കന് കര്‍ണാടകത്തിലാണ് ഈ പുരാതനനഗരം സ്ഥിതിചെയ്യുന്നത്. ബാംഗ്ലൂരില് നിന്നും ഇവിടേക്ക് 350 കിലോമീറ്റര് ദൂരമുണ്ട്. വര്‍ഷാവര്‍ഷം ആയിരക്കണക്കിന് വിനോദസഞ്ചാരികളാണ് ഇവിടെയെത്തുന്നത്.\n05. ഹൊന്നെ‌മരഡു: ശരാവതി നദിയുടെ ഭാഗമായ സുന്ദരമായ ഒരു തടാകം ആണ് ഹൊന്നെമരഡുവിനെ സഞ്ചാ‌രികളുടെ പറുദീസയാക്കി തീര്‍ക്കുന്നത്. വട്ട‌ത്തോണി യാത്രയ്ക്ക് പേരുകേട്ടതാണ് ഈ തടാകം. ഷിമോഗ ജില്ലയില് ഹൊന്നേര്‍മാഡു റിസര്‍വ്വോയറിനു സമീപത്തായി കുന്നിന് ചരിവിലാണ് മനോഹരമായ ഹൊന്നേര്‍മാഡു എന്ന കൊച്ചുഗ്രാമം. ബാംഗ്ലൂരില് നിന്നും 379 കിലോമീറ്റര് ദൂരമുണ്ട് ഇവിടേക്ക്.\n06. ഭീമേശ്വരി: വട്ടത്തോണി യാത്രയ്ക്ക് പേരുകേട്ട മറ്റൊരു സ്ഥലമാണ് ഭീമേശ്വരി. കാവേരി നദിയുടെ തീരത്തായി സ്ഥിതി ചെയ്യുന്ന ഈ സുന്ദര സ്ഥലത്ത് എത്തി‌ച്ചേരാന് ബാംഗ്ലൂരില് നിന്ന് 100 കിലോമീറ്റര് യാത്ര ചെയ്താല് മതിയാകും. പ്രകൃതി സ്‌നേഹികള്‍ക്കും സാഹസിക യാത്രികര്‍ക്കും ഒരുപോലെ ഇഷ്ടമാകുന്ന ഭീമേശ്വരി കര്‍ണാടകയിലെ പ്രശസ്തമായിക്കൊണ്ടിരിക്കുന്ന ഒരു വിനോദ സഞ്ചാരകേന്ദ്രമാണ്. മാണ്ഡ്യ ജില്ലയിലാണ് ഭീമേശ്വരി. ബാംഗ്ലൂരില് നിന്നും നൂറുകിലോമീറ്റര് സഞ്ചരിച്ചാല് ഇവിടെയെത്താം.\n07. നാഗര്‍ഹോളെ: കര്‍ണാടകയിലെ പ്രശസ്തമായ വന്യജീ‌വി സങ്കേതങ്ങളില് ഒന്നാണ് നാഗര്‍ഹോളെ വന്യജീ‌വി സങ്കേതം. കബിനി നദിയുടെ തീരത്തായാണ് ഈ സ്ഥലം സ്ഥിതി ചെയ്യുന്നത്. വട്ടത്തോണി യാത്രയ്ക്ക് പേരുകേട്ട‌താണ് നാഗര്‍ഹോളയിലെ കബിനി തീരം. ദക്ഷിണ കര്‍ണാടകയിലെ കൂര്‍ഗ് ജില്ലയിലാണ് കാവേരിനദിയുടെ കൈവഴിയായ കബനിയുടെ കരയിലായി നാഗര്‍ഹോളെ സ്ഥിതിചെയ്യുന്നത്.\n08. നാഗര്‍ജുന സാഗര് ഡാം: തെലങ്കാനയിലെ പ്രശസ്തമായ ഒരു അണക്കെട്ടാണ് നാഗര്‍ജുന സാഗര് ഡാം. ഈ അണക്കെ‌ട്ടിന്റെ റിസേര്‍വയര് വട്ടത്തോണി യാത്രയ്ക്ക് പേരുകേട്ട‌താണ്. ഹൈദരബാദില് നിന്ന് വട്ടത്തോണി യാത്ര നടത്താന് അഗ്രഹിക്കുന്നവര്‍ക്ക് പറ്റിയ സ്ഥലമാണ് ഇത്. ഹൈദരബാദില് നിന്ന് 150 കിലോമീറ്റര് ആണ് ഇവിടേയ്ക്കുള്ള ദൂരം. ഹൈദരാബാദില് നിന്നും 150 കിലോമീറ്റര് അകലെയാണ് നാഗാര്‍ജുനസാഗര്. തെലങ്കാനയിലെ പ്രമുഖ തീര്‍ത്ഥാടന കേന്ദ്രങ്ങളില് ഒന്നാണ് നാഗാര്‍ജുനസാഗര്.\n09. ശ്രീശൈലം: വട്ടത്തോണി യാത്രയ്ക്ക് പേരുകേട്ട ആന്ധ്രപ്രദേശിലെ ഒരു സ്ഥലമാണ് ശ്രീശൈലം. കൃഷ്ണ നദിയിലാണ് സഞ്ചാരികള് വട്ടത്തോണി യാത്ര ആസ്വദിക്കാന് എത്തുന്നത്. ആന്ധ്ര പ്രദേശിലെ കുര്‍ണൂല് ജില്ലയിലെ നര്‍മദ കുന്നുകളിലാണ് ഹിന്ദു മത വിശ്വാസികളുടെ പുണ്യ പരിപാവന നഗരമായ ശ്രീ ശൈലം സ്ഥിതി ചെയ്യുന്നത്. ഹൈദരബാദില് നിന്ന് 212 കിലോമീറ്റര് അകലെയായാണ് ഈ സ്ഥലം സ്ഥിതി ചെയ്യുന്നത്.\n10. അടവി: വട്ടത്തോണി യാത്ര ആസ്വദിക്കാന് പറ്റിയ കേര‌ളത്തിലെ പ്രശസ്തമായ സ്ഥലമാണ് പത്തനംതിട്ട ജില്ലയിലെ കോന്നിക്ക് സമീപത്തുള്ള അടവി. അടവി എക്കോ ടൂറിസം പദ്ധതിയുടെ ഭാഗമായി കല്ലാര് നദിയിലാണ് സഞ്ചാരികള്‍ക്കായി വട്ടത്തോണി യാത്ര ഒരുക്കിയിരിക്കുന്നത്.


രണ്ടര വയസുള്ള മകനെ കെട്ടിത്തൂക്കി അമ്മ; പിഞ്ചുകുഞ്ഞിന്റെ ജീവൻ തിരിച്ചുകിട്ടിയത് ഈ പോലീസ് ഉദ്യോഗസ്ഥന്റെ സമയോചിതമായ ഇടപെടലിൽ കൂടി..!! – Online Malayali\nരണ്ടര വയസുള്ള മകനെ കെട്ടിത്തൂക്കി അമ്മ; പിഞ്ചുകുഞ്ഞിന്റെ ജീവൻ തിരിച്ചുകിട്ടിയത് ഈ പോലീസ് ഉദ്യോഗസ്ഥന്റെ സമയോചിതമായ ഇടപെടലിൽ കൂടി..!!\nപാലക്കാട് ചെർപ്പുളശ്ശേരിയിൽ അമ്മയുടെ കൈകളാൽ ജീവിതം ഒടുങ്ങേണ്ടിയിരുന്ന മകൻ ജീവിതത്തിലേക്ക് തിരിച്ചു വരുന്നു. അമ്മയും മകനും കെട്ടിത്തൂങ്ങി ജീവിതം അവസാനിപ്പിക്കാൻ ശ്രമിക്കുന്നതിന് ഇടയിൽ ആണ് പോലീസ് ഉദ്യോഗസ്ഥൻ നടത്തിയ സമയോചിതമായ ഇടപെടലിൽ കൂടി മകന്റെ ജീവിതം തിരിച്ചു കിട്ടിയത്.\nപാലക്കാട് ചെർപ്പുളശേരി കുറ്റനാശേരി കാരയിൽവീട്ടിൽ ജ്യോതിഷ് കുമാറിന്റെ മകൻ ആണ് മരണത്തിന്റെ അവസാന നിമിഷം ജീവിതത്തിലേക്ക് തിരിച്ചു വരുന്നത്. മുണ്ടൂർ ഔട്ട് പോസ്റ്റിൽ ജോലി ചെയ്യുന്ന പോലീസ് ഉദ്യോഗസ്ഥൻ ആയ നാട്ടുകൽ സി പ്രജോഷ് ആണ് കുട്ടിയെ സമയോചിതമായ ഇടപെടലിൽ കൂടി രക്ഷപ്പെടുത്തിയത്.\nഡിസംബർ 13 തിങ്കളാഴ്ച ആയിരുന്നു ഈ സംഭവം നടക്കുന്നത്. ജ്യോതിഷ് കുമാറിന്റെ ഭാര്യ 24 വയസുള്ള ജയന്തിയും രണ്ടര വയസുള്ള മകനും വീട്ടിൽ സാരിത്തുമ്പിൽ കെട്ടി തൂങ്ങിയത്. ജ്യോതിഷ് കുമാറിന്റെ വീടിന്റെ സമീപത്തിൽ ആയിരുന്നു പോലീസ് ഉദ്യോഗസ്ഥൻ പ്രജോഷിന്റെ ഭാര്യ വീട്.\nഭാര്യ വീട് സന്ദർശനം നടക്കുന്നതിന് ഇടയിൽ ആണ് അടുത്ത വീട്ടിൽ ഇത്തരത്തിൽ സംഭവം ഉണ്ടായി എന്ന് അറിയുന്നത്. വാതിൽ തുറക്കാൻ കഴിയുന്നില്ല എന്ന് അറിഞ്ഞു എത്തിയ പ്രജോഷ് ജനൽ തകർക്കുകയും അതിൽ കൂടി ജയന്തിയും മകനും സാരിത്തുമ്പിൽ നിൽക്കുന്നത് കാണുകയും ആയിരുന്നു.\nതുടർന്ന് വാതിൽ പൊളിച്ച് അകത്തു വന്ന പ്രജോഷ് കുട്ടിക്ക് കൃത്രിമ ശ്വാസം നൽകിയ ശേഷം ആശുപത്രിയിലേക്ക് കൊണ്ട് പോകുക ആയിരുന്നു. എന്നാൽ സംഭവ സ്ഥലത്തിൽ തന്നെ കുട്ടിയുടെ അമ്മ ജയന്തി മരിച്ചു. സംഭവം അറിഞ്ഞു എത്തിയ ജയന്തിയുടെ ഭർത്താവ് ജ്യോതിഷ് കുമാറും രക്ഷാപ്രവർത്തനത്തിൽ പങ്കാളി ആയി.\nഅതെ സമയം ജയന്തി ജീവൻ ഒടുക്കാൻ ഉള്ള കാരണം വ്യക്തമല്ല. ഇരുവരും തമ്മിലുള്ള കുടുംബ പ്രശ്നങ്ങൾ ആണ് കാരണം എന്ന് അടുത്ത ബന്ധുക്കൾ ആരോപിക്കുന്നുണ്ട്. നിലവിൽ പെരിന്തൽമണ്ണ സ്വകാര്യ ആശുപത്രിയിൽ ചികിത്സയിൽ ആണ് കുട്ടി.\nജയന്തിയെ പോസ്റ്റ് മോർട്ടം ചെയ്ത ശേഷം ചടങ്ങുകൾക്കായി കുടുംബത്തിന് വിട്ട് നൽകി. മകൻ എങ്കിലും തിരിച്ചു കിട്ടിയതിന്റെ ആശ്വാസത്തിൽ ആണ് ജ്യോതിഷ് കുമാർ. സംഭവത്തിൽ ദുരൂഹതകൾ അറിയുന്നതിനായി അന്വേഷണം പോലീസ് ആരംഭിച്ചു. ജ്യോതിഷ് കുമാറിനെ അടക്കം പോലീസ് ചോദ്യം ചെയ്തു കഴിഞ്ഞു.\nNews Desk 24 hours ago


'രാഹുലിന്റെ രോമത്തില് തൊടില്ല'; രക്തം വീഴ്ത്തി സന്നിധാനം അശുദ്ധിക്കാന് പദ്ധതിയിട്ട രാഹുല് ഈശ്വറിനെ ബിജെപി തള്ളിയിട്ടും കോണ്‍ഗ്രസിന്റെ പൂര്‍ണ്ണ പിന്തുണ; പ്രഖ്യാപിച്ചത് അജയ് തറയില് - BIGNEWSLIVE | Latest Malayalam News\n‘രാഹുലിന്റെ രോമത്തില് തൊടില്ല’; രക്തം വീഴ്ത്തി സന്നിധാനം അശുദ്ധിക്കാന് പദ്ധതിയിട്ട രാഹുല് ഈശ്വറിനെ ബിജെപി തള്ളിയിട്ടും കോണ്‍ഗ്രസിന്റെ പൂര്‍ണ്ണ പിന്തുണ; പ്രഖ്യാപിച്ചത് അജയ് തറയില്\nശബരിമലയില് നടയടച്ചിടാനായി ഏതറ്റം വരെയും പോകാന് തയ്യാറായ രാഹുല് ഈശ്വറിന് പൂര്‍ണ്ണപിന്തുണയുമായി കോണ്‍ഗ്രസ്.\nകൊച്ചി: ശബരിമലയില് നടയടച്ചിടാനായി ഏതറ്റം വരെയും പോകാന് തയ്യാറായ രാഹുല് ഈശ്വറിന് പൂര്‍ണ്ണപിന്തുണയുമായി കോണ്‍ഗ്രസ്. സന്നിധാനത്ത് രക്തം വീഴ്ത്താനായിരുന്നു പദ്ധതിയെന്ന് വെളിപ്പെടുത്തിയ രാഹുലിന് ചാനല് ചര്‍ച്ചയ്ക്കിടെ കോണ്‍ഗ്രസ് നേതാവ് അജയ് തറയിലാണ് പിന്തുണ പ്രഖ്യാപിച്ചത്. രാഹുല് ഈശ്വറിനെതിരെ കേസെടുക്കാന് ഈ സര്‍ക്കാരിന് കഴിയില്ല എന്നും അജയ് തറയില് മാതൃഭൂമി ന്യൂസ് ചാനലില് നടത്തിയ ചര്‍ച്ചയ്ക്കിടെ പറഞ്ഞു.\n‘കടകംപള്ളി സുരേന്ദ്രന് പറയുന്നു രാഹുല് ഈശ്വറിനെതിരെ രാജ്യദ്രോഹക്കുറ്റം ചുമത്തുമെന്ന്. അദ്ദേഹം ഒരു മന്ത്രിയല്ലേ. രാജ്യദ്രോഹക്കുറ്റം ചുമത്താനുള്ള വകുപ്പെന്താണെന്ന് അദ്ദേഹത്തിനറിയില്ലേ. രാഹുല് ഈശ്വറിന്റെ ഒരു രോമത്തില് തൊടാന് ഈ സര്‍ക്കാരിന് പറ്റില്ല. അതിന് ഇവിടുത്തെ ഭക്തസമൂഹം സമ്മതിക്കില്ല.’- അജയ് തറയില് പറയുന്നു.\nഅതേസമയം, ബിജെപി, രാഹുല് ഈശ്വറിനെതിരെ രംഗത്ത് വന്നിരുന്നു. ഇതിനിടെയാണ് കോണ്‍ഗ്രസ് നേതാവ് രാഹുല് ഈശ്വറിനെ പിന്തുണച്ച് രംഗത്ത് വന്നത്. ചര്‍ച്ചയിലുടനീളം രാഹുലിനെയും സന്നിധാനത്തും നിലയ്ക്കലും അക്രമം നടത്തിയവരെയും പിന്തുണയ്ക്കുന്ന നിലപാടായിരുന്നു അദ്ദേഹം സ്വീകരിച്ചത്.\nശബരിമലയില് യുവതികള് പ്രവേശിച്ചാല് രക്തംവീഴ്ത്തി അശുദ്ധമാക്കാന് 20 ആളെ നിര്‍ത്തിയ രാഹുല് ഈശ്വറിനെതിരെ സര്‍ക്കാര് നടപടിയെടുക്കണമെന്നായിരുന്നു ബിജെപി സംസ്ഥാന അധ്യക്ഷന് ശ്രീധരന് പിള്ള പറഞ്ഞത്.\nരാഹുല് ഈശ്വര് നടത്തിയത് രാജ്യദ്രോഹ പ്രവര്‍ത്തനമെന്ന് ദേവസ്വം മന്ത്രി കടകംപള്ളി സുരേന്ദ്രന് പറഞ്ഞിരുന്നു.\nTags: Ajay TharayilKeralapoliticsRahul Easwarsabarimala women entry\nകോടിയേരിക്കെതിരെ അപവാദ പ്രചരണം; ബിജെപി നേതാവ് ശോഭാ സുരേന്ദ്രനെതിരെ കേസ് എടുത്തു\nഎസ്എസ്എല്‍സി പരീക്ഷ രാവിലെയാക്കിയേക്കും


ദിവ്യബലി വായനകൾ Saturday of week5in Ordinary Time – Nelson MCBS\nSaturday of week5in Ordinary Time or Saturday memorial of the Blessed Virgin Mary\nകര്‍ത്താവ് അവരെ ഏദന് തോട്ടത്തില് നിന്നു പുറത്താക്കി; മണ്ണില് നിന്നെടുത്ത മനുഷ്യനെ മണ്ണിനോടു മല്ലിടാന് വിട്ടു.\nദൈവമായ കര്‍ത്താവ് പുരുഷനെ വിളിച്ചു ചോദിച്ചു: നീ എവിടെയാണ്? അവന് മറുപടി പറഞ്ഞു: തോട്ടത്തില് അവിടുത്തെ ശബ്ദം ഞാന് കേട്ടു. ഞാന് നഗ്നനായതു കൊണ്ടു ഭയന്ന് ഒളിച്ചതാണ്. അവിടുന്നു ചോദിച്ചു: നീ നഗ്നനാണെന്നു നിന്നോടാരു പറഞ്ഞു? തിന്നരുതെന്ന് ഞാന് കല്‍പിച്ച വൃക്ഷത്തിന്റെ പഴം നീ തിന്നോ? അവന് പറഞ്ഞു: അങ്ങ് എനിക്കു കൂട്ടിനു തന്ന സ്ത്രീ ആ മരത്തിന്റെ പഴം എനിക്കു തന്നു; ഞാന് അതു തിന്നു. ദൈവമായ കര്‍ത്താവ് സ്ത്രീയോടു ചോദിച്ചു: നീ എന്താണ് ഈ ചെയ്തത്? അവള് പറഞ്ഞു: സര്‍പ്പം എന്നെ വഞ്ചിച്ചു; ഞാന് പഴം തിന്നു.\nദൈവമായ കര്‍ത്താവ് സര്‍പ്പത്തോടു പറഞ്ഞു: ഇതു ചെയ്തതു കൊണ്ട് നീ എല്ലാ കന്നുകാലികളുടെയും വന്യമൃഗങ്ങളുടെയുമിടയില് ശപിക്കപ്പെട്ടതായിരിക്കും. നീ മണ്ണില് ഇഴഞ്ഞു നടക്കും. ജീവിതകാലം മുഴുവന് നീ പൊടി തിന്നും. നീയും സ്ത്രീയും തമ്മിലും നിന്റെ സന്തതിയും അവളുടെ സന്തതിയും തമ്മിലും ഞാന് ശത്രുത ഉളവാക്കും. അവന് നിന്റെ തല തകര്‍ക്കും. നീ അവന്റെ കുതികാലില് പരിക്കേല്‍പിക്കും. അവിടുന്നു സ്ത്രീയോടു പറഞ്ഞു: നിന്റെ ഗര്‍ഭാരിഷ്ടതകള് ഞാന് വര്‍ധിപ്പിക്കും. നീ വേദനയോടെ കുഞ്ഞുങ്ങളെ പ്രസവിക്കും. എങ്കിലും, നിനക്കു ഭര്‍ത്താവില് അഭിലാഷമുണ്ടായിരിക്കും. അവന് നിന്നെ ഭരിക്കുകയും ചെയ്യും. ആദത്തോട് അവിടുന്നു പറഞ്ഞു: തിന്നരുതെന്നു ഞാന് പറഞ്ഞ പഴം സ്ത്രീയുടെ വാക്കു കേട്ടു നീ തിന്നതു കൊണ്ട് നീ മൂലം മണ്ണു ശപിക്കപ്പെട്ടതായിരിക്കും. ആയുഷ്‌കാലം മുഴുവന് കഠിനാധ്വാനം കൊണ്ട് നീ അതില് നിന്നു.കാലയാപനം ചെയ്യും. അതു മുള്ളും മുള്‍ച്ചെടികളും നിനക്കായി മുളപ്പിക്കും. വയലിലെ സസ്യങ്ങള് നീ ഭക്ഷിക്കും. മണ്ണില് നിന്ന് എടുക്കപ്പെട്ട നീ, മണ്ണിനോടു ചേരുന്നതു വരെ, നെറ്റിയിലെ വിയര്‍പ്പു കൊണ്ടു ഭക്ഷണം സമ്പാദിക്കും. നീ പൊടിയാണ്, പൊടിയിലേക്കു തന്നെ നീ മടങ്ങും. ആദം ഭാര്യയെ ഹവ്വാ എന്നു വിളിച്ചു. കാരണം, അവള് ജീവനുള്ളവരുടെയെല്ലാം മാതാവാണ്.\nദൈവമായ കര്‍ത്താവ് തോലു കൊണ്ട് ഉടയാടയുണ്ടാക്കി ആദത്തെയും അവന്റെ ഭാര്യയെയും ധരിപ്പിച്ചു. അനന്തരം അവിടുന്നു പറഞ്ഞു: മനുഷ്യനിതാ നന്മയും തിന്മയും അറിഞ്ഞു നമ്മിലൊരുവനെപ്പോലെ ആയിരിക്കുന്നു. ഇനി അവന് കൈനീട്ടി ജീവന്റെ വൃക്ഷത്തില് നിന്നുകൂടി പറിച്ചു തിന്ന് അമര്‍ത്യനാകാന് ഇടയാകരുത്. കര്‍ത്താവ് അവരെ ഏദന് തോട്ടത്തില് നിന്നു പുറത്താക്കി; മണ്ണില് നിന്നെടുത്ത മനുഷ്യനെ മണ്ണിനോടു മല്ലിടാന് വിട്ടു. മനുഷ്യനെ പുറത്താക്കിയ ശേഷം ജീവന്റെ വൃക്ഷത്തിങ്കലേക്കുള്ള വഴി കാക്കാന് ഏദന്‍തോട്ടത്തിനു കിഴക്ക് അവിടുന്നു കെരൂബുകളെ കാവല് നിര്‍ത്തി; എല്ലാ വശത്തേക്കും കറങ്ങുന്നതും തീ ജ്വലിക്കുന്നതുമായ ഒരു വാളും അവിടുന്നു സ്ഥാപിച്ചു.\nR. കര്‍ത്താവേ, അങ്ങു തലമുറതലമുറയായി ഞങ്ങളുടെ ആശ്രയമായിരുന്നു.\nപര്‍വതങ്ങള്‍ക്കു രൂപം നല്‍കുന്നതിനു മുന്‍പ്, ഭൂമിയും ലോകവും അങ്ങു നിര്‍മിക്കുന്നതിനു മുന്‍പ്, അനാദി മുതല് അനന്തത വരെ അവിടുന്നു ദൈവമാണ്.\nമനുഷ്യനെ അവിടുന്നു പൊടിയിലേക്കു മടക്കി അയയ്ക്കുന്നു; മനുഷ്യമക്കളേ, തിരിച്ചു പോകുവിന് എന്ന് അങ്ങു പറയുന്നു. ആയിരം വത്സരം അങ്ങേ ദൃഷ്ടിയില് കഴിഞ്ഞുപോയ ഇന്നലെ പോലെയും രാത്രിയിലെ ഒരു യാമം പോലെയും മാത്രമാണ്.\nഅവിടുന്നു മനുഷ്യനെ, ഉണരുമ്പോള് മാഞ്ഞു പോകുന്ന സ്വപ്നം പോലെ തുടച്ചുമാറ്റുന്നു; പ്രഭാതത്തില് മുളനീട്ടുന്ന പുല്ലു പോലെയാണവന്. പ്രഭാതത്തില് അതു തഴച്ചു വളരുന്നു;\nസായാഹ്നത്തില് അതു വാടിക്കരിയുന്നു.\nഞങ്ങളുടെ ആയുസ്സിന്റെ ദിനങ്ങള് എണ്ണാന് ഞങ്ങളെ പഠിപ്പിക്കണമേ!\nകര്‍ത്താവേ, മടങ്ങി വരണമേ! അങ്ങ് എത്ര നാള് വൈകും? അങ്ങേ ദാസരോട് അലിവു തോന്നണമേ!\nമനുഷ്യന് അപ്പം കൊണ്ടു മാത്രമല്ല, ദൈവത്തിന്റെ നാവില് നിന്ന് പുറപ്പെടുന്ന\nഓരോ വാക്കു കൊണ്ടുമാണ് ജീവിക്കുന്നത്.\nജനം ഭക്ഷിച്ചു തൃപ്തരായി.\nആ ദിവസങ്ങളില് വീണ്ടും ഒരു വലിയ ജനാവലി ഒന്നിച്ചു കൂടി. അവര്‍ക്കു ഭക്ഷിക്കാന് ഒന്നുമുണ്ടായിരുന്നില്ല. യേശു ശിഷ്യന്മാരെ വിളിച്ചു പറഞ്ഞു: ഈ ജനക്കൂട്ടത്തോട് എനിക്ക് അനുകമ്പ തോന്നുന്നു. ഇവര് മൂന്നു ദിവസമായി എന്നോടു കൂടെയാണ്. അവര്‍ക്കു ഭക്ഷിക്കാന് ഒന്നുമില്ല. അവരെ വിശപ്പോടെ വീട്ടിലേക്കു പറഞ്ഞയച്ചാല് വഴിയില് തളര്‍ന്നു വീണേക്കും. ചിലര് ദൂരെ നിന്നു വന്നവരാണ്. ശിഷ്യന്മാര് അവനോടു ചോദിച്ചു: ഈ വിജനസ്ഥലത്ത് ഇവര്‍ക്കെല്ലാം അപ്പം കൊടുക്കുന്നതെങ്ങനെ? അവന് ചോദിച്ചു: നിങ്ങളുടെ പക്കല് എത്ര അപ്പമുണ്ട്? ഏഴ് എന്ന് അവര് പറഞ്ഞു. അവന് ജനക്കൂട്ടത്തോടു നിലത്തിരിക്കാന് ആജ്ഞാപിച്ചു. പിന്നീട്, അവന് ആ ഏഴപ്പം എടുത്ത്, കൃതജ്ഞതാസ്‌തോത്രം ചെയ്ത്, മുറിച്ചു ജനങ്ങള്‍ക്കു വിളമ്പാന് ശിഷ്യന്മാരെ ഏല്‍പിച്ചു. അവര് അതു ജനങ്ങള്‍ക്കു വിളമ്പി. കുറെ ചെറിയ മത്സ്യങ്ങളും അവരുടെ പക്കലുണ്ടായിരുന്നു. അവന് അവയും ആശീര്‍വദിച്ചു; വിളമ്പാന് ശിഷ്യന്മാരെ ഏല്‍പിച്ചു. ജനം ഭക്ഷിച്ചു തൃപ്തരായി. ശേഷിച്ച കഷണങ്ങള് ഏഴു കുട്ട നിറയെ അവര് ശേഖരിച്ചു. ഭക്ഷിച്ചവര് ഏകദേശം നാലായിരം പേരുണ്ടായിരുന്നു. അവന് അവരെ പറഞ്ഞയച്ചതിനു ശേഷം ശിഷ്യന്മാരോടൊപ്പം ഒരു വഞ്ചിയില് കയറി ദല്‍മാനൂത്താ പ്രദേശത്തേക്കു പോയി.\nВЕРВИЦЯ ЄДНАЄ | Молитва на вервиці у прямому ефірі, 12.02.2021


director jeethu joseph reveals an update of mohanlal's drishyam3movie | ദൃശ്യം 3യുടെ ഗംഭീര ക്ലൈമാക്‌സ് കൈയ്യിലുണ്ട്, മൂന്നാം ഭാഗത്തെ കുറിച്ച് ജീത്തു ജോസഫ് - Malayalam Filmibeat\n1 hr ago നോബിക്ക് മാത്രം മോഹൻലാലിന്റെ ഒരു ഉപദേശം, പുതിയ ക്യാപ്റ്റനായി താരം\n3 hrs ago5മണിക്ക് ശിവാജി ഗണേശൻ സമയം നൽകി, എന്നാൽ ബിജു മേനോൻ എത്തിയത്7മണിക്ക്, അന്ന് സംഭവിച്ചത്\n| Updated: Tuesday, February 23, 2021, 19:56 [IST]\nദൃശ്യം 2വിന്റെ വലിയ വിജയത്തിന് പിന്നാലെ ബ്ലോക്ക്ബസ്റ്റര് ചിത്രത്തിന്‌റെ മൂന്നാം ഭാഗത്തിനായുളള കാത്തിരിപ്പിലാണ് പ്രേക്ഷകര്. മികച്ച വരവേല്‍പ്പാണ് ദൃശ്യത്തിന് രണ്ടാം ഭാഗത്തിന് ലോകമെമ്പാടുമുളള സിനിമാ പ്രേമികളില് നിന്നും ലഭിച്ചത്. ജീത്തു ജോസഫിന്റെ തിരക്കഥയും മോഹന്‍ലാല് ഉള്‍പ്പെടെയുളള താരങ്ങളുടെ പ്രകടനവും സിനിമയുടെ വിജയത്തില് നിര്‍ണായ പങ്കുവഹിച്ചു. ആമസോണ് പ്രൈം വഴിയാണ് ദൃശ്യം2പ്രേക്ഷകരിലേക്ക് എത്തിയത്. റിലീസ് ദിനം തന്നെ ലക്ഷക്കണക്കിന് ആളുകളാണ് സിനിമ ഒടിടിയിലൂടെ കണ്ടത്.\nദൃശ്യം2വമ്പന് വിജയമായതിന് പിന്നാലെയാണ് സിനിമയുടെ മൂന്നാം ഭാഗവും വരുമെന്ന സൂചനകള് അണിയറ പ്രവര്‍ത്തകര് നല്‍കിയത്. നിര്‍മ്മാതാവ് ആന്റണി പെരുമ്പാവൂര് തന്നെയായിരുന്നു ഇതേകുറിച്ച് ആദ്യം പ്രതികരിച്ചത്. ഇപ്പോഴിതാ സംവിധായകന് ജീത്തു ജോസഫും ദൃശ്യം 3യെ കുറിച്ച് സംസാരിച്ച് എത്തിയിരിക്കുകയാണ്. കോട്ടയം പ്രസ് ക്ലബില് നടന്ന വാര്‍ത്താ സമ്മേളനത്തിലായിരുന്നു ജീത്തു ജോസഫ് സംസാരിച്ചത്. ദൃശ്യം 3യ്ക്ക് വേണ്ടിയുളള ഗംഭീര ക്ലൈമാക്‌സ് തന്റെ കൈയ്യിലുണ്ടെന്ന് സംവിധായകന് പറഞ്ഞു.\nഇത് മോഹന്‍ലാലുമായും ആന്റണി പെരുമ്പാവൂരുമായും ചര്‍ച്ച ചെയ്തു. അവര്‍ക്കും ഇഷ്ടമായിട്ടുണ്ട്. എന്നാല് സിനിമ ഉടനെ ഉണ്ടാകില്ല. കുറഞ്ഞത് മൂന്ന് വര്‍ഷമെങ്കിലും കഴിഞ്ഞേ ദൃശ്യത്തിന് മൂന്നാം ഭാഗം ഉണ്ടാകൂ. ചില കാര്യങ്ങളെ കുറിച്ച് വ്യക്തത വരുത്തേണ്ടതുണ്ടെന്നും സംവിധായകന് പറഞ്ഞു. അതേസമയം പുതിയ കാര്യങ്ങള് കിട്ടിയാല് അതേകുറിച്ച് ആലോചിക്കുമെന്നും സംവിധായകന് പറഞ്ഞു.\nദൃശ്യം 2വിനെ കുറിച്ച് സോഷ്യല് മീഡിയയില് നടക്കുന്ന ചര്‍ച്ചകളില് സന്തോഷമുണ്ടെന്നും ജീത്തു പറയുന്നു. ഇതുവരെ ചിന്തിക്കാത്ത കാര്യങ്ങളാണ് ആളുകള് കണ്ടെത്തുന്നത്. ദൃശ്യം 2വില് പുതുമുഖങ്ങള്‍ക്ക് അവസരം നല്‍കിയത് ബോധപൂര്‍വ്വമായിരുന്നു. കഴിവുളള ഒരുപാട് കലാകാരന്‍മാര് മലയാളത്തില് ഉണ്ട്. എന്നാല് ഇവരെ പലരും വേണ്ടവിധത്തില് ഉപയോഗപ്പെടുത്താറില്ല. പുതുമുഖങ്ങള്‍ക്ക് അവസരം നല്‍കണമെന്നാണ് എന്റെ നിലപാട്. എന്നാല് ഇപ്പോഴും പുതുമുഖങ്ങളെ വെച്ച് മാത്രം ഒരു സിനിമ ഉണ്ടാക്കാനുളള ധൈര്യമില്ലെന്നും ജീത്തു ജോസഫ് പറഞ്ഞു.\nRead more about: mohanlal jeethu joseph drishyam\ndirector jeethu joseph reveals an update of mohanlal's drishyam3movie


പാക് സ്ഫോടനം: മരണം 90- world 90 killed suicide attack pakistan - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » ലോകംപാക് സ്ഫോടനം: മരണം 90\nPublished: Saturday, January 2, 2010, 11:03 [IST]\nപെഷവാര്: വടക്കു-കിഴക്കന് പാകിസ്ഥാനിലെ ബന്നു ജില്ലയില് വോളിബോള് മല്‍സരത്തിനിടെയുണ്ടായ ചാവേര് സ്‌ഫോടനത്തില് മരിച്ചവരുടെ എണ്ണം 90 ആയി. നൂറിലധികം പേര്‍ക്ക് പരിക്കേറ്റിട്ടുണ്ട്. തെക്കന് സൗത്ത് വസീറിസ്ഥാന് സമീപമുള്ള ഷാ ഹസന് ഖേല് ഗ്രാമത്തില് വോളിബോള് മത്സരം നടക്കുമ്പോള് സ്‌ഫോടകവസ്തു നിറച്ച വാഹനവുമായെത്തിയ ചാവേര് ഗ്രൗണ്ടിലേക്ക് ഓടിച്ചു കയറ്റി പൊട്ടിത്തെറിക്കുകയായിരുന്നു. കളി കണ്ടുകൊണ്ടിരുന്ന നാട്ടുകാരാണ് അധികവും കൊല്ലപ്പെട്ടിരിക്കുന്നത്. ഇരുപതു വീടുകളും ഒട്ടേറെ കടകളും സ്‌ഫോടനത്തില് തകര്‍ന്നു. സമീപത്തെ മസ്ജിദിനും കേടുപറ്റി. കഴിഞ്ഞ ഒക്ടോബര് 28 ന് പെഷവാറിലുണ്ടായ സ്‌ഫോടനത്തിന് ശേഷം ഏറ്റവും കൂടുതല് പേര് കൊല്ലപ്പെട്ട ചാവേര് ആക്രമണമാണിത്. പെഷവാറില് 125 പേരാണ് കൊല്ലപ്പെട്ടിരുന്നത്. ഏതാണ്ട് മൂന്ന് ടണ്ണോളം സ്‌ഫോടകവസ്തുക്കള് വാഹനത്തിലുണ്ടായിരുന്നുവെന്നാണ് പ്രാഥമിക നിഗമനം. താലിബാന് തീവ്രവാദികള്‍ക്ക് സ്വാധീനമുള്ള പ്രദേശങ്ങളിലൊന്നാണിത്. ഇതിനിടെ മറ്റൊരു ആക്രമണത്തില് താലിബാന് വിരുദ്ധ പോരാട്ടത്തോട് അനുകൂല നിലപാടെടുത്തിരുന്ന ഒരു ഗോത്രമൂപ്പന് ഉള്‍പ്പെടെ അഞ്ച് പേരും കൊല്ലപ്പെട്ടിട്ടു. സംഭവത്തെ പ്രധാനമന്ത്രി യൂസഫ് റാസ ഗിലാനി അപലപിച്ചു. തീവ്രവാദത്തിനെതിരായ സര്‍ക്കാരിന്റെ പ്രവര്‍ത്തനങ്ങളെ ദുര്‍ബലപ്പെടുത്താനാണ് ഇത്തരം ആക്രമണങ്ങളെന്ന് അദ്ദേഹം പറഞ്ഞു. സംഭവത്തെ അമേരിക്കന് വിദേശകാര്യ സെക്രട്ടറി ഹിലരി ക്ലിന്റണും അപലപിച്ചു. മരിച്ചവരുടെ കുടുംബാംഗങ്ങളുടെയും മുഴുവന് പാക്കിസ്ഥാന് ജനതയുടെയും ദുഖത്തില് പങ്കുചേരുന്നതായി ഹിലരി പറഞ്ഞു. തീവ്രവാദ വിരുദ്ധ പോരാട്ടങ്ങളില് പാക്കിസ്ഥാന് യുഎസ് പിന്തുണയുണ്ടാകുമെന്നും ഹിലരി ആവര്‍ത്തിച്ചു.\nTopics: മരണം,\tpakistan,\tterrorism,\tതീവ്രവാദം,\tblast,\tസ്‌ഫോടനം,\tdeath,\ttaliban,\tതാലിബാന്,\tപാകിസ്താന്\nRelated Articlesഅമേരിക്കയില് കൊടുങ്കാറ്റ്, 51 മരണംമക്കളെ രക്ഷിക്കാന് കടലിലിറങ്ങിയ അമ്മ മരിച്ചുലക്ഷദ്വീപില് ബോട്ട് മുങ്ങി അഞ്ചുപേര് മരിച്ചു കോഴിക്കോട് ടാങ്കര് ലോറി മറിഞ്ഞ് ഒരുമരണം January 2, 2010 ലെ വാര്‍ത്തകള്


Actress Seema G nair Reveals Her Beauty Secrets,കറ്റാർ വാഴയും തേനും, 53 വയസ്സിലും ചുളിയാത്ത ചർമം, സൗന്ദര്യ രഹസ്യം പങ്കുവെച്ച് സീമ ജി നായർ - Malayalam Filmibeat\n| Updated: Sunday, May 2, 2021, 18:46 [IST]\nമിനിസ്ക്രീൻ പ്രേക്ഷകരുടെ പ്രിയപ്പെട്ട താരമാണ് സീമാ ജി നായർ. വർഷങ്ങളായി മിനിസ്ക്രീനിലും ബിഗ്സ്ക്രീനിലും നടി സജീവമാണ്. എന്നാൽ അന്നും ഇന്നും സീമാ ജി നായർക്ക് ഒരു മാറ്റവുമില്ല. 53ാം വയസ്സിലും ഇന്നും ചെറുപ്പമാണ് നടി. ഇപ്പോഴിത ആ സൗന്ദര്യത്തിന്റെ രഹസ്യം പങ്കുവെയ്ക്കുകയാണ് . തന്റെ യൂട്യൂബ് ചാനലിലൂടെയാണ് സൗന്ദര്യത്തിന്റെ രഹസ്യം പങ്കുവച്ചിരിക്കുന്നത്.\nഅമ്മ ചേർത്തല സുമതി പകർന്നു നൽകിയ ചർമ സംരക്ഷണ വിദ്യകളാണ് സീമ ഇപ്പോഴും പിന്തുടരുന്നത്. സ്നേഹ സീമ എന്ന തന്റെ യുട്യൂബ് ചാനലിലൂടെ നടി 53 ലും സൗന്ദര്യം കാത്തു സൂക്ഷിക്കുന്നതിന്റെ രഹസ്യം വെളിപ്പെടുത്തിയത്. അമ്മ ചെറുപ്പത്തിൽ പറഞ്ഞു തന്ന ചിലകാര്യങ്ങൾ ഇപ്പോഴും പിന്തുടരുന്നുവെന്നും അതുകൊണ്ടാണ് തന്റെ മുഖത്ത് അധികം ചുളിവുകൾ വീഴത്തതെന്നാണ് നടി പറയുന്നത്. തന്റെ മാത്രമല്ല സഹോദരിയുടേയും സൗന്ദര്യത്തിന്റെ രഹസ്യം ഇതാണെന്നും സീമ ജി നായർ സ്നേഹ സീമ എന്ന യൂട്യൂബ് ചാനലിലൂടെ പറയുന്നു.\nസൗന്ദര്യ സംരക്ഷണവുമായി ബന്ധപ്പെട്ട് രണ്ട് ടിപ്സുകളാണ് സീമ പ്രേക്ഷകർക്കായി പങ്കുവെച്ചിരിക്കുന്നത്. നടിയുടെ വാക്കുകൾ ഇങ്ങനെ.. കസ്തൂരി മഞ്ഞൾ പൊടിച്ചത്, കടലമാവ്, തൈര് എന്നിവ ഉപയോഗിച്ചാണ് ഫെയ്സ് പാക് ആണ് ആദ്യംതയാറാക്കുന്നത്. രണ്ട് സ്പൂൺ കടലമാവ്, അര സ്പൂൺ കസ്തൂരിമഞ്ഞൾ എന്നിവയിലേക്ക് ആവശ്യത്തിന് തൈര് ചേർത്ത് പേസ്റ്റ് രൂപത്തിലാക്കും. ഇത് മുഖത്തു പുരട്ടി 20 മിനിറ്റ് കഴിഞ്ഞ് കഴുകി കളയും. കസ്തൂരി മഞ്ഞൾ അലർജി ഉള്ളവർക്ക് ഉരുളൻ കിഴങ്ങ് പകരം ഉപയോഗിക്കാം.\nതാൻ സിനിമ ചിത്രീകരണത്തിന് പേകുമ്പോൾ ഇവ കൊണ്ടു പോകാറുണ്ടെന്നും നടി വീഡിയോയിൽ പറയുന്നുണ്ട്. ഫേസ് പാക്ക് കൂടാതെ മറ്റൊരു ബ്യൂട്ടി ടിപ്സും നടി പങ്കുവെച്ചിട്ടുണ്ട്. കറ്റാർവാഴയുടെ ജെല്ലും തേനും ചേർത്ത് മിക്സിയിലിട്ടടിച്ച് ഉണ്ടാക്കുന്ന മിശ്രിതമാണു രാത്രിയിൽ മുഖത്ത് പുരട്ടുന്നതെന്നാണ് സീമ പറയുന്നത് . അര മണിക്കൂറിനുശേഷം ഇതു കഴുകി കളയാം. നടിയുടെ വീഡിയോ സോഷ്യൽ മീഡിയയിൽ വൈറലായിട്ടുണ്ട്. മികച്ച അഭിപ്രായമാണ് ലഭിക്കുന്നത്.\nഒരുപാടു പേരുടെ പ്രാർഥനയാണ് തന്നെ ജീവിതത്തിലേയ്ക്ക് മടക്കി കൊണ്ട് വന്നത്, ആശുപത്രി ദിനങ്ങളെ കുറിച്ച് സീമ\nActress Seema G nair Reveals Her Beauty Secrets


പുതിയ നോക്കിയ സ്മാർട്ട്‌ഫോൺ ഡിസംബർ5ന് അവതരിപ്പിക്കും | HMD Global Teases New Nokia Smartphone Launching On December5- Malayalam Gizbot\nനോക്കിയ ബ്രാൻഡ് നോക്കിയ 8.2, നോക്കിയ 5.2, നോക്കിയ 2.3 എന്നിവ ചടങ്ങിൽ അവതരിപ്പിക്കുമെന്ന് റിപ്പോർട്ടുകളുണ്ട്. അടുത്തയാഴ്ച നടക്കുന്ന പ്രധാന ലോഞ്ച് ഇവന്റിന് മുന്നോടിയായി നോക്കിയ 2.3 ഓൺലൈനിൽ വെളിപ്പെടുത്തി. ഈ എൻ‌ട്രി ലെവൽ സ്മാർട്ട്‌ഫോണിനെക്കുറിച്ചുള്ള റിപ്പോർട്ടുകൾ ലഭ്യമാണ്. ഇത് അതിന്റെ മുൻഗാമിയേക്കാൾ മറ്റ് സവിശേഷതകൾ കൈവരിച്ചേക്കും, ഇത് ആൻഡ്രോയിഡ് ഗോ പ്രോഗ്രാമിന്റെ ഭാഗമാകും. നോക്കിയ ഇപ്പോൾ സ്മാർട്ഫോൺ സീരിസിലേക്ക് ഒരു പുതിയ ഫോൺ കൂടി അവതരിപ്പിക്കുവാനായി തയ്യാറെടുക്കുകയാണ്. ഡിസംബർ5ന് പുതിയ നോക്കിയ സ്മാർട്ട്‌ഫോൺ വിപണിയിലെത്തുമെന്ന് കമ്പനി ട്വിറ്ററിൽ വ്യക്തമാക്കിയിരുന്നു.\nനോക്കിയ അതിന്റെ അടുത്ത ഉൽപ്പന്നത്തെ സൂചിപ്പിക്കുന്ന ഒരു വീഡിയോ കൂടി പോസ്റ്റ് ചെയ്തിട്ടുണ്ട്. അടുത്ത മാസം നോക്കിയ നടത്തുവാൻ പോകുന്ന കാര്യങ്ങളെക്കുറിച്ചുള്ള കൃത്യമായ വിശദാംശങ്ങൾ ഈ വീഡിയോയിൽ ലഭ്യമല്ല. എന്നിരുന്നാലും, നോക്കിയ സ്മാർട്ഫോൺ സീരിസിലേക്ക് ഒരു പുതിയ സ്മാർട്ഫോൺ കൂടി വരുമെന്ന കാര്യത്തിൽ സംശയമില്ല എന്ന് തന്നെ പറയാം. എന്നാൽ എച്ച്എംഡി ഗ്ലോബൽ നോക്കിയ 8.1 സ്മാർട്ട്‌ഫോണിന്റെ പിൻഗാമിയെ ഡിസംബർ5ന് വിപണിയിലെത്തിക്കുമെന്ന് റിപ്പോർട്ടുകളുണ്ട്. കഴിഞ്ഞ വർഷം ഡിസംബർ5നാണ് ഈ ഹാൻഡ്‌സെറ്റ് അരങ്ങേറ്റം കുറിച്ചത്, അതിനാലാണ് കമ്പനി അതേ തീയതിയിൽ നോക്കിയ 8.2 പുറത്തിറക്കാൻ സാധ്യതയുണ്ടെന്ന് റിപ്പോർട്ടുകൾ പ്രസ്‌താവിച്ചത്.\n26,999 രൂപയ്ക്കാണ് നോക്കിയ 8.1 ഇന്ത്യയിൽ വിപണിയിലെത്തിയത്. ഇത് നിലവിൽ 15,999 രൂപയ്ക്ക് ലഭ്യമാണ്, ഇത്4ജിബി റാം + 64 ജിബി സ്റ്റോറേജിന്റെ വിലയാണ്. 2.5 ഡി കർവ്ഡ് ഗ്ലാസുള്ള 6.18 ഇഞ്ച് പ്യുവർ ഡിസ്‌പ്ലേ ഐപിഎസ് എൽഇഡി പാനലും 2246 × 1080 പിക്‌സൽ ഫുൾ എച്ച്ഡി + റെസല്യൂഷൻ തുടങ്ങിയ സവിശേഷതകളായാണ് നോക്കിയ 8.1 വിപണിയിൽ വരുന്നത്. ക്വാൾകോം സ്‌നാപ്ഡ്രാഗൺ 710 SoC, അഡ്രിനോ 616 GPU എന്നിവയാൽ നിർമ്മിതമാണ് ഈ പുതുയ നോക്കിയ സ്മാർട്ഫോൺ. അതിനുപുറമെ, 12 മെഗാപിക്സൽ പ്രൈമറി സെൻസറും 13 മെഗാപിക്സൽ സെക്കൻഡറി സെൻസറും ഉൾപ്പെടെ ഡ്യൂവൽ ക്യാമറ സജ്ജീകരണവും ഈ സ്മാർട്ഫോണിൽ വരുന്നുണ്ട്.\nമുൻവശത്ത്, സെൽഫികൾക്കും വീഡിയോ കോളിംഗിനുമായി 20 മെഗാപിക്സൽ ക്യാമറയുണ്ട്. എച്ച്എംഡി ഗ്ലോബലിന്റെ ആൻഡ്രോയിഡ് വൺ സ്മാർട്ട്‌ഫോണാണ് നോക്കിയ 8.1, ഇത് സ്റ്റോക്ക് ആൻഡ്രോയിഡ് എക്സ്പിരിയൻസ് നൽകുന്നു. ഈ സ്മാർട്ഫോണിൽ ഒരു യുഎസ്ബി ടൈപ്പ്-സി പോർട്ടും, 18W ഫാസ്റ്റ് ചാർജിംഗുള്ള 3,500 എംഎഎച്ച് ബാറ്ററിയും വരുന്നു. നോക്കിയ 8.2 കൂടാതെ നോക്കിയ 2.3 അല്ലെങ്കിൽ നോക്കിയ 5.2 സ്മാർട്ട്‌ഫോണുകളും ഡിസംബർ5ന് അവതരിപ്പിക്കുമെന്നും റിപ്പോർട്ടുകൾ വെളിപ്പെടുത്തുന്നു. എൻട്രി ലെവൽ നോക്കിയ 2.2 ന്റെ തുടർച്ചയായിരിക്കും നോക്കിയ 2.3.\nരണ്ടാമത്തേത് ജൂണിൽ വീണ്ടും അവതരിപ്പിച്ചു. നോക്കിയ 5.2 ന് 48 മെഗാപിക്സൽ പ്രൈമറി റിയർ ക്യാമറ ഉൾപ്പെടുത്താം. ഈ നോക്കിയ സ്മാർട്ട്ഫോൺ സ്‌നാപ്ഡ്രാഗൺ 660 SoC യുമായി വരുമെന്ന് റിപ്പോർട്ടുകളുണ്ട്. നോക്കിയ 2.2 പിന്തുണയ്ക്കുന്ന ബ്ലൂടൂത്ത് 4.2 നെ അപേക്ഷിച്ച് നോക്കിയ 2.3 ബ്ലൂടൂത്ത് 5.0 നെ പിന്തുണയ്ക്കുമെന്ന് തെളിയിച്ചിട്ടുണ്ട്. രാജ്യത്ത് നോക്കിയ 2.2 ന്റെ വില കമ്പനി 5,999 രൂപയായി കുറച്ചതിനാൽ നോക്കിയ 2.3 ന്റെ ലോഞ്ച് ആവശ്യമേറിയതായിരിക്കാം. നോക്കിയ 7.2 ൽ നിന്ന് ചില ഡിസൈൻ ഘടകങ്ങൾ ഈ പുതിയ സ്മാർട്ഫോണിലും വന്നേക്കാം, ഇത് ചാർക്കോൾ, സിയാൻ ഗ്രീൻ, സാൻഡ് നിറങ്ങളിൽ വരുന്നു.\nBut HMD Global is widely expected to launch the successor to the Nokia 8.1 smartphone on December 5. This handset made its debut on December5last year, which is why the company is likely to unveil the Nokia 8.2 on the same date. To recall, the Nokia 8.1 was launched in India for Rs 26,999.


മോദിക്ക് പ്രസംഗം മാത്രമേ ഉളളൂ; ഉത്തരങ്ങളില്ലഃ മമത\nനോട്ടുനിരോധനത്തിന്റെ ഗുണഭോക്താക്കള് പ്രധാനമന്ത്രിയും അദ്ദേഹത്തിന്റെ അനുയായികളും മാത്രമാണെന്ന് പശ്ചിമ ബംഗാള് മുഖ്യമന്ത്രി മമതാ ബാനര്‍ജി. മോദി ജനങ്ങളോട് കാട്ടിയ ക്രൂരത ഇന്ത്യയിലെ മറ്റൊരു പ്രധാനമന്ത്രിയും കാട്ടിയിട്ടുണ്ടാകില്ലെന്ന് മമത ആരോപിച്ചു.\nപൊതുജനത്തിന്റെ പണമാണ് കേന്ദ്രസര്‍ക്കാര് പിടിച്ചുവെച്ചിരിക്കുന്നത്. എന്നാല് എല്ലാ പണവും തന്റേതാണെന്നാണ് മോദി കരുതുന്നു. എവിടെയാണ് കള്ളപ്പണം? മോദി സര്‍ക്കാര് പിടിച്ചുവെച്ചിരിക്കുന്നത് പൊതുജനത്തിന്റെ പണമാണ്. നികുതിദായകരുടെ പണം. നോട്ടുനിരോധന തീരുമാനം എടുക്കുന്നതിന് മുമ്പ് മോദി  വിദഗ്ധരുടെ ഉപദേശം തേടിയിരുന്നില്ലെന്നും മമത കുറ്റപ്പെടുത്തി.\nരാജ്യത്തെ ജനങ്ങളെക്കുറിച്ച് പ്രധാനമന്ത്രിയ്ക്ക് ഒരു ചിന്തയുമില്ല. അതിനുപുറമെ എല്ലാവരുടേയും പണം കൊള്ളയടിക്കുകയും ചെയ്തു. നിലവിലെ പ്രധാനമന്ത്രിയുടെ കീഴില് കേന്ദ്രഭരണം പൂര്‍ണമായും താളം തെറ്റി. നോട്ടുനിരോധനത്തില് റിസര്‍വ് ബാങ്ക് ഗവര്‍ണര്‍ക്ക് മിണ്ടാട്ടമില്ല. കറന്‍സി നോട്ടുകളുടെ സംബന്ധിച്ച് ആരും വിശദാംശങ്ങള് നല്‍കുന്നില്ല.\nതാനൊരു കടുവയാണെന്നും താന് മാത്രമാണ് ശരിയെന്നും മോദി കരുതുന്നു. ചില ആലി ബാബമാരെ പോലെ എല്ലാം വളരെ രഹസ്യ സ്വഭാവത്തോടെയാണ് നടപ്പാക്കിയത്. ഭരണഘടനാ പദവിയാണ് താന് വഹിക്കുന്നതെന്ന് മോദി  ഓര്‍ക്കണമെന്നും മമത പറഞ്ഞു.നാളെ എന്ത് സംഭവിക്കുമെന്ന കാര്യത്തില് ജനത്തിന് ഒരു പിടിയുമില്ല. മോദി ക്ക് പ്രസംഗിക്കാനേ അറിയൂ. ആര്‍ക്കും ഉത്തരം നല്‍കുന്നില്ല. കഴിഞ്ഞ ഒരു മാസമായി ജനം നേരിടുന്ന നോട്ടുദുരിതത്തിന്റെ ഉത്തരവാദിത്വം മോദി  ഏറ്റെടുക്കണമെന്നും മമത ആവശ്യപ്പെട്ടു.


Emalayalee.com - തിരിച്ചു വരവ് ആഘോഷമാക്കി ജഗതിയും ആരാധകരും\nFILM NEWS 20-Feb-2019 കല\nFILM NEWS 20-Feb-2019\nതന്‍റെ തിരിച്ചു വരവ് ആഘോഷമാക്കുകയാണ് ജഗതിയും ജഗതിയുടെ ആരാധകരും. 2012 മാര്‍ച്ചില് തേഞ്ഞിപ്പാലത്ത് നടന്ന വാഹനാപകടമാണ് ജഗതിയെ മലയാള സിനിമയില് നിന്നും മാറ്റി നിര്‍ത്തിയത്. അപകടത്തെ ജഗതി അതിജീവിച്ചുവെങ്കിലും സിനിമയില് നിന്നും മാറി നില്‍ക്കേണ്ടി വന്നു. വര്‍ഷങ്ങള് നീണ്ട ചികത്സയിലൂടെയാണ് ഇപ്പോള് ആരോഗ്യം വീണ്ടെടുത്തത്. മകന് രാജ്കുമാറിന്‍റെ പരസ്യകമ്പിനി ഒരുക്കുന്ന പരസ്യ ചിത്രത്തിലൂടെയാണ് മടങ്ങി വരവ് സംഭവിക്കുക.\nഇതിനൊപ്പം സോഷ്യല് മീഡിയയിലെ ജഗതിയുടെ പേജ് ഇപ്പോള് സജീവമായിരിക്കുന്നു. ജഗതി വിട്ടു നിന്ന പോയ വര്‍ഷങ്ങള് മലയാള സിനിമയില് ഏറെ മാറ്റങ്ങള് സംഭവിച്ചിരുന്നു. ട്രോള് എന്ന ആക്ഷേപഹാസ്യ ശൈലിക്ക് ഏറെ പ്രചാരം ലഭിച്ചു. എന്നാല് ട്രോളന്‍മാരുടെ യഥാര്‍ഥ മുന്‍ഗാമിയായിരുന്നു ജഗതി. തന്‍റെ സിനിമകളിലൂടെയും സ്റ്റേജുകളിലുമെല്ലാം ജഗതി എത്രയോ ട്രോളുകള് പടച്ചു വിട്ടിരിക്കുന്നു. ഇന്നും ജഗതിയുടെ ചലച്ചിത്രരംഗങ്ങളാണ് ട്രോളന്‍മാരുടെ പ്രധാന ആയുധം.\nഇപ്പോള് തന്‍റെ തിരിച്ചു വരവിനെ ട്രോളിക്കൊണ്ടാണ് ജഗതി പുതിയ തമാശ സൃഷ്ടിച്ചിരിക്കുന്നത്. ഛോട്ടാ മുംബൈയ് എന്ന ചിത്രത്തില് പടക്കം ബഷീര് എന്ന കഥാപാത്രം നാരായണന്‍കുട്ടിയുടെ കഥാപാത്രത്തെ ഇടിക്കുന്ന രംഗമുണ്ട്. തന്‍റെ പോലീസ് കൊണ്ടുപോയപ്പോള് കളിയാക്കിയ നാരായണന്‍കുട്ടിയോട് പ്രതികാരം ചെയ്യാന് എത്തിയിരിക്കുകയാണ് ജഗതിയുടെ പടക്കം ബഷീര്. അപ്പോള് ബഷീര് നാരായണന്‍കുട്ടിയോട് പറയുന്ന ഡയലോഗ് ഇതാണ് "ഞാനിടയ്ക്ക് പോകും വരും... എന്നെ ആരും ടാറ്റാ തന്ന് പറഞ്ഞ് വിടേണ്ട". ഈ ഡയലോഗാണ് ജഗതി ഇപ്പോള് പ്രേക്ഷകരോട് തന്‍റെ തിരിച്ചു വരവിനെക്കുറിച്ചും പറയുന്നത്.


കുട്ടികള്‍ക്കായുള്ള ഇംഗ്ലിഷ് പുസ്തക പ്രസിദ്ധീകരണരംഗത്ത് ഒരു ദശകം പൂര്‍ത്തിയാക്കി മാംഗോ\nകുട്ടികള്‍ക്കായുള്ള ഇംഗ്ലിഷ് പുസ്തക പ്രസിദ്ധീകരണരംഗത്ത് മാംഗോ ഒരു ദശകം പൂര്‍ത്തിയാക്കുകയാണ്. ഇപ്പോള് മാംഗോ, വിവിധവിഭാഗങ്ങളിലായി 350-ല് അധികം മികച്ച പുസ്തകങ്ങള് അച്ചടിച്ചു പ്രസിദ്ധീകരിച്ചു കഴിഞ്ഞു. 2007-ല് തുമ്പി എന്നപേരില് ഡി സി ബുക്‌സിന്റെ ഇംഗ്ലിഷ് ബാലസാഹിത്യ മുദ്രണമായി ആരംഭിക്കുകയും 2008-ല് മാംഗോ ആയി രൂപാന്തരം പ്രാപിക്കുകയും ചെയ്തതിനുശേഷം അത് ബഹുദൂരം സഞ്ചരിക്കുകയുണ്ടായി. സര്‍ഗാത്മകസാഹിത്യവും ക്ലാസിക്കുകളുടെ പുനരാഖ്യാനവും ജീവിതകഥകളും മാന്ത്രിക-യക്ഷിക്കഥകളും ഒക്കെ അടങ്ങുന്ന മാംഗോ ടൈറ്റിലുകളില് ഇന്ത്യന് ഉള്ളടക്കംപോലെതന്നെ ലോകമെമ്പാടുംനിന്നുള്ള പ്രമേയങ്ങള്‍ക്കും പ്രാധാന്യം നല്‍കുന്നുണ്ട്.\nവില്പനയില് ആഗോളതലത്തില്‍ത്തന്നെ റെക്കോഡ് സൃഷ്ടിച്ചതാണ് രാമായണത്തിന്റെ മാംഗോ ക്ലാസിക്‌സ് പതിപ്പ്. ക്ലാസിക്‌സ് പരമ്പരയില് മാംഗോ പുറത്തിറക്കി ജനപ്രീതിയാര്‍ജ്ജിച്ച മറ്റു ചില പുസ്തകങ്ങള് ഷെയ്ക്ക്‌സ്പിയര്, ഓസ്റ്റിന്, ഡിക്കന്‍സ് തുടങ്ങിയവരുടെ ക്ലാസിക്ക് കൃതികളുടെ പുനരാഖ്യാനങ്ങളാണ്. പഞ്ചതന്ത്ര, ജാതകകഥകളുടെ സമാഹാരങ്ങളും മികച്ചവയായി അറിയപ്പെടുന്നു. വിദ്യാര്‍ത്ഥികളുടെ അക്കാദമിക് ആവശ്യങ്ങള്‍ക്ക് ഉതകുംവിധം സമഗ്രമായൊരു ഇയര്‍ബുക്കും മാംഗോ എല്ലാവര്‍ഷവും പ്രസിദ്ധീകരിക്കുന്നുണ്ട്.\nതനതായതും നൂതനമായതുമായ ഒരു ടെക്‌സ്റ്റ് ബുക്ക് പരമ്പരയും മാംഗോയുടേതായി പ്രസിദ്ധീകരിച്ചു വരുന്നു. വിദ്യാര്‍ത്ഥികളില് ഇംഗ്ലിഷ് ഭാഷാ നൈപുണ്യം വികസിപ്പിക്കാന് സഹായിക്കും വിധം തയ്യാറാക്കിയിട്ടുള്ള The English Express: A Skill-based Interactive Series അവരില് സര്‍ഗാത്മകതയെ പ്രോത്സാഹിപ്പിക്കുകയും സാമൂഹികഇടപെടലുകള്‍ക്കും ആശയവിനിമയത്തിനുമുള്ള ശേഷികള് വളര്‍ത്തുകയും ചെയ്യുന്ന വിധത്തിലാണ് തയ്യാറാക്കിയിട്ടുള്ളത്. 1-ാം ക്ലാസ്സ് മുതല് 8-ാം ക്ലാസ്സ് വരെയുള്ള ഇവയിലെ പാഠങ്ങളും അഭ്യാസങ്ങളും ചിത്രങ്ങളും ചിട്ടയായി ആസൂത്രണം ചെയ്ത് രൂപപ്പെടുത്തിയതാണ്. വിഖ്യാത എഴുത്തുകാരായ അനിതാ നായര്, ജയ്ശ്രീ മിശ്ര, അഞ്ജന വസ്വാനി തുടങ്ങിയവരൊക്കെ മാംഗോയുമായി ബന്ധപ്പെട്ട് പ്രവര്‍ത്തിച്ചിട്ടുണ്ട്, കൂടാതെ പ്രശസ്ത ചിത്രകാരന്മാരായ കെ. ആര്. രാജി, ലാവണ്യ കാര്‍ത്തിക്ക്, അനിരുദ്ധ മുഖര്‍ജി തുടങ്ങിയവരും മാംഗോയുടെ വിജയത്തിനു സംഭാവനകളേകിയിട്ടുണ്ട്. മുംബൈക്കാരിയായ അഞ്ജന വാസ്വാനിയുടെ The Talking Handkerchief 2016-ലെ ഷാര്‍ജ ബുക്ക്‌ഫെയറില് ഷാര്‍ജ ഇന്റര്‍നാഷണല് ചില്‍ഡ്രന്‍സ് ബുക്ക് അവാര്‍ഡിന് അര്‍ഹമാകുകയും ചെയ്തിരുന്നു.\nApoorva’s Fat Diary, Rani Lakshmibai എന്നീ പുസ്തകങ്ങള് ഫെഡറേഷന് ഓഫ് ഇന്ത്യന് പബ്ലിഷേഷ്‌സിന്റെ (എഫ്‌ഐപി) പുരസ്‌കാരങ്ങള് നേടി. മാംഗോ പുസ്തകങ്ങളില് ഒട്ടുമിക്കവയുടെയും ഇ-ബുക്കും ഓഡിയോ ബുക്കും ലഭ്യമാണ്.\nമാംഗോ പല വിദേശപ്രസാധകരുമായും സഹകരിച്ചു പ്രവര്‍ത്തിക്കുന്നുണ്ട്. അത്തരത്തില് പല പുസ്തകങ്ങളും ഇപ്പോള്‍ത്തന്നെ വിപണിയില് ലഭ്യമാക്കുകയും ചെയ്തിട്ടുണ്ട്. മാംഗോ പുസ്തകങ്ങള്, അത് പുനരാഖ്യാനകൃതികളായാലും സര്‍ഗാത്മകരചനകളായാലും മിക്കവാറും എല്ലാംതന്നെ പരമ്പരകളായിട്ടാണ് പ്രസിദ്ധപ്പെടുത്താറുള്ളത്. കുട്ടികളുടെ മനംകവരുന്ന ഒന്നാംതരം കഥകളും സര്‍ഗാത്മകമായ ചിത്രീകരണവും മാംഗോ പുസ്തകങ്ങളുടെ സവിശേഷതകളാണ്. ഇതവര്‍ക്ക് പുസ്തകത്തിന്റെ ആദ്യതാള് മുതല് അവസാനത്തെ പുറംവരെ സന്തോഷദായകമാക്കിത്തീര്‍ക്കുന്നു. ഭാവാത്മകമായ ചിത്രീകരണത്താല് സംപുഷ്ടമാക്കപ്പെട്ട ഡിസൈന് മാംഗോ പുസ്തകങ്ങളെ രസകരമായ വായനയെക്കാള് ഉപരിയായി ഒരു ദൃശ്യാനുഭവം നല്‍കുന്നതാക്കിത്തീര്‍ക്കുന്നു. മികച്ച ഒരുപാട് പുസ്തകങ്ങള് പ്രസിദ്ധീകരിക്കുന്നതിലൂടെ ഏതാനും വര്‍ഷങ്ങള്‍ക്കുള്ളില് ഇംഗ്ലീഷ് ബാലസാഹിത്യപ്രസിദ്ധീകരണങ്ങളുടെ ഒന്നാംനിരയിലേക്ക് ഉയരുവാനാണ് മാംഗോ ലക്ഷ്യമിടുന്നത്.\nഷാര്‍ജയില് കുട്ടികളുടെ വായനോല്‍സവം ഏപ്രില് 18 മുതല്\nവി. മുരളീധരന് എം പിയായി സത്യപ്രതിജ്ഞ ചെയ്തു


ഇടുക്കി ഡാം: പ്രതിസന്ധിക്ക് വഴിവെച്ചത് ഭരണസംവിധാനം ഉണര്‍ന്ന് പ്രവര്‍ത്തിക്കാത്തത്; ഷട്ടറുകള് തുറപ്പിച്ചത് അപ്രതീക്ഷിതമായി എത്തിയ മഴയും നീരൊഴുക്കും | The Indian Telegram\nഇടുക്കി ഡാം: പ്രതിസന്ധിക്ക് വഴിവെച്ചത് ഭരണസംവിധാനം ഉണര്‍ന്ന് പ്രവര്‍ത്തിക്കാത്തത്; ഷട്ടറുകള് തുറപ്പിച്ചത് അപ്രതീക്ഷിതമായി എത്തിയ മഴയും നീരൊഴുക്കും\nതൊടുപുഴ: ഇടുക്കി പദ്ധതിയുടെ ഭാഗമായ ചെറുതോണി അണക്കെട്ടിന്റെ മൂന്ന് ഷട്ടറുകളാണ് തുറന്നത്. 40 സെന്റി മീറ്ററാണ് ഷട്ടറുകള് തുറന്നിരിക്കുന്നത്. സെക്കന്‍ഡില് ഒന്നേകാല് ലക്ഷം ലീറ്റര് (125 ക്യുമെക്‌സ്) വെള്ളമാണ് പുറത്തേക്കു വിടുന്നത്. കനത്ത മഴയും ശക്തമായ നീരൊഴുക്കും തുടരുന്ന സാഹചര്യത്തിലാണ് കൂടുതല് വെള്ളം പുറത്തേക്കു വിടുന്നത്. 2401.34 അടിയാണ് നിലവിലെ ജലനിരപ്പ്.\nഷട്ടറുകള് തുറന്നതിനെ തുടര്‍ന്നുണ്ടായ കെടുതികള് നേരിടാന് വേണ്ട സജ്ജീകരണങ്ങളെല്ലാം ഏര്‍പ്പെടുത്തിയിട്ടുണ്ടെന്ന് അധികൃതര് പറയുമ്പോഴും ചെറുതോണി അണക്കെട്ടിന്റെ ഷട്ടറുകള് ഉയര്‍ത്തുന്നതുമായി ബന്ധപ്പെട്ട് ചില പാളിച്ചകള് കെഎസ്ഇബിയുടെ ഭാഗത്ത് നിന്ന് സംഭവിച്ചുവെന്നാണ് ആരോപണം ഉയര്‍ന്നിരിക്കുന്നത്. കൃത്യ സമയത്ത് ഭരണസംവിധാനം ഉണര്‍ന്നുപ്രവര്‍ത്തിക്കാത്തതാണ് ഡാം തുറക്കുന്നതുമായി ബന്ധപ്പെട്ട പ്രതിസന്ധിക്ക് ഇടയാക്കിയത്. ചില കെഎസ്ഇബി ഉദ്യോഗസ്ഥരും ജില്ലാ ഭരണകൂടവും തമ്മിലുണ്ടായിരുന്ന പ്രശ്‌നമാണ് അണക്കെട്ട് തുറക്കുന്നതില് വീഴ്ച വരുത്തിയത്. വെള്ളം തുറന്നുവിടാതെ പരമാവധി സംഭരിക്കുക എന്ന നീക്കമായിരുന്നു കെഎസ്ഇബി നടത്തിയത്. എന്നാല് ഇതിന് തിരിച്ചടിയായത് അപ്രതീക്ഷിതമായി എത്തിയ മഴയും നീരൊഴുക്കുമായിരുന്നു. 1981ലും 1992ലും മുന്നറിയിപ്പു നല്‍കിയാണ് അണക്കെട്ടിന്റെ ഷട്ടര് ഉയര്‍ത്തിയത്. എന്നാല്, ഇത്തവണ ഇതു പൂര്‍ണമായും പാലിച്ചില്ല.\nഅപ്രതീക്ഷിതമായ ദുരന്തസാധ്യതകളെ മുന്‍കൂട്ടി കാണാന് സാധിക്കാത്തതാണ് തിരിച്ചടിയായതെന്നും ആക്ഷേപമുണ്ട്. ഇടുക്കി അണക്കെട്ടിന്റെ വൃഷ്ടിപ്രദേശത്ത് നാല് മഴമാപിനികളാണ് സ്ഥാപിച്ചിട്ടുള്ളത്. എന്നാല് ഇവയൊന്നും പ്രവര്‍ത്തിക്കുന്നില്ല. ഇത് വലിയ വീഴ്ചയായാണ് ചൂണ്ടിക്കാട്ടുന്നത്.


Nayantara, Bikini, Love Story, Nagarjunna, Actress, നയന്‍താര, ബിക്കിനി, ലൗ സ്റ്റോറി, നാഗാര്‍ജ്ജുന, നടി - Malayalam Filmibeat\n| Published: Monday, November 19, 2012, 12:01 [IST]\nപിറന്നാളാഘോഷത്തിന്റെ ലഹരിയിലാണ് തെന്നിന്ത്യന് താരം നയന്‍താര. നവംബര് 18ന് ഇരുപത്തിയേഴാം പിറന്നാളോഘോഷിച്ച നയന്‍സ തെന്നിന്ത്യയിലെ തന്റെ നഷ്ടപ്രതാപം തിരിച്ചുപിടിയ്ക്കാനുള്ള യത്‌നത്തിലാണ്.\nസ്വകാര്യ ജീവിതത്തില് നേരിട്ട തിരിച്ചടികളെല്ലാം മറന്ന് വീണ്ടും വെള്ളിത്തിരയുടെ താരമായി മാറാനാണ് നയന്‍സിന്റെ ലക്ഷ്യം. സൂപ്പര് താരങ്ങളുടെ വമ്പന് സിനിമകളിലൂടെ തിരിച്ചുവരാനാണ് നടിയുടെ ശ്രമം. അതേസമയം തെന്നിന്ത്യന് സിനിമയില് ഗ്ലാമറിന്റെ പ്രധാന്യമറിയാവുന്ന നടി അത്തരം റോളുകളോടും മുഖംതിരിയ്ക്കുന്നില്ല. ബില്ലയിലെ ബിക്കിനി വേഷം ഒരിയ്ക്കല് കൂടി അണിയാനുള്ള നയന്‍സിന്റെ തീരുമാനം അതാണ് സൂചിപ്പിയ്ക്കുന്നത്. നാഗാര്‍ജ്ജുനയെ നായകനാക്കി ദശരഥ് കുമാര് സംവിധാനം ചെയ്യുന്ന തെലുങ്ക് ചിത്രമായ ലവ് സ്‌റ്റോറിയിലായിരിക്കും നയന്‍താരയുടെ ബിക്കിനി അവതാരമത്രേ.\n2007ല് ഇറങ്ങിയ ബില്ലയിലെ ബിക്കിനിയണിഞ്ഞുള്ള രംഗങ്ങളിലൂടെ തമിഴകത്തെ മറ്റുസുന്ദരിമാരെയെല്ലാം ബഹുദൂരം പിന്നിലാക്കാന് നയന്‍സിന് സാധിച്ചിരുന്നു. ലൗ സ്റ്റോറിയില് ഒരു ബീച്ചിലുള്ള ഗാനരംഗത്തിലാണ് നയന്‍താര ബിക്കിനി അണിയാന് പോകുന്നതെന്ന് മാധ്യമങ്ങള് റിപ്പോര്‍ട്ട് ചെയ്യുന്നു. ബാങ്കോക്കിലെ അതിമനോഹരമായ കടല്‍തീരത്താകും ഈ ഗാനരംഗം ഷൂട്ട് ചെയ്യുക. രണ്ടാംവരവില് ഇതാദ്യമായാണ് ഒരു ഗ്ലാമര് റോളിന് നയന്‍സ് സമ്മതം മൂളുന്നതെന്നും ശ്രദ്ധേയമാണ്. അജിത്ത്-ആര്യ ടീം ഒന്നിയ്ക്കുന്ന വി്ഷ്ണുവര്‍ദ്ധന് ചിത്രത്തിലൂടെയാണ് തമിഴില് നയന്‍സ് തിരിച്ചുവരുന്നത്.\nകഴിഞ്ഞ മാസം ആന്ധ്ര സര്‍ക്കാരിന്റെ മികച്ച നടിക്കുള്ള സംസ്ഥാന പുരസ്‌കാരവും നയന്‍താരയെ തേടിയെത്തിയിരുന്നു. ശ്രീരാമ രാജ്യം എന്ന ചിത്രത്തില് സീതയുടെ വേഷം അവതരിപ്പിച്ചതിനായിരുന്നു. അംഗീകാരം. പ്രണയത്തിലും മറ്റു ഗോസിപ്പുകളിലും കുടുങ്ങിയ നയന്‍സിന്റെ കാലം അവസാനിച്ചുവെന്ന് കളിയാക്കിയവര്‍ക്കുള്ള മറുപടി കൂടിയായിരുന്നു ആന്ധ്ര സര്‍ക്കാരിന്റെ പുരസ്‌ക്കാരം.\nRead more about: nayantara bikini love story nagarjuna actress നയന്‍താര ബിക്കിനി ലൗ സ്റ്റോറി നാഗാര്‍ജ്ജുന നടി\nNayantara sizzled with her bikini act in Billa starring Ajith Kumar and is ready to do it again for Nagarjuna's forthcoming Telugu film Love Story.\nStory first published: Monday, November 19, 2012, 12:01 [IST]


കല്‍പ്പറ്റ ബൈപ്പാസില് വാഹനാപകടം: കാര് കൊക്കയില് വീണു • Suprabhaatham\nകല്‍പ്പറ്റ ബൈപ്പാസില് വാഹനാപകടം: കാര് കൊക്കയില് വീണു\nApril 24, 2019 | 11:33 am IST\nകല്‍പ്പറ്റ: കനത്ത മഴയില് കല്‍പ്പറ്റ ബൈപ്പാസില് വാഹനാപകടത്തില് കാര് ഇടിച്ച് മറ്റൊരു കാര് കൊക്കയിലേക്ക് വീണു. ഇന്നലെ വൈകിട്ട് നാലോടെയാണ് അപകടം. അപകടത്തില് കണിയാമ്പറ്റ സ്വദേശികളായ രണ്ട് പേര്‍ക്കാണ് പരുക്കേറ്റത്. കൈനാട്ടി ഭാഗത്ത് നിന്ന് ട്രാഫിക്ക് ജങ്ഷന് ഭാഗത്തേക്ക് പോകുന്ന രണ്ട് കാറുകള് ഇടിച്ച് ഒരു കാര് കൊക്കയിലേക്ക് മറിയുകയായിരുന്നു. അപകടത്തില് പരുക്കേറ്റവരെ കല്‍പ്പറ്റയിലെ സ്വകാര്യ ആശുപത്രിയില് പ്രവേശിപ്പിച്ചു. ആരുടെയും നില ഗുരുതരമല്ല. മുന്‍പിലും പിന്നിലുമായി വന്ന രണ്ട് കാറുകളില് മുന്‍പിലുള്ള വാഹനം വലത്തോട്ട് തിരിയാന് സിഗ്‌നല് ഇട്ടിരുന്നു. എന്നാല് കാറ്റും മഴയും കാരണം സിഗ്നല് കാണാതെ പിന്നില് വന്ന കാര് മുന്‍പിലത്തെ കാറിനെ ഇടിച്ച് തെറിപ്പിക്കുകയായിരുന്നുവെന്ന് ദൃക്‌സാക്ഷികള് പറഞ്ഞു.\nനാല്‍പതിലധികം അടി താഴ്ചയിലേക്കാണ് കാര് മറിഞ്ഞത്. രണ്ടാമത്തെ കാര് റോഡരികില് കൂട്ടിയിട്ടിരുന്ന ഇലക്ട്രിക് പോസ്റ്റുകളില് കയറി നിന്നതില് വന് അപകടമാണ് ഒഴിവായത്. ഇതില് യാത്ര ചെയ്തിരുന്ന പുല്‍പ്പള്ളി മാരപ്പന് മൂല പുന്നന്താനത്ത് ഷിജോ, സുഹൃത്ത് കൊട്ടിയൂര് കേളകം മംഗലത്ത് സിജോ, ഭാര്യ നിസി, ഇവരുടെ കൈകുഞ്ഞ് എന്നിവര് അത്ഭുതകരമായി രക്ഷപ്പെട്ടു.\nകല്‍പ്പറ്റയില് നിന്നും ഫയര്‍ഫോഴ്‌സ് എത്തിയ ശേഷം നാട്ടുകാരും ചേര്‍ന്നാണ് കൊക്കയില് വീണ കാറിലുണ്ടായിരുന്നവരെ രക്ഷപ്പെടുത്തിയത്.


Kgf Chapter2Dircector Prashanth Neel Shares Packup Pic, ജീവിതത്തിലും സഞ്ജയ് സര് പോരാളിയാണ്, സന്തോഷ വാർത്ത പങ്കുവെച്ച് കെജിഎഫ് സംവിധായകൻ - Malayalam Filmibeat\n| Published: Sunday, December 20, 2020, 19:31 [IST]\nതെന്നിന്ത്യൻ പ്രേക്ഷകർ ആകാംക്ഷയോടെ കാത്തിരുന്ന ചിത്രമാണ് കെജിഎഫ് 2. ചിത്രത്തിന്റെ ആദ്യ ഭാഗത്തിന്റെ വൻ വിജയമാണ് രണ്ടാം ഭാഗത്തിനായുള്ള പ്രേക്ഷകരുടെ ആകാംക്ഷ വർധിപ്പിക്കുന്നത്. കന്നഡ സിനിമയുടെ ചരിത്രം മാറ്റി എഴുതിയ കെജിഎഫ് ചിത്രത്തിന്റെ രണ്ടാം ഭാഗത്തെ കുറിച്ചുള്ള ഒരു സുപ്രധാന വാർത്ത പുറത്തെത്തിയിരിക്കുകയാണ്.\nKGF2sequence wrapped up, new update on Dec 21 | Filmibeat Malayalam\nകെജിഎഫ് ചാപ്റ്റർ2വിന്റെ ക്ലൈമാക്സ് ഫൈറ്റ് സീക്വന്‍സ് പൂർത്തിയായിരിക്കുകയാണ്. ചിത്രത്തിന്റെ സംവിധായകൻ പ്രശാന്ത് നീല് ആണ് സോഷ്യല് മീഡിയയിലൂടെ ഈ വിവരം പങ്കുവെച്ചിരിക്കുന്നത്. യഷിനും ബോളിവുഡ് താരം സഞ്ജയ് ദത്തിനും അണിയ പ്രവർത്തകർക്കൊപ്പമുള്ള ചിത്രം പങ്കുവെച്ച് കൊണ്ടാണ് സംവിധായകൻ സന്തോഷ വാർത്ത പ്രേക്ഷകരുമായി പങ്കുവെച്ചിരിക്കുന്നത്.\nസഞ്ജയ് ദത്ത് സര് ജീവിതത്തില് ഒരു യഥാര്‍ത്ഥ പോരാളി. യഷിനൊപ്പം പ്രവര്‍ത്തിക്കുന്നത് എപ്പോഴും സുഖകരം. ക്ലൈമാക്‌സ് ചിത്രീകരണം അവസാനിച്ചിരിക്കുകയാണ്. ക്ലൈമാക്സ് ചിത്രം പങ്കുവെച്ച് കൊണ്ട് സംവിധായകൻ പ്രശാന്ത് നീൽ കുറിച്ചു. സംവിധായകന്റെ പോസ്റ്റ് തെന്നിന്ത്യൻ സിനിമാ കോളങ്ങളിൽ വൈറലായിട്ടുണ്ട്. ചിത്രത്തിനായി ആകാംക്ഷയോടെ കാത്തിരിക്കുകയാണ് പ്രേക്ഷകർ.\nയഷിനും സഞ്ജയ് ദത്തിനുമൊപ്പം വൻ താരനിരയാണ് കെജിഎഫ്2 ൽ എത്തുന്നത്. ബോളിവുഡ് താരം രവീണ ടണ്ടണ് , ശ്രീനിഥി ഷെട്ടി, പ്രകാശ് രാജ്, സോനു ഗൗഡ തുടങ്ങിയവരും ചിത്രത്തിൽ പ്രധാന വേഷത്തിലെത്തുന്നുണ്ട്. കൊവിഡ് പ്രതിസന്ധിക്ക് മുൻപ് തന്നെ ചിത്രത്തിന്റെ 90% ചിത്രീകരണവും പൂർത്തിയാക്കിയിരുന്നു. ക്യാൻസർ ചികിത്സയ്ക്ക് ശേഷമാണ് നടൻ സഞ്ജയ് ദത്ത് ചിത്രത്തിന്റെ ബാക്കി ഭാഗം പൂർത്തിയാക്കിയത്. കോലാറിന്റെ സ്വര്‍ണഖനിയുടെ പശ്ചാത്തലത്തില് റോക്കി എന്ന അധോലോക നായകന്റെ കഥയാണ് ചിത്രം പറയുന്നത്. കെജിഎഫ് ആദ്യ ഭാഗം സൂപ്പര്‍ഹിറ്റായതിന് പിന്നാലെയാണ് രണ്ടാം ഭാഗം ഒരുങ്ങുന്നത്.\nഡിസംബർ 21 ന് കെജിഎഫിന്റെ ആദ്യ ഭാഗം പുറത്തിറങ്ങിയിട്ട് രണ്ട് വർഷം പൂർത്തിയാവുകയാണ്. ചിത്രത്തിന്റെ രണ്ടാം വാർഷികം ആഘോഷിക്കുന്ന വേളയിൽ പ്രേക്ഷകർക്കായി ഒരു സർപ്രൈസ് ഉണ്ടെന്ന് നിർമ്മാതാക്കൾ നേരത്തെ തന്നെ വെളിപ്പെടുത്തിയിരുന്നു. സിനിമയെ കുറിച്ചുള്ള പുതിയ പ്രഖ്യാപനത്തിനായി കാത്തിരിക്കവെയാണ് നിർണ്ണായക വിവരം വെളിപ്പെടുത്തി സംവിധായകൻ രംഗത്തെത്തിയിരിക്കുന്നത്.\nRead more about: sanjay dutt yash kgf\nKgf Chapter2Dircector Prashanth Neel Shares Packup Pic\nStory first published: Sunday, December 20, 2020, 19:31 [IST]


കിഫ്ബിയുടെ സല്‍പ്പേര് കളയാനാണ് ഇഡിയുടെയും ആദായ നികുതി വകുപ്പിന്റെയും ശ്രമം : തോമസ് ഐസക്ക് | ED|Thomas isaac|income tax department\nകിഫ്ബിയുടെ സല്‍പ്പേര് കളയാനാണ് ഇഡിയുടെയും ആദായ നികുതി വകുപ്പിന്റെയും ശ്രമം : തോമസ് ഐസക്ക്\nഇന്നലെ ഉച്ചയോടെയാണ് കിഫ്ബിയിലെ ആദായ നികുതി വകുപ്പിന്റെ പരിശോധന ആരംഭിച്ചത്\nMar 26, 2021, 04:10 pm IST\nതിരുവനന്തപുരം : കിഫ്ബിയുടെ സല്‍പ്പേര് കളയാനാണ് ഇഡിയുടെയും ആദായ നികുതി വകുപ്പിന്റെയും ശ്രമമെന്ന ആരോപണവുമായി ധനമന്ത്രി തോമസ് ഐസക്ക്. കഴിഞ്ഞ ദിവസം കിഫ്ബിയില് നടന്ന ആദായ നികുതി റെയ്ഡിനെക്കുറിച്ച് വാര്‍ത്താ സമ്മേളനത്തില് സംസാരിക്കുകയായിരുന്നു അദ്ദേഹം. ആദായ നികുതി വകുപ്പിന്റെ നടപടി ഊളത്തരമാണെന്നും ഭീഷണിപ്പെടുത്തുകയാണ് ഇഡി ചെയ്തതെന്നും അദ്ദേഹം പറഞ്ഞു.\nഇന്നലെ ഉച്ചയോടെയാണ് കിഫ്ബിയിലെ ആദായ നികുതി വകുപ്പിന്റെ പരിശോധന ആരംഭിച്ചത്. മാധ്യമങ്ങളെ അറിയിച്ചാണ് ആദായ നികുതി വകുപ്പ് പരിശോധനയ്ക്ക് വന്നത്. ആളെക്കൂട്ടി വരാനാണ് ഐആര്‍എസ് ഉദ്യോഗസ്ഥര് ശ്രമിച്ചത്. തെമ്മാടിത്തരമെന്ന പ്രയോഗം കടന്നു പോയെന്ന് ചിലര് പറയുന്നു. കരാറുകാരുടെ നികുതിപ്പണം അടയ്‌ക്കേണ്ട ബാധ്യത കിഫ്ബിക്കില്ല. കിഫ്ബിയുമായി ബന്ധപ്പെട്ട പാസ്‌വേഡുകള് നല്‍കാമെന്ന് ഉദ്യോഗസ്ഥരെ അറിയിച്ചതാണെന്നും മന്ത്രി പറഞ്ഞു.\nഇന്നലെയും റെയ്ഡിനെതിരെ പ്രതികരണവുമായി ധനമന്ത്രി രംഗത്തെത്തിയിരുന്നു. ആദായ നികുതി വകുപ്പ് കാട്ടുന്നത് ശുദ്ധതെമ്മാടിത്തരമാണെന്നായിരുന്നു അദ്ദേഹം പറഞ്ഞത്. ആവശ്യപ്പെട്ട രേഖകള് കൊടുത്തിട്ടുണ്ട്. മാധ്യമങ്ങളെ മുന്‍കൂട്ടി അറിയിച്ചുള്ള ഇത്തരം നാടകങ്ങള് അവസാനിപ്പിക്കണമെന്നും അദ്ദേഹം ആവശ്യപ്പെട്ടിരുന്നു.\nED Thomas isaac income tax department\nസോഷ്യൽ മീഡിയയിലൂടെ പരിചയപ്പെട്ട പെൺകുട്ടിയെ പീഡിപ്പിച്ച സംഭവം; പ്രതികൾ പിടിയിൽ\nകോവിഡ് മാനദണ്ഡങ്ങൾ കാറ്റിൽ പറത്തി ഇമ്രാൻ ഖാൻ; ക്വാറന്റെയ്‌നിൽ കഴിയവെ മാദ്ധ്യമ പ്രവർത്തകരുമായി കൂടിക്കാഴ്ച്ച നടത്തി


Thu Dec 03 2020 15:16:16 GMT+0530 (India Standard Time)\nSDR29 Dec 2019 10:25 AM GMT\nതിരുവനന്തപുരം: വഹിക്കുന്ന പദവിക്ക് നിരക്കാത്ത രൂപത്തിലാണ് കേരള ഗവര്‍ണ്ണര് ആരിഫ് മുഹമ്മദ് ഖാന് ഇപ്പോള് പ്രവര്‍ത്തിക്കുന്നതെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്‌ണന് പ്രസ്‌താവനയില് പറഞ്ഞു. ഭരണഘടന പദവി വഹിക്കുന്നവര് സാധാരണഗതിയില് സ്വീകരിക്കേണ്ട കീഴ്‌വഴക്കങ്ങള് പരസ്യമായി ലംഘിക്കുകയാണ് ഗവര്‍ണ്ണര് ചെയ്യുന്നത്.\nലോകം ആദരിക്കുന്ന ചരിത്രകാരന്മാര് ഉള്‍പ്പെടെ പങ്കെടുക്കുന്ന ചരിത്ര കോണ്‍ഗ്രസ്സില്, തയ്യാറാക്കിയ പ്രസംഗം മാറ്റി വെച്ച് രാഷ്ട്രീയ പ്രസംഗം നടത്തുകയാണ് ഗവര്‍ണ്ണര് ചെയ്‌തത്. വളരെ ചെറുപ്പത്തില് എംപി ആയിരുന്ന ആളായതിനാല് രാഷ്ട്രീയം പറയാതെ കഴിയില്ല എന്ന സമീപനം അപക്വമാണ്. ഇന്നലത്തെ രാഷ്ട്രീയ പ്രവര്‍ത്തനമല്ല ഇന്നത്തെ ഭരണഘടന പദവിയുടെ നിര്‍വ്വഹണം ആവശ്യപ്പെടുന്നതെന്ന് ഗവര്‍ണ്ണര് തിരിച്ചറിയണം. രാഷ്ട്രീയ പ്രവര്‍ത്തനം നടത്തുന്നതിന് എല്ലാ പൗരന്മാര്‍ക്കും അവകാശമുണ്ട്. ഇപ്പോഴത്തെ പദവിയുടെ പരിമിതി തിരിച്ചറിയാന് കഴിയുന്നില്ലെങ്കില് രാജിവെച്ച് പൂര്‍ണ്ണസമയ രാഷ്ട്രീയ പ്രവര്‍ത്തനം നടത്താന് തയ്യാറാവുകയാണ് വേണ്ടത്.\nപൗരത്വ ഭേദഗതി നിയമത്തെ ന്യായീകരിക്കുന്നതില് ബിജെപി നേതൃത്വത്തെ പോലെയാണ് അദ്ദേഹത്തിന്റെ പ്രവൃത്തികള്. രാജ്യത്ത് ആദ്യമായി മതത്തെ അടിസ്ഥാനപ്പെടുത്തി പൗരത്വം നല്‍കുന്ന നിയമത്തിനെതിരെ വലിയ പ്രതിഷേധമാണ് ഉയര്‍ന്നിട്ടുള്ളത്. നിയമത്തിന്റെ ഭരണഘടനാ സാധ്യത ചോദ്യം ചെയ്യുന്ന ഹരജികളില് സുപ്രീം കോടതി കേന്ദ്ര സര്‍ക്കാരിന് നോട്ടീസ് അയച്ചിരിക്കുകയാണ്. പാര്‍ലമെന്റ് പാസ്സാക്കിയ നിയമം ഭരണഘടനക്ക് അനുസൃതമാണോയെന്ന് പരിശോധിക്കാനുള്ള അവകാശം സുപ്രീം കോടതിയിലാണ് നിക്ഷിപ്‌തമായിട്ടുള്ളത്. രാജ്യത്തെ ഭരണഘടന ഗവര്‍ണ്ണര്‍ക്ക് അങ്ങനെയൊരു സവിശേഷ അധികാരം നല്‍കുന്നില്ല. കേന്ദ്ര സര്‍ക്കാരിന്റെ നിലപാടുകളുടെ രാഷ്ട്രീയ പ്രചാരണ ചുമതലയും ഗവര്‍ണ്ണറില് നിക്ഷിപ്‌തമല്ല. കഴിഞ്ഞ ബിജെപി സര്‍ക്കാര് നിയമിച്ചതാണെങ്കിലും പദവിയുടെ അന്തസത്തക്ക് ചേരുന്ന രീതിയിലായിരുന്നു കഴിഞ്ഞ ഗവര്‍ണ്ണര് പ്രവര്‍ത്തിച്ചിരുന്നതെന്നും പ്രസക്തം. അതില് നിന്നും പാഠം ഉള്‍ക്കൊള്ളാന് ഇപ്പോഴത്തെ ഗവര്‍ണ്ണര് തയ്യാറാകണം.\nഗവര്‍ണ്ണര്‍മാര് പ്രാദേശിക രാഷ്ട്രീയ കാര്യങ്ങളില് നിന്നും ഒഴിഞ്ഞു നില്‍ക്കണമെന്ന് സര്‍ക്കാരിയ കമ്മീഷന് വ്യക്തമായി ശുപാര്‍ശ നല്‍കിയിട്ടുണ്ട്. ഗവര്‍ണ്ണര് പദവിയെ സങ്കുചിത രാഷ്ട്രീയ താത്‌പര്യങ്ങള്‍ക്കായി ദുരുപയോഗ പ്പെടുത്തുന്ന രീതി കോണ്‍ഗ്രസ്സിന്റെ കാലത്ത് തുടങ്ങിയതാണ്. ബിജെപി ഭരണം ഈ പ്രവണതയെ ശക്തിപ്പെടുത്തി. സംസ്ഥാനങ്ങളില് അധികാരം പിടിക്കുന്നതിനായി വടക്ക് കിഴക്കന് സംസ്ഥാനങ്ങളിലും ഗോവയിലും ഗവര്‍ണ്ണര്‍മാരെ ഉപയോഗിച്ചു. കര്‍ണ്ണാടകയിലും മഹാരാഷ്ട്രയിലും അപമാനകരമായ രീതിയിലേക്ക് ഗവര്‍ണ്ണര്‍മാര് തരംതാഴ്‌ന്നു. ആ ഗണത്തില് പരിഗണിക്കാവുന്ന രൂപത്തിലാണ് കേരള ഗവര്‍ണറുടെ ഇപ്പോഴത്തെ പ്രവൃത്തികള്. ഭരണഘടനാ പദവിയുടെ അന്തസത്ത ഉള്‍ക്കൊണ്ട് ഉയര്‍ന്നു പ്രവര്‍ത്തിക്കാന് ഗവര്‍ണ്ണര് ആരിഫ് മുഹമ്മദ് ഖാന് തയ്യാറാകണം.


കർണാടക പ്രതിസന്ധി; വിമത എംഎൽഎമാർ വിദാൻ സൗധയിലെത്തി വീണ്ടും രാജിക്കത്ത് നൽകി! | Ten rebel Karnataka lawmakers to meet the Speaker and confirm their resignation - Malayalam Oneindia\nPublished: July 11 2019, 19:12 [IST]\nബെംഗളൂരു: പത്ത് കർണാടക വിമത എംഎൽഎമാർ പോലീസ് സംരക്ഷണയിൽ സ്പീക്കറെ കണ്ട് രാജിക്കത്ത് നൽകി. രാജി സമർപ്പിച്ച ശേഷം മുംബൈയിലേക്ക് പോയ നിയമസഭാംഗങ്ങൾ വൈകിട്ട് ആറിന് സ്പീക്കർ രമേഷ് കുമാറിനെ കാണണമെന്ന് സുപ്രീം കോടതി ഉത്തരവിട്ടിരുന്നു. ഇതിന് പിന്നാലെയാണ് പത്ത് എംഎൽഎമാർ സ്പീക്കറെ കാണാൻ എത്തിയത്.\nനേരത്തെ രാജികത്ത് നൽകിയിരുന്ന ഏഴ് കോൺഗ്രസ് എംഎൽഎമാരും മൂന്ന് ജെഡിഎസ് എംഎൽഎമാരുമാണ് വീണ്ടും രാജിക്കത്ത് നൽകിയടിരിക്കുന്നത്. രാജിവയ്ക്കാനുള്ള തീരുമാനം നിയമസഭാ സ്പീക്കറെ നേരിൽ കണ്ട് അറിയിക്കാൻ സുപ്രീംകോടതി അനുമതി നൽകിയതിനെ തുചർന്ന് പ്രത്യേക വിമാനത്തിലാണ് എംഎൽ‌എമാർ വിദാൻ സൗധയിലെത്തിയത്.\nഎംഎല്‍എമാരുടെ രാജിയില് ഇന്ന് തീരുമാനമെടുക്കണമെന്ന ഉത്തരവിനെതിരെ കര്‍ണാടക സ്പീക്കറും സുപ്രീം കോടതിയെ സമീപിച്ചിരുന്നു. എം.എല്‍എമാരുടെ രാജി സ്വന്തം നിലയിലാണോ സമ്മര്‍ദങ്ങള്‍ക്ക് വഴങ്ങിയാണോ എന്ന് പരിശോധിക്കേണ്ടതുണ്ടെന്ന് സ്പീക്കർ കോടതിയിൽ വ്യക്തമാക്കി. വ്യാഴാഴ്ച ഉച്ചയ്ക്കാണ് കര്‍ണാടക സ്പീക്കര് കെ രമേഷ് കുമാര് അഭിഭാഷകന് മനു അഭിഷേക് സിങ്‌വി വഴി സുപ്രീം കോടതിയെ സമീപിച്ചത്.\nTen rebel Karnataka lawmakers to meet the Speaker and confirm their resignation\nStory first published: Thursday, July 11, 2019, 19:12 [IST]


പുതുതലമുറ കായിക പ്രവൃത്തികളിലേര്‍പ്പെട്ട് മികച്ച ശാരീരിക ക്ഷമതയുണ്ടാക്കണം ;അത് സൗന്ദര്യത്തിന് വേണ്ടിയല്ല നല്ല ജീവിതത്തിനാണെന്നും സച്ചിന് | Keralabhooshanam.com | Breaking News, Latest News, Kerala, India and World news\nBy web desk on 29/01/2017 Comments Off on പുതുതലമുറ കായിക പ്രവൃത്തികളിലേര്‍പ്പെട്ട് മികച്ച ശാരീരിക ക്ഷമതയുണ്ടാക്കണം ;അത് സൗന്ദര്യത്തിന് വേണ്ടിയല്ല നല്ല ജീവിതത്തിനാണെന്നും സച്ചിന്\nഡല്‍ഹി : കായിക പ്രവൃത്തികളില് ഏര്‍പ്പെട്ട് മികച്ച ശാരീരിക ക്ഷമതയുണ്ടാക്കാന് ശ്രമിക്കണമെന്ന് പുതുതലമുറയോട് ഇന്ത്യന് ക്രിക്കറ്റ് ഇതിഹാസം സച്ചിന് ടെന്‍ഡുല്‍ക്കര്. ശാരീരിക ക്ഷമത എന്നാല് അഴകിനുവേണ്ടി ശരീരാകൃതി കമനീയമാക്കുകയല്ല മറിച്ച് ഭാവി ജീവിതം മനോഹരമാക്കുക എന്നതാണെന്നും സച്ചിന് വ്യക്തമാക്കി. കൊല്‍ക്കത്ത ഫുള് മാരത്തണ് എന്ന പരിപാടിയുടെ മുന്നോടിയായി നടത്തിയ ചടങ്ങില് സംസാരിക്കുകയായിരുന്നു അദ്ദേഹം.\nഇപ്പോഴത്തെ കുട്ടികള് വീടിനുള്ളിലിരുന്ന് കമ്പ്യൂട്ടറിലും ഇന്റര്‍നെറ്റിലും വീഡിയോ ഗെയിമിലും സമയം പാഴാക്കിക്കളയുകയാണ്. എന്നാല് അവര് കളിക്കാനായോ മറ്റെന്തിനെങ്കിലുമോ പുറത്തേക്കിറങ്ങണമെന്നാണ് നമ്മള് ആഗ്രഹിക്കുന്നത്. അങ്ങനെ അവര് ചെയ്താല് അതവരുടെ ആരോഗ്യത്തില് ഗുണപരമായ മാറ്റമുണ്ടാകുമെന്നും സച്ചിന് അഭിപ്രായപ്പെട്ടു.\nഞാന് കുഞ്ഞായിരുന്നപ്പോള് എന്റ മുത്തശ്ശി എന്നോടു പറയുമായിരുന്നു ആരോഗ്യമാണ് നമ്മുടെ സമ്പാദ്യം എന്ന്. ഈ രാജ്യത്തോടും എനിക്കതാണ് പറയാനുള്ളത്. ആരോഗ്യത്തോടെ ജീവിക്കാനുതകുന്ന ജീവിത രീതികള് പിന്തുടരുകയാണ് വേണ്ടത്. ചില സമയങ്ങളില് മറ്റുള്ളവര് കളികളില് മുഴുകുന്നത് നാം കണ്ടിരിക്കും. അതിനുപകരം നാം അവരോടൊപ്പം ചേരുകയാണ് വേണ്ടത്. ശാരീരിക ക്ഷമത എന്നാല് പുറമേനിന്ന് ശരീരം കാണുമ്പോഴുള്ള അഴകല്ല, മറിച്ച് നല്ല ജീവിതത്തിനാണെന്നും അദ്ദേഹം കൂട്ടിച്ചേര്‍ത്തു.\nടീം ഇന്ത്യയുടെ ശാരീരിക ക്ഷമതയേപ്പറ്റിയും അദ്ദേഹം സംസാരിച്ചു. ലോകത്തെ ഏറ്റവും മികച്ച ഫീല്‍ഡിങ് നിര അണിനിരക്കുന്ന ടീമുകളിലൊന്നാണ് നമ്മുടേത്. ആ ഫീല്‍ഡിങ് കണ്ടിരിക്കുന്നതുതന്നെ നയനാനന്ദകരമായ കാഴ്ച്ചയാണ്. അത് അങ്ങേയറ്റം ചുറുചുറുക്കും ആക്രമണോത്സുകതയുള്ളതുമാണ്. നല്ല ശാരീരിക ക്ഷമതയുണ്ടെന്നാണ് ഇതു സൂചിപ്പിക്കുന്നത്. ശാരീരിക ക്ഷമതയുണ്ടാക്കാനുള്ള ഏറ്റവും നല്ല വഴി പരിശീലനമാണ്. ഒരു ടീം എത്രത്തോളം പ്രാക്ടീസ് ചെയ്യുന്നോ അത്രത്തോളം അവര് തങ്ങളുടെ ശാരീരിക ക്ഷമതയെക്കുറിച്ച് ബോധവാന്മാരുമാകുന്നുവെന്നും സച്ചിന് പറഞ്ഞു.\nപുതുതലമുറ കായിക പ്രവൃത്തികളിലേര്‍പ്പെട്ട് മികച്ച ശാരീരിക ക്ഷമതയുണ്ടാക്കണം ;അത് സൗന്ദര്യത്തിന് വേണ്ടിയല്ല നല്ല ജീവിതത്തിനാണെന്നും സച്ചിന് added by on 29/01/2017


കേരളം പരാജയം; ഇതര സംസ്ഥാനങ്ങൾ കൊവിഡിനെ നേരിട്ട രീതി മാതൃകയാക്കാൻ ശ്രമിക്കണം; വി മുരളീധരന് - ഇ വാർത്ത | evartha\nകേരളം പരാജയം; ഇതര സംസ്ഥാനങ്ങൾ കൊവിഡിനെ നേരിട്ട രീതി മാതൃകയാക്കാൻ ശ്രമിക്കണം; വി മുരളീധരന്\nകേരളം നടത്തിയ കൊവിഡ് പ്രതിരോധം മുഴുവനായി പരാജയപ്പെട്ടുവെന്ന് കേന്ദ്രമന്ത്രി വി മുരളീധരൻ. ജനങ്ങളെ വഞ്ചിക്കുന്ന സർക്കാർ ഇതര സംസ്ഥാനങ്ങൾ കൊവിഡിനെ നേരിട്ട രീതി മാതൃകയാക്കാൻ ശ്രമിക്കണം. രോഗം റിപ്പോർട്ട് ചെയ്‌പ്പോൾ മുതൽ ഐ.സി.എം. ആറിന്റെയും ലോകാരോഗ്യ സംഘടനയുടെയും മാനദണ്ഡങ്ങൾ പാലിക്കാതിരുന്നതാണ് പ്രശ്നമെന്ന് ഇനിയെങ്കിലും അംഗീകരിക്കണമെന്നും, അദ്ദേഹം പറഞ്ഞു.\nകൊവിഡ് വൈറസ് തീവ്ര വ്യാപനമുള്ള രാജ്യത്തെ 20 ജില്ലകളെടുത്താൽ 12 ഉം കേരളത്തിലാണ്. ജനങ്ങളെ വഞ്ചിക്കുന്ന സർക്കാർ ഇതര സംസ്ഥാനങ്ങൾ കൊവിഡിനെ നേരിട്ട രീതി മാതൃകയാക്കാനാണ് ശ്രമിക്കേണ്ടതെന്ന് മുരളീധരൻ തന്റെ ഫേസ് ബുക്ക് പോസ്റ്റിൽ പറയുന്നു\n‘രാജ്യത്ത് ഏറ്റവും കൂടുതൽ കൊവിഡ് രോഗികളുള്ള നാടായി കേരളം മാറിയിട്ടും സംസ്ഥാന സർക്കാർ ജനങ്ങളുടെ ജീവൻ വച്ച് പന്താടുന്ന സമീപനം തുടരുകയാണ്. ഒരു മാസത്തിനകം രണ്ട് തവണ കേന്ദ്ര സംഘം കേരളത്തിലേക്ക് പോകേണ്ടി വരുന്നത് പ്രതിരോധത്തിൽ അമ്പേ പരാജയപ്പെട്ടതിന്റെ തെളിവാണ്. കൊവിഡ് തീവ്ര വ്യാപനമുള്ള രാജ്യത്തെ 20 ജില്ലകളെടുത്താൽ 12 ഉം കേരളത്തിലാണ്. എന്നിട്ടും സർക്കാർ ഇക്കാര്യം ഗൗരവത്തിൽ എടുക്കുന്നില്ല.\nഒടുവിലത്തെ കണക്ക് അനുസരിച്ച് സംസ്ഥാനത്ത് 69456 സജീവ കേസുകളുണ്ട്. കൊവിഡ് പ്രതിരോധത്തിൽ പ്രകടമാകുന്നത് സർക്കാരിന്റെ നയപരമായ അവ്യക്തതയാണ്.ടെസ്റ്റുകളുടെ എണ്ണം ഒരുലക്ഷമായി വർദ്ധിപ്പിക്കുമെന്നും 70 ശതമാനം ആർ.ടി. പി.സി.ആർ വേണമെന്നും മുഖ്യമന്ത്രി പറയുമ്പോൾ, ആരോഗ്യ വകുപ്പിന്റെ വിദഗ്ധർ ആന്റിജൻ ടെസ്റ്റ് മതിയെന്ന് നിർദേശിക്കുന്നു. കേരളത്തിലെ കൊവിഡ് പ്രതിരോധ നയം തീരുമാനിക്കുന്നത് ആരെന്ന ചോദ്യവും പ്രസക്തമാണ്. ലോക വ്യാപകമായി 60 ശതമാനം ആന്റിജൻ ടെസ്റ്റുകളിലും തെറ്റായ ഫലം ലഭിക്കുന്നുണ്ട്. ഫലപ്രദമല്ലെന്ന് ശാസ്ത്രീയമായി തെളിയിക്കപ്പെട്ട ആന്റിജൻ ടെസ്റ്റ് നിർദേശിക്കുന്നത് മലയാളികളെ അപമാനിക്കലാണ്.\nജനങ്ങളെ വഞ്ചിക്കുന്ന സർക്കാർ ഇതര സംസ്ഥാനങ്ങൾ കൊവിഡിനെ നേരിട്ട രീതി മാതൃകയാക്കാൻ ശ്രമിക്കണം. രോഗം റിപ്പോർട്ട് ചെയ്‌പ്പോൾ മുതൽ ഐ.സി.എം. ആറിന്റെയും ലോകാരോഗ്യ സംഘടനയുടെയും മാനദണ്ഡങ്ങൾ പാലിക്കാതിരുന്നതാണ് പ്രശ്നമെന്ന് ഇനിയെങ്കിലും അംഗീകരിക്കണം. ലോകം മുഴുവനും അംഗീകരിച്ച, രാജ്യം പിൻതുടരുന്ന മാനദണ്ഡങ്ങളാണ് ഇക്കാര്യത്തിൽ പിൻതുടരേണ്ടത്. കേന്ദ്രം ഇൻസ്റ്റ്യിറ്റിയൂഷണൽ ക്വറന്റീൻ നിർദേശിച്ചപ്പോൾ വീടുകളിൽ ക്വാറന്റീൻ മതിയെന്നും ട്രേയ്സ്,ടെസ്റ്റ്, ട്രീറ്റ് ആണ് ശരിയെന്നുമായിരുന്നു സംസ്ഥാന സർക്കാർ നിലപാട്. ഇതെല്ലാം പരാജയപ്പെട്ടെന്ന് വ്യക്തമായതിനാൽ സംസ്ഥാനം ചെയ്യുന്നത് മാത്രം ശരിയെന്ന സമീപനം മാറ്റണം.\nസർക്കാർ പരിപാടികൾ പോലും പ്രോട്ടോകോൾ ലംഘിച്ച് നടത്തിയ ശേഷം പൊതുജനങ്ങളോട് പ്രോട്ടോകോൾ പാലിക്കണമെന്ന് നിർദേശിക്കുന്ന വിചിത്രരീതിയാണ് കേരളത്തിലുള്ളത്. രാജ്യത്തെ കൊവിഡ് തലസ്ഥാനമായി കേരളം മാറിയിട്ടും മരണനിരക്ക് കുറക്കാൻ കഴിഞ്ഞത് നേട്ടമായെന്ന് അവകാശപ്പെടുന്ന ആരോഗ്യമന്ത്രി ലജ്ജയില്ലാത്ത പരിഹാസ പാത്രമായി മാറി കഴിഞ്ഞു. കൊവിഡ് പ്രതിരോധത്തിൽ കേരളം നേട്ടമുണ്ടാക്കിയെന്ന അവകാശവാദങ്ങൾ ഇടത് സർക്കാരിന്റെ പി.ആർ പ്രചാരണ പദ്ധതിയുടെ ഭാഗമായിരുന്നെന്ന് ഇനിയെങ്കിലും ആരോഗ്യമന്ത്രിയും മുഖ്യമന്ത്രിയും ജനങ്ങളുടെ മുന്നിൽ തുറന്ന് സമ്മതിക്കുകയാണ് വേണ്ടത്’.\nTopics: bjp Covid kerala V Muraleedharan


Thrissur Azhikode Munakkal Muziris Dolphin Beach Will Be Featured In The World Tourism Map - Malayalam Nativeplanet\n» ലോക ടൂറിസം ഭൂപടത്തില് ഇടം നേടുവാന് അഴീക്കോട് മുനയ്ക്കല് മുസിരിസ് ഡോള്‍ഫിന് ബീച്ച്\nPublished: Wednesday, February 17, 2021, 10:15 [IST]\n15 hrs ago ശിവന്‍റെ കണ്ണുനീരാല് രൂപപ്പെ‌ട്ട കുളം, ശ്രീകൃഷ്ണന് തറക്കല്ലിട്ട് പാണ്ഡവര് പണിത ക്ഷേത്രം...\n21 hrs ago വെള്ളച്ചാട്ടത്തിനടിയിലെ ഗുഹ, അതിനുള്ളിലെ തീജ്വാല! വിസ്മയിപ്പിക്കുന്ന കാഴ്ച\n23 hrs ago ഈഫല് ടവറിനെക്കാളും ഉയരത്തിലുള്ള പാലം മുതല് ലോകത്തിലെ ഏറ്റവും ഉയരമേറിയ പ്രതിമ വരെ.. ഇന്ത്യയിലെ അത്ഭുതങ്ങള്\n1 day ago സുരക്ഷിതമായി സഞ്ചരിക്കാം ഈ മിഡില് ഈസ്റ്റ് രാജ്യങ്ങളിലൂടെ...യാത്ര മാത്രമല്ല..!!\nMovies രണ്‍ബീറിനെ കല്യാണം കഴിച്ചാല് കൊള്ളാമെന്ന് ആലിയ; പരിഹസിച്ച് കാമുകി കത്രീന കൈഫ്\nNews കൽപ്പറ്റയിലെ ശ്രേയാംസ് കുമാറിന്റെ തോൽവി; കൂട്ടനടപടിയുമായി സിപിഎം\nതൃശ്ശൂർ; സംസ്ഥാനത്തെ ഏറ്റവും കൂടുതല് മണല്‍പ്പരപ്പുള്ള ബീച്ചായ അഴീക്കോട് മുനയ്ക്കല് മുസിരിസ് ഡോള്‍ഫിന് ബീച്ച് അന്താരാഷ്ട്ര നിലവാരത്തിലേക്ക്. മുസിരിസ് പൈതൃക പദ്ധതിയില് ഉള്‍പ്പെടുത്തി ആറ് കോടി രൂപയുടെ ബീച്ച് സൗന്ദര്യവത്കരണ പദ്ധതികള്‍ക്കാണ് തുടക്കം കുറിക്കുന്നത്. കേരളത്തിലെ ഏറ്റവും വിസ്തൃതിയേറിയതും ആധുനിക സംവിധാനങ്ങളുള്ളതുമായ ബീച്ചായി മാറാനാണ് അഴീക്കോട് തയ്യാറെടുക്കുന്നത്. പദ്ധതിയുടെ പ്രവര്‍ത്തനോദ്ഘാടനം ഫെബ്രുവരി 19ന് വൈകീട്ട് അഞ്ചിന് ടൂറിസം മന്ത്രി കടകംപള്ളി സുരേന്ദ്രന് ഓണ്‍ലൈനായി നിര്‍വഹിക്കും.\nലോക ടൂറിസം ഭൂപടത്തില് ഇടം നേടുന്നതിന്റെ ഭാഗമായി 2019ലാണ് ജില്ലാ വിനോദസഞ്ചാര പ്രമോഷന് കൗണ്‍സില്, മുസിരിസ് ബീച്ച് മുസിരിസ് പൈതൃക പദ്ധതിക്ക് കൈമാറിയത്. അഴീക്കോട് കടല്‍ത്തീരത്തായി ചൂളമരക്കാടുകളും ചീനവലകളും മിയോവാക്കി വനവും ഉള്‍പ്പെടെയുള്ള വിശാലമായ മണല്‍പ്പരപ്പോടുകൂടിയ 30 ഏക്കറിലധികം വരുന്നതാണ് ബീച്ച്. ഇപ്പോള് നിലവിലുള്ള പരിമിതമായ സൗകര്യങ്ങള് ആധുനിക സംവിധാനങ്ങളോടെ വിപുലപ്പെടുത്തി, പ്രകൃതിസൗന്ദര്യം പൂര്‍ണമായി നിലനിര്‍ത്തിക്കൊണ്ടുള്ള സൗന്ദര്യവത്കരണമാണ് ലക്ഷ്യമിടുന്നത്.\nപദ്ധതിയുടെ ഭാഗമായി ബീച്ചിന് കിഴക്കുഭാഗത്ത് വിപുലമായ സൗകര്യമുള്ള ബോട്ടുജെട്ടി സ്ഥാപിച്ചു കഴിഞ്ഞതോടെ മുസിരിസ് പൈതൃക പദ്ധതി പ്രദേശങ്ങളിലേക്ക് ഒരു ജലപാതകൂടിയാണ് യാഥാര്‍ത്ഥ്യമായത്. സൗന്ദര്യവത്കരണത്തിന്റെ ഭാഗമായി വീതിയേറിയ നടപ്പാതകള്, കിലോമീറ്ററുകള് ദൂരമുള്ള സൈക്കിള് പാത, വിശ്രമസങ്കേതങ്ങള്, കുട്ടികള്‍ക്കുള്ള കളിസ്ഥലങ്ങള്, സൈന് ബോര്‍ഡുകള്, ഫുട്‌ബോള്, വോളിബോള് തുടങ്ങിയ കായിക ഇനങ്ങള്‍ക്കുള്ള പ്രത്യേക സൗകര്യങ്ങള് എന്നിവയാണ് ഒരുക്കുന്നത്. കടലും കായലും സംഗമിക്കുന്ന അഴിമുഖത്തിന് അഭിമുഖമായി സ്ഥിതിചെയ്യുന്ന ബീച്ചില് സൂര്യാസ്തമയം ദര്‍ശിക്കുന്നതിനുള്ള പ്രത്യേക സംവിധാനങ്ങളും ഒരുക്കും. നേരത്തെ ബീച്ചിന്റെ ഒരുഭാഗത്ത് 20 സെന്റ് സ്ഥലത്ത് മിയോവാക്കി കാടുകള് തയ്യാറാക്കിയിരുന്നു.\nപദ്ധതി യാഥാര്‍ത്ഥ്യമാകുന്നതോടെ മുസിരിസ് പൈതൃക പദ്ധതി പ്രദേശങ്ങളിലെത്തുന്ന സഞ്ചാരികളുടെ പ്രധാന കേന്ദ്രമായി ബീച്ച് മാറും. കൂടാതെ തീരദേശത്ത് നിരവധി തൊഴില്‍സാധ്യതകള്‍ക്കും ഇത് വഴി തുറക്കും.\nഇ ടി ടൈസണ് മാസ്റ്റര് എംഎല്‍എ അധ്യക്ഷത വഹിക്കുന്ന ചടങ്ങില് ടൂറിസം വകുപ്പ് ഡയറക്ടര് പി ബാലകിരണ് പദ്ധതി വിശദീകരിക്കും. ബെന്നി ബെഹനാന് എം പി മുഖ്യാതിഥിയാകും. ടൂറിസം പ്രിന്‍സിപ്പല് സെക്രട്ടറി റാണി ജോര്‍ജ്ജ് മുഖ്യ പ്രഭാഷണം നടത്തും. എറിയാട് പഞ്ചായത്ത് പ്രസിഡന്റ് കെ പി രാജന്, വൈസ് പ്രസിഡന്റ് പ്രസീന റാഫി, മുസിരിസ് പൈതൃക പദ്ധതി മാനേജിംഗ് ഡയറക്ടര് പി എം നൗഷാദ്, മാര്‍ക്കറ്റിംഗ് മാനേജര് ഇബ്രാഹിം സബിന് എന്നിവര് പങ്കെടുക്കും.\nRead more about: thrissur travel news beach


wcc – The Editor\nദിലീപ് വിഷയം ; ഡബ്ല്യുസിസി അംഗങ്ങള് നല്‍കിയ കത്തില് തീരുമാനം അടുത്ത ജനറല് ബോഡിക്ക് ശേഷം : മോഹന്‍ലാല്\nകൊച്ചി: നടിയെ ആക്രമിച്ച കേസുമായി ബന്ധപ്പെട്ട് ഡബ്ല്യുസിസി അംഗങ്ങള് നല്‍കിയ കത്തില് അമ്മ എക്സിക്യൂട്ടീവ് യോഗത്തില് തീരുമാനമായില്ല. എക്സിക്യൂട്ടീവ് യോഗത്തില് ഇത് സംബന്ധിച്ച തീരുമാനമെടുക്കാന് കഴിയില്ലായെന്നും, ജനറല് ബോഡിക്ക് മാത്രമേ നടിമാര് നല്‍കിയ കത്തില് തീരുമാനമെടുക്കാന് കഴിയുകയുള്ളൂവെന്നും അമ്മ പ്രസിഡന്റ് മോഹന്‍ലാല് പറഞ്ഞു. ദിലീപിനെതിരായ നടപടിയില് സംഘടനയില് നിന്ന് കൃത്യമായ മറുപടി ലഭിക്കാത്തതിനെ തുടര്‍ന്ന് നടിമാര് മൂന്നാമതും കത്ത് നല്‍കിയിരുന്നു. കോടതി കുറ്റവിമുക്തനാക്കുന്നതുവരെ ആരോപണവിധേയനായ നടന് ദിലീപിനെ സംഘടനയിലേക്ക് തിരിച്ചെടുക്കരുതെന്നായിരുന്നു നടിമാര് മുന്നോട്ടുവെച്ച പ്രധാന ആവശ്യം. നടിമാരായ രേവതി, പാര്‍വ്വതി, പത്മപ്രിയ എന്നിവരാണ് താരസംഘടനയായ അമ്മയ്ക്ക് കത്ത് നല്‍കിയത്. ഇതിന്റെ അടിസ്ഥാനത്തിലാണ് കഴിഞ്ഞ ദിവസം അമ്മയുടെ അടിയന്തര യോഗം കൊച്ചിയില് ചേര്‍ന്നത്. എന്നാല് വിഷയം സംഘടനാ ജനറല് ബോഡിക്ക് വിടുകയായിരുന്നു. ഇക്കാര്യത്തില് തീരുമാനമെടുക്കാന് എക്സിക്യൂട്ടീവ് കമ്മിറ്റിക്ക് അധികാരമില്ലെന്നും, അതുകൊണ്ട് അടുത്ത ജനറല് ബോഡിവരെ അവര് കാത്തിരിക്കണമെന്നും മോഹന്‍ലാല്…\nEntertainment, Newsactress against dileep, Amma, wcc\nപ്രശ്‌നങ്ങള് പരിഹരിക്കാമെന്ന് മോഹന്‍ലാലിന്റെ ഉറപ്പ് ലഭിച്ചു – ഡബ്ല്യു സി സി\nകൊച്ചി: പ്രശ്‌നങ്ങള് പരിഹരിക്കാമെന്ന മോഹന്‍ലാലിന്റെ ഉറപ്പ് ലഭിച്ചെന്ന് ഡബ്ല്യു.സി.സി അംഗങ്ങള്. തുറന്നതും ആരോഗ്യപരവുമായ ചര്‍ച്ചയാണ് നടക്കുന്നതെന്ന് അംഗങ്ങളായ പദ്മപ്രിയയും രേവതിയും വ്യക്തമാക്കി. ‘അമ്മ’ ഭാരവാഹികളുമായി നടന്ന യോഗത്തിനുശേഷം മാധ്യമങ്ങളോട് പ്രതികരിക്കുകയായിരുന്നു അവര്. എക്സിക്യൂട്ടിവ് സ്ഥാനത്തേക്ക് മത്സരസന്നദ്ധത രേഖാമൂലം അറിയിച്ചിട്ടില്ലെന്ന് പാര്‍വതി വ്യക്തമാക്കി. മത്സരിക്കാന് കഴിയുമോയെന്ന സാധ്യത തേടുകമാത്രമാണ് ചെയ്തത്. ഇത് തന്റെ അച്ഛന്റെ വിജയമാണെന്ന് ചര്‍ച്ചക്കുശേഷം ഷമ്മി തിലകന് പ്രതികരിച്ചു. ആദ്യം ചില എതിരഭിപ്രായം വന്നിരുന്നെങ്കിലും എല്ലാം പോസ്റ്റിവാണ്. തിലകനെ വിലക്കിയത് തെറ്റായ തീരുമാനമാണെന്ന് സംഘടന തിരിച്ചറിഞ്ഞെന്നും അദ്ദേഹം പറഞ്ഞു. പുതിയ ഭരണസമിതിയുടെ തീരുമാനങ്ങള് പോസിറ്റിവാണെന്ന് ജോയി മാത്യുവും വ്യക്തമാക്കി. ഒരുപാട് കത്തുകള് അയച്ചിട്ടുണ്ടെങ്കിലും ആദ്യമായാണ് സംഘടന ചര്‍ച്ചക്ക് തയാറായത്. സംഘടനക്ക് മാറ്റമുണ്ടായിരിക്കുന്നെന്നും അദ്ദേഹം കൂട്ടിച്ചേര്‍ത്തു.\nEntertainment, Film NewsAmma, wcc\nഅമ്മ – ഡബ്ല്യുസിസി നിര്‍ണായക കൂടിക്കാഴ്ച ഇന്ന്\nTuesday August 7th, 2018 webdesk\n”പ്രധാന വിഷയം നടിയെ ആക്രമിച്ച കേസ്” കൊച്ചി: അമ്മയുടെ നേതൃത്വവും വിമന് ഇന് സിനിമ കലക്ടീവ് (ഡബ്ല്യുസിസി) അംഗങ്ങളുമായി ഇന്നു കൂടിക്കാഴ്ച നടത്തും. നടിയെ ഉപദ്രവിച്ച കേസില് കക്ഷിചേരാനുള്ള അമ്മ ഭാരവാഹികളുടെ ശ്രമമാണ് ഒടുവില് വിവാദം സൃഷ്ടിച്ചത്. താന് അമ്മയുടെ ഭാഗമല്ലെന്നും സഹായം വേണ്ടെന്നും നടി ഹൈക്കോടതിയെ അറിയിച്ചതോടെ അമ്മ നേതൃത്വത്തിലും വ്യത്യസ്ത അഭിപ്രായങ്ങളുയര്‍ന്നെന്നാണു സൂചനകള്. നടിയുടെ ഹര്‍ജിയെ സഹായിക്കുക മാത്രമാണു തങ്ങളുടെ ഉദ്ദേശ്യമെന്ന നിലപാടുമായാണ് അമ്മ എക്‌സിക്യൂട്ടീവ് കമ്മിറ്റി അംഗങ്ങളായ രചന നാരായണന്‍കുട്ടിയും ഹണി റോസും കക്ഷിചേരാനെത്തിയത്. സ്വന്തമായി കേസ് നടത്താന് പ്രാപ്തിയുണ്ടെന്നായിരുന്നു നടിയുടെ ഉറച്ച നിലപാട്. അതോടെ കക്ഷി ചേരാനെത്തിയവര്‍ക്ക് ഈ കേസിലുള്ള താല്‍പര്യമെന്താണെന്നായി കോടതി. സംഭവം വിവാദമായതോടെ ഹര്‍ജി പിന്‍വലിച്ചേക്കും. പുതിയ നീക്കങ്ങള് അമ്മ നേതൃത്വത്തെ രണ്ടു തട്ടിലാക്കിയെന്ന പ്രചാരണം ശക്തമാണ്. വൈകിയ വേളയില് നടിയെ സഹായിച്ചു മുഖം രക്ഷിക്കാന് അമ്മ നേതൃത്വം…\nBreaking news, Entertainment, Featured news, Film News, Headlines, Kerala, Latest News, Newsactress attack case, Amma, dileep, wcc\n” ‘അമ്മ’യില് നിന്നും പുറത്തുവന്ന ശേഷം അവസരങ്ങള് ഇല്ലാതാക്കാനും അടിച്ചമര്‍ത്താനും ശ്രമിച്ചു ” ; രമ്യാ നമ്പീശന്\nകൊച്ചി: താരസംഘടന ‘അമ്മ’യില് നിന്നും പുറത്തുവന്ന ശേഷം അവസരങ്ങള് ഇല്ലാതാക്കാനും അടിച്ചമര്‍ത്താനും ശ്രമമെന്ന് രമ്യാ നമ്പീശന്. തങ്ങള്‍ക്ക് പ്രശ്‌നങ്ങള് ഉണ്ടെന്ന് ഓരോ വേദികളിലും ആവര്‍ത്തിച്ച് പറയേണ്ട അവസ്ഥയാണ് നിലവിലുള്ളത്. ഡബ്ല്യുസിസി അമ്മയുടെ എതിര് സംഘടന ആവരുതെന്ന് ആഗ്രഹിച്ചിരുന്നു എന്നാല് അവിടെ നിന്ന് നല്ല സമീപനമല്ല ലഭിച്ചതെന്നും രമ്യാ നമ്പീശന് പറഞ്ഞു. ഓള് ഇന്ത്യ ലോയേഴ്സ് യൂണിയന് സംഘടിപ്പിച്ച പരിപാടിയില് കൊച്ചിയില് സംസാരിക്കുകയായിരുന്നു രമ്യ. കുറ്റാരോപിതനായ ദിലീപിനെ അഭിനേതാക്കളുടെ സംഘടനയായ അമ്മയിലേക്ക് തിരിച്ചെടുക്കാനുള്ള തീരുമാനത്തിനെതിരെ പ്രതിഷേധിച്ചാണ് രമ്യാ നമ്പീശന്, റിമ കല്ലിങ്കല്, ഗീതു മോഹന്‍ദാസ് തുടങ്ങിയവര് സംഘടനയില് നിന്ന് രാജിവെച്ചത്. ഇതേതുടര്‍ന്നാണ് ഡബ്ല്യുസിസിയെ അമ്മ ചര്‍ച്ചയ്ക്ക് ക്ഷണിച്ചത്. ഓഗസറ്റ് ഏഴിനാണ് കൊച്ചിയില് ഡബ്ല്യുസിസിയുമായി അമ്മ ചര്‍ച്ച നടത്തുന്നത്. പുരുഷന്മാര്‍ക്ക് എതിരെയുള്ള സംഘടനയല്ല ഡബ്ല്യുസിസിയെന്നും രമ്യ പരിപാടിയില് വ്യക്തമാക്കി.\nBreaking news, Entertainment, Featured news, Film News, Headlines, Kerala, Latest News, NewsAmma, remya nambeeshan, wcc\nമുഖ്യാതിഥിയായി മോഹന്‍ലാല്, വിവാദം തീരുന്നില്ല; എതിര്‍പ്പ് പ്രകടിപ്പിക്കുന്നത് വ്യക്തി വിരോധമുള്ളവരെന്ന് മന്ത്രി എ.കെ ബാലന്\nതിരുവനന്തപുരം: ഈ മാസം എട്ടിന് അവാര്‍ഡ് വിതരണ ചടങ്ങ് നടക്കാനിരിക്കെ മുഖാതിഥിയായ മോഹന്‍ലാലിനെ ചുറ്റിയുള്ള വിവാദം തീരുന്നില്ല. സംസ്ഥാന ചലച്ചിത്ര അവാര്‍ഡ് വിതരണ ചടങ്ങില് മോഹന്‍ലാലിനെ മുഖ്യാതിഥിയാക്കിയതിനെ എതിര്‍ക്കുന്നത് വ്യക്തി വിരോധമുള്ളവരാണെന്ന് സാംസ്‌ക്കാരിക മന്ത്രി എകെ ബാലന്. അതേസമയം, അവാര്‍ഡ് ചടങ്ങ് ബഹിഷ്‌ക്കരിക്കുമെന്ന് അറിയിച്ച് ജൂറി അംഗം ഡോക്ടര് ബിജു ചലച്ചിത്ര അക്കാദമിക്ക് കത്ത് നല്‍കി. ചലച്ചിത്ര അക്കാദമി ജനറല് കൗണ്‍സില് അംഗം സിഎസ് വെങ്കിടേശ്വരന് രാജിവെച്ചതിന് പിന്നാലെ ചടങ്ങ് ബഹിഷ്‌ക്കരിക്കുമെന്ന് ജൂറി അംഗം ഡോക്ടര് ബിജു ഔദ്യോഗികമായി അറിയിക്കുകയായിരുന്നു. നടിയെ ആക്രമിച്ച കേസില് കുറ്റാരോപിതനായ നടനെ പിന്തുണക്കുന്ന താരസംഘടന അമ്മയുടെ പ്രസിഡണ്ട് മോഹന്‍ലാലിനെ മുഖ്യാതിഥി ആക്കുന്നത് തെറ്റായ സന്ദേശം നല്‍കുമെന്നാണ് ബിജുവിന്റെ കുറ്റപ്പെടുത്തല്. സൂപ്പര് താരങ്ങളെ വിളിച്ച് അവാര്‍ഡ് നിശപോലെ ആഘോഷിക്കേണ്ടതല്ല സംസ്ഥാന ചലച്ചിത്ര അവാര്‍ഡെന്നുമാണ് ഡോക്ടര് ബിജു അടക്കമുള്ളവരുടെ വിമര്‍ശകരുടെ നിലപാട്. മുഖാതിഥി തര്‍ക്കത്തില്…\nEntertainment, Featured news, Film News, Kerala, Latest News, NewsA.K. balan, Amma, dr biju, kerala state filim awards, Mohanlal, wcc\nഞങ്ങളുടേത് ലൈക്കുകളും ഹാഷ്ടാഗുകളും ഉണ്ടാകുന്നതിനു മുന്‍പുള്ള ഹൃദയബന്ധം, അത് എന്നും ഉണ്ടാകും – മഞ്ജു വാര്യര്\nതാന് അവളോടൊപ്പമാണോ എന്ന കാര്യത്തില് ആര്‍ക്കും ഒരു സംശയവും വേണ്ടെന്ന് നടി മഞ്ജു വാര്യര്. ഡബ്ല്യൂസിസിയില് നിന്ന് മഞജു രാജിവെച്ചെന്നും നടി ആക്രമിക്കപ്പെട്ട കാര്യത്തില് മറ്റു നടിമാര്‍ക്കൊപ്പം പ്രതികരണങ്ങളൊന്നും നടത്തുന്നില്ലെന്നും ആരോപണങ്ങളുയരുന്ന സാഹചര്യത്തിലാണ് മഞ്ജു വാര്യര് പ്രതികരിച്ചത്. ‘നിലപാട് എന്നും ഒന്നേ ഉണ്ടായിട്ടുള്ളൂ. അത് അവളോടൊപ്പം തന്നെ. അത് എന്നും ആവര്‍ത്തിച്ച് ഉറക്കെ പ്രഖ്യാപിക്കേണ്ട ഒന്നാണെന്നു തോന്നിയിട്ടില്ല. അത് അവള്‍ക്കറിയാം. എന്നെയും അവളെയും അടുത്തറിയാവുന്ന എല്ലാവര്‍ക്കുമറിയാം. ഞങ്ങളുടേത് ലൈക്കുകളും ഹാഷ്ടാഗുകളും ഉണ്ടാകുന്നതിന് മുന്‍പുള്ള ഹൃദയബന്ധമാണ്. അത് എന്നും ഉണ്ടാകും. ഈ ബഹളങ്ങളും ആരവങ്ങളും എല്ലാം കഴിഞ്ഞാലും അതു പ്രഖ്യാപിക്കാന് ഹാഷ്ടാഗുകളുടെ ആവശ്യമില്ല. വിവാദങ്ങളും ചര്‍ച്ചകളും വരികയും പോവുകയും ചെയ്യും. അതുമായൊന്നും ഇതിനെ കൂട്ടിക്കുഴയ്ക്കാന് എനിക്കാകില്ല. സംഘടനകളില് എടുക്കേണ്ട നിലപാട് അതാത് സമയത്ത് എടുത്തിട്ടുണ്ട്.വ്യക്തിബന്ധങ്ങള്‍ക്ക് സംഘടനയോ നിയമാവലികളോ ഒന്നും തടസ്സമാകുമെന്നും ഞാന് കരുതുന്നില്ല’ മഞ്ജു പറഞ്ഞു. പൃഥ്വിരാജ് സംവിധാനം…\nEntertainment, Film Newsactress abuse case, dileep, loosipher, manju warrier, wcc\nഹേമ കമ്മീഷനുമായി ഡബ്‌ളിയു സി സി സഹകരിക്കുന്നില്ല, പ്രശ്‌നങ്ങള് പഠിക്കാന് നല്‍കിയ ചോദ്യാവലിക്ക് ഉത്തരമില്ല, ഗുരുതര ആരോപണങ്ങളുമായി ഹേമ കമ്മിഷന്\nനടിയെ ആക്രമിച്ച കേസില് നീതികിട്ടിയില്ലെന്ന ആരോപണമുന്നയിച്ച് മലയാള സിനിമയില് നിലവില് വന്ന വനിതാ കൂട്ടായ്മയായ വിമണ് ഇന് കളക്ടീവിന് (ഡബ്ല്യു.സി.സി) എതിരെ ഹേമ കമ്മീഷന് രംഗത്ത്. സ്ത്രീകളുടെ പ്രശ്നങ്ങളെക്കുറിച്ചുള്ള ചോദ്യങ്ങളോട് സംഘടന സഹകരിക്കുന്നില്ലെന്ന് ഹേമ കമ്മീഷന് പറഞ്ഞു. മലയാള സിനിമയില് സ്ത്രീകള് നേരിടുന്ന ലിംഗ വിവേചനങ്ങള് പഠിക്കാന് നിയോഗിച്ച കമ്മീഷനാണ് ഹേമ കമ്മീഷന്. പ്രശ്നങ്ങളുമായി ബന്ധപ്പെട്ട് ഡബ്ല്യു.സി.സിയിലെ 32 പേര്‍ക്ക് ചോദ്യാവലി തയ്യാറാക്കി നല്‍കിയിരുന്നു. എന്നാല് രമ്യാ നമ്പീശന്, ബീനാ പോള്, പത്മപ്രിയ, റിമ കല്ലിങ്കല് തുടങ്ങി 10 പേര് മാത്രമാണ് അതിന് മറുപടി നല്‍കിയതെന്ന് കമ്മീഷന് അറിയിച്ചു. കഴിഞ്ഞ ഏപ്രിലിലാണ് സിനിമയിലെ പ്രശ്നങ്ങള് പഠിച്ച് റിപ്പോര്‍ട്ട് നല്‍കാന് സര്‍ക്കാര് ജസ്റ്റിസ് ഹേമ അധ്യക്ഷയായ മൂന്നംഗം സമിതിയെ നിയോഗിച്ചത്. പ്രമുഖ നടി ആക്രമിക്കപ്പെട്ട ശേഷം സിനിമയിലെ ലിംഗ വിവേചനത്തിനെതിരെയും, കാസ്റ്റിംഗ് കൗച്ചിനെതിരെയുമൊക്കെ നിരവധിപേര് രംഗത്തെത്തിയിരുന്നു. ആ സാഹചര്യത്തില്…\nEntertainment, Film Newsjustice hema commission, wcc\nമോഹന്‍ലാലിനെതിരെ ഗൂഢാലോചന, അന്വേഷണം വേണം; പിന്തുണയുമായി ചലച്ചിത്ര സംഘടനകള്\nTuesday July 24th, 2018 Tuesday July 24th, 2018 webdesk\nതിരുവനന്തപുരം: സംസ്ഥാന ചലച്ചിത്ര പുരസ്‌കാര വിതരണ ചടങ്ങുമായി ബന്ധപ്പെട്ട വിവാദത്തില് നടന് മോഹന്‍ലാലിനെ പിന്തുണച്ച് സിനിമ സംഘടനകള്. മോഹന്‍ലാലിനെതിരായ വിവാദത്തില് താര സംഘടനയായ അമ്മയും സാങ്കേതിക വിദഗ്ധരുടെ സംഘടനയായ ഫെഫ്കയും വിതരണക്കാരും മുഖ്യമന്ത്രിക്ക് കത്ത് നല്‍കി. മോഹന്‍ലാലിനെ ചടങ്ങില് മുഖ്യാതിഥിയായി പങ്കെടുപ്പിക്കരുതെന്ന് ആവശ്യപ്പെട്ട് ഒരുകൂട്ടം സിനിമാ-സാംസ്‌കാരിക പ്രവര്‍ത്തകര് കഴിഞ്ഞ ദിവസം മുഖ്യമന്ത്രിക്ക് ഭീമഹര്‍ജി നല്‍കിയിരുന്നു. പുരസ്‌കാര ചടങ്ങിലേക്ക് അവാര്‍ഡ് ജേതാക്കളെ കൂടാതെ മുഖ്യാതിഥിയെ ക്ഷണിക്കുന്നതിനെ എതിര്‍ത്തു കൊണ്ടായിരുന്നു ഭീമഹര്‍ജി. മോഹന്‍ലാലിന്റെ പേര് പരാമര്‍ശിക്കാതെയായിരുന്നു ഹര്‍ജിയെങ്കിലും അദ്ദേഹത്തെ ലക്ഷ്യമിട്ടായിരുന്നു സംഘടിത പ്രചരണം. തെന്നിന്ത്യന് നടന് പ്രകാശ് രാജിന്റെ ഉള്‍പ്പെടെ ഒപ്പിട്ടായിരുന്നു ഭീമഹര്‍ജി. എന്നാല് താന് ഒപ്പിട്ടിട്ടില്ലെന്ന് പ്രകാശ് രാജ് വ്യക്തമാക്കിയിരുന്നു. ഈ സാഹചര്യത്തിലാണ് നിലപാട് വ്യക്തമാക്കി ചലച്ചിത്ര സംഘടനകള് രംഗത്ത് വന്നത്. മോഹന്‍ലാലിനെതിരെ ഗൂഢാലോചന നടക്കുന്നുണ്ടെന്ന് ചലച്ചിത്ര സംഘടനകള് ആരോപിച്ചു. സര്‍ക്കാര് ഗൂഢാലോചന അന്വേഷിക്കണമെന്നും സംഘടനകള് സംയുക്തമായി നല്‍കിയ…\nBreaking news, Entertainment, Featured news, Film Newsfefka, kerala state filim award, Mohanlal, state award for film, wcc\nമോഹന്‍ലാല് വരുമോ… ഇല്ലയോ…? മുഖ്യാതിഥിയായി മോഹന്‍ലാല് വേണ്ടെന്നു സിനിമാ-സാംസ്‌കാരിക ലോകം\nതിരുവനന്തപുരം: സംസ്ഥാന ചലച്ചിത്ര പുരസ്‌കാരദാന ചടങ്ങില് മോഹന്‍ലാലിനെ മുഖ്യാതിഥിയായി ക്ഷണിക്കരുതെന്നാവശ്യപ്പെട്ട് സിനിമാ-സാംസ്‌കാരിക പ്രവര്‍ത്തകര് രംഗത്ത്. ഈ ആവശ്യം ഉന്നയിച്ച് 107 പേര് ഒപ്പിട്ട ഭീമ ഹര്‍ജി മുഖ്യമന്ത്രിക്ക് സമര്‍പ്പിച്ചു. അവാര്‍ഡ് ജേതാക്കളെ മറികടന്ന് മുഖ്യാതിഥി വരുന്നത് അനൗചിത്യം എന്നാണ് വിമര്‍ശകരുടെ വാദം. എന്.എസ്. മാധവന്, സച്ചിദാനന്ദന്, സേതു, നടന് പ്രകാശ് രാജ്, സംവിധായകന് രാജീവ് രവി, ഡബ്യുസിസി അംഗം ഗീതു മോഹന്‍ദാസ് എന്നിവര് അടക്കം 107 പേരാണ് സംയുക്ത പ്രസ്താവന ഇറക്കിയത്. ഓഗസ്റ്റ് ഏഴിന് തിരുവനന്തപുരത്ത് വച്ചു നടക്കുന്ന ചടങ്ങില് മോഹന്‍ലാലിനെ മുഖ്യതിഥി ആക്കാനാണ് സര്‍ക്കാര് നേരത്തേ തീരുമാനിച്ചിരുന്നത്. എന്നാല് ഇതിനെതിരേ ചലച്ചിത്ര അക്കാഡമി ജനറല് കൗണ്‍സില് അംഗങ്ങള് എതിര്‍പ്പുമായി രംഗത്തെത്തിയിരുന്നു.\nBreaking news, Entertainment, Featured news, Film News, Kerala, Latest News, Newskerala state filim awards, Mohanlal, wcc


കാര് വട്ടമിട്ട് ചാടിയിറങ്ങി യുവഗായിക; കെഎസ്ആര്‍ടിസി ഡ്രൈവറെ തല്ലിച്ചതച്ചു!! ഹൈവേയില് നടന്നത്... | Young lady singer blocked KSRTC bus and beats driver in Purakkad, Alappuzha - Malayalam Oneindia\nPublished: May32018, 10:49 [IST]\nആലപ്പുഴ: കെഎസ്ആര്‍ടിസി ബസ് തടഞ്ഞുനിര്‍ത്തി ഡ്രൈവറെ മര്‍ദ്ദിച്ചത് യുവഗായിക. കോഴിക്കോട് പേരാമ്പ്ര സ്വദേശി അരുണിമക്കെതിരെ പോലീസ് കേസെടുത്തു. കെഎസ്ആര്‍ടിസി ബസിന്റെ അമിത വേഗതയാണ് പ്രശ്‌നത്തിന് കാരണം. മര്‍ദ്ദനമേറ്റ ഡ്രൈവര് പോലീസില് പരാതി നല്‍കി.\nകാറിനെ ബസ് പലതവണ മറികടന്നതും ഇടിക്കാന് നോക്കിയതുമാണ് ഗായികയെ പ്രകോപിതയാക്കിയത്. ബസ് തടഞ്ഞ് ഡ്രൈവറെ മര്‍ദ്ദിച്ചതോടെ നാട്ടുകാര് ഇടപെടുകയായിരുന്നു. തുടര്‍ന്നാണ് പോലീസിനെ അറിയിച്ചത്. ഗായികക്കൊപ്പം കുടുംബവും കാറിലുണ്ടായിരുന്നു. സംഭവത്തിന്റെ വിശദീകരണം ഇങ്ങനെ....\nഅമ്പലപ്പുഴ പുറക്കാട് ജങ്ഷനിലാണ് സംഭവം നടന്നത്. യാത്രക്കാരെ ഇറക്കുകയായിരുന്ന കെഎസ്ആര്‍ടിസി ഫാസ്റ്റ് പാസഞ്ചര് ബസിന് മുന്നില് ഒരു കാര് വന്നു നിര്‍ത്തി. സ്ത്രീ ഇറങ്ങി വന്നു കാബിനില് കയറി ഡ്രൈവറെ മര്‍ദ്ദിക്കുകയായിരുന്നു. ഇതാണ് നാട്ടുകാര് കാണുന്നത്.\nനാട്ടുകാര് ഇടപെട്ടതോടെ ഡ്രൈവറെ തല്ലിയ യുവതിയെ പോകാന് അനുവദിച്ചില്ല. യുവതിക്കൊപ്പം ഭര്‍ത്താവും കൈക്കുഞ്ഞും കാറിലുണ്ടായിരുന്നു. കോഴിക്കോട് പേരാമ്പ്ര സ്വദേശിയായ അരുണിമ (26) ആണ് ഡ്രൈവറെ തല്ലിയതെന്ന് നാട്ടുകാര് പോലീസിനെ അറിയിച്ചു.\nയുവതി ഗായികയാണെന്ന് പോലീസ്\nപോലീസ് വിശദമായി ചോദിച്ചപ്പോഴാണ് യുവതി ഗായികയാണെന്ന് അറിഞ്ഞത്. കൊല്ലത്ത് ഒരു പരിപാടിയില് പങ്കെടുക്കാന് പോകുകയായിരുന്നു ഇവര്. ഭര്‍ത്താവ് ജിജിത്താണ് കാര് ഒടിച്ചിരുന്നത്. നേരത്തെ പലതവണ കെഎസ്ആര്‍ടിസി ബസ് കാറിനെ മറികടന്നതും ഇടിക്കാന് നോക്കിയതുമാണ് അരുണിമയെ പ്രകോപിതയാക്കിയത്.\nകുഞ്ഞ് കാറില് വീണു\nഒരു തവണ കാറില് ബസ് തട്ടേണ്ടതായിരുന്നു. കാര് വെട്ടിച്ചതുകൊണ്ടാണ് രക്ഷപ്പെട്ടത്. ഉരസിയെന്നും പറയപ്പെടുന്നു. കാര് വെട്ടിച്ചപ്പോള് അരുണിമയുടെ കൈയ്യിലുണ്ടായിരുന്ന കുഞ്ഞ് കാറില് വീണുവെന്നും കുടുംബം പറയുന്നു.\nപിന്നീട് കാര് പുറക്കാട് സ്റ്റോപ്പില് നിര്‍ത്തി ബസ് യാത്രക്കാരെ ഇറക്കുന്നത് കണ്ടത്. കാര് ബസ്സിന് കുറുകെയിട്ട് അരുണിമ ഇറങ്ങുകയായിരുന്നു. ഡ്രൈവറെ മര്‍ദ്ദിച്ചുവെന്ന് നാട്ടുകാര് പറയുന്നു. കൈക്കും നെഞ്ചിനും മര്‍ദ്ദനമേറ്റെന്ന് ഡ്രൈവര് പോലീസിനോട് പറഞ്ഞു.\nഒരേ റൂട്ടിലെ യാത്രക്കാര്\nകരുനാഗപ്പള്ളി ഡിപ്പോയിലെ ഡ്രൈവര് കൊല്ലം കുന്നത്തൂര് പടിഞ്ഞാറെ കല്ലട ശ്രീകുമാറിനാണ് മര്‍ദ്ദനമേറ്റത്. അമ്പലപ്പുഴ അര്‍ബണ് ഹെല്‍ത്ത് ട്രെയിനിങ് സെന്ററില് പ്രാഥമിക ശുശ്രൂഷ തേടി ഡ്രൈവര്. എറണാകുറത്ത് നിന്നു തിരുവനന്തപുരത്തേക്ക് പോകുകയായിരുന്നു ബസ്.\nകോഴിക്കോട് നിന്ന് കൊല്ലത്തേക്ക് പോകുകയായിരുന്നു യുവതിയും കുടുംബവും. പ്രശ്‌നം രൂക്ഷമായതോടെ ഹൈവേയില് ഗതാഗതം അല്‍പ്പനേരം സ്തംഭിച്ചു. യുവതിയെയും കുടുംബത്തെയും പോലീസ് സ്‌റ്റേഷനിലേക്ക് മാറ്റി. പിന്നീട് കളര്‍കോട് ഗ്രാമ ന്യായാലയ കോടതിയില് ഹാജരാക്കി. സര്‍വീസ് മുടങ്ങിയതിനെ തുടര്‍ന്ന് യാത്രക്കാര് മറ്റു ബസുകളിലാണ് യാത്ര തുടര്‍ന്നത്.\nksrtc alappuzha ambalapuzha singer woman beat കെഎസ്ആര്‍ടിസി ആലപ്പുഴ അമ്പലപ്പുഴ ഗായിക സ്ത്രീ മര്‍ദ്ദനം\nYoung lady singer blocked KSRTC bus and beats driver in Purakkad, Alappuzha\nStory first published: Thursday, May 3, 2018, 10:49 [IST]


ഇന്ത്യയെ നാണം കെടുത്താന് നാഗാലാന്‍ഡും:ബലാത്സംഗം ചെയ്തയാളെ ജനക്കൂട്ടം സെന്‍ട്രല് ജയിലില്‍നിന്ന് പിടിച്ചുകൊണ്ടു പോയി പ്രാകൃതരീതിയില് കൊലപ്പെടുത്തിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഇന്ത്യയെ നാണം കെടുത്താന് നാഗാലാന്‍ഡും:ബലാത്സംഗം ചെയ്തയാളെ ജനക്കൂട്ടം സെന്‍ട്രല് ജയിലില്‍നിന്ന് പിടിച്ചുകൊണ്ടു പോയി പ്രാകൃതരീതിയില് കൊലപ്പെടുത്തി\nനാഗാലാന്‍ഡ് : ബലാത്സംഗക്കുറ്റത്തിന് പിടിയിലായ പ്രതിയെ ജയിലിന്റെ പൂട്ട് പൊളിച്ചു തട്ടിക്കൊണ്ടു പോയി നഗ്‌നനായി വലിച്ചിഴച്ചശേഷം തല്ലിക്കൊന്നു. ഇന്ത്യന് സംസ്ഥാനമായ നാഗാലാന്‍ഡിലെ ദിമാപൂരിലാണ് സംഭവം നടന്നത്. നാഗാലാന്‍ഡിലെ ഏറ്റവും വലിയ നഗരമാണ് ദിമാപൂര്. ഇവിടുത്തെ സെന്‍ട്രല് ജയിലില് അതിക്രമിച്ചു കടന്നാണ് അക്രമാസക്തരായ ജനക്കൂട്ടം നിയമം കൈയിലെടുത്തത്.\nജയില്‍സുരക്ഷയെ മറികടന്ന് പ്രതിയെ നഗ്‌നനാക്കി തെരുവിലൂടെ നാല് മണിക്കൂര് വലിച്ചിഴച്ചു. ജനക്കൂട്ടത്തിന്റെ നാല് മണിക്കൂര് നേരത്തെ ഭേദ്യം ചെയ്യലിനെ തുടര്‍ന്നാണ് ഇയാള് കൊല്ലപ്പെട്ടത്. വലിയ കമ്പുകള് ഉപയോഗിച്ച് അടിച്ചും കല്ലെറിഞ്ഞുമാണ് ചെറുപ്പക്കാരായ ആളുകള് നിയമത്തിന്റെ വഴിക്ക് കാത്ത് നില്‍ക്കാതെ സ്വയം വിധികര്‍ത്താക്കളായത്.\nസെക്കന്‍ഡ് ഹാന്‍ഡ് കാറുകള് വില്‍ക്കുന്ന 35 വയസ്സുള്ള ആളാണ് നാട്ടുകാരുടെ ക്രൂരവിനോദത്തിന് ഇരയായതെന്ന് ദ് ഇന്ത്യന് എക്‌സ്പ്രസ് റിപ്പോര്‍ട്ട് ചെയ്യുന്നു. കഴിഞ്ഞ മാസം 24ന് ഈ പ്രദേശത്തെ ഒരു വുമണ്‍സ് കോളജില് പഠിക്കുന്ന വിദ്യാര്‍ത്ഥിയെയാണ് ഇയാള് ബലാത്സംഗം ചെയ്തത്.\nബലാത്സംഗങ്ങള്‍ക്കെതിരെയും സ്ത്രീകള്‍ക്കെതിരായ അതിക്രമങ്ങള്‍ക്കെതിരെയും ഇന്നലെ ദിമാപൂര് നഗരത്തില് കൂറ്റന് റാലി നടന്നിരുന്നു. ഈ റാലിയില് പങ്കെടുക്കാനെത്തിയവരാണ് ജയിലില് അതിക്രമിച്ച് കയറി പ്രതിയെ വലിച്ചിഴച്ച് പുറത്തെത്തിച്ചത്. ജയിലില്‍നിന്ന് നഗരത്തിലെ ക്ലോക്ക് ടവറിന് സമീപത്തേരക്കാണ് ഇയാളെ വലിച്ചിഴച്ച് കൊണ്ടുപോയത്. അക്രമാസക്തരായ ജനക്കൂട്ടം ജയിലിന്റെ രണ്ട് ഗെയ്റ്റുകള് തകര്‍ത്തിട്ടുണ്ട്.\nറേപ്പിസ്റ്റ് വ്യാപാരം നടത്തിയിരുന്ന പ്രദേശത്തെ വീടുകളും കടകളും അക്രമികള് തീവെച്ച് നശിപ്പിച്ചതായി റിപ്പോര്‍ട്ടുകളുണ്ടെങ്കിലും അതിന് സ്ഥിരീകരണം ലഭിച്ചിട്ടില്ല.\nഅക്രമികള് പ്രതിയെ കൊണ്ടു പോകാതിരിക്കാനായി പൊലീസ് വെടിവെപ്പ് ഉള്‍പ്പെടെ നടത്തിയെങ്കിലും ജനങ്ങളുടെ രോഷത്തിന് മുന്‍പില് പൊലീസിന് ഒന്നും ചെയ്യാന് കഴിഞ്ഞില്ല. പൊലീസ് വെടിവെയ്പ്പില് ജനങ്ങള്‍ക്കും കല്ലേറില് പൊലീസുകാര്‍ക്കും പരുക്കേറ്റിട്ടുണ്ട്. ഇയാളുടെ മൃതദേഹം പിന്നീട് പൊലീസ് വഴിയില്‍നിന്ന് നീക്കം ചെയ്തു.\nഡിസംബര് 16ലെ ഡല്‍ഹി കൂട്ടബലാത്സംഗത്തെക്കുറിച്ച് ബ്രിട്ടീഷ് ഫിലിം മേക്കറായ ലെസ്‌ലി ഉഡ്‌വിന് സംവിധാനം ചെയ്ത ഇന്ത്യാസ് ഡോട്ടര് എന്ന ഡോക്യുമെന്ററി രാജ്യത്ത് പ്രദര്‍ശിപ്പിക്കാന് പാടില്ലെന്ന സര്‍ക്കാര് ഉത്തരവിന് പിന്നാലെയാണ് ബലാത്സംഗത്തിന് എതിരെ ജനകീയ പ്രക്ഷോഭവും അതെത്തുടര്‍ന്ന് ദാരുണമായ സംഭവവും അരങ്ങേറിയിരിക്കുന്നത്. ഇന്ത്യയുടെ വിലക്ക് മറികടന്ന് ബിബിസി ഫോര് സ്‌റ്റോറിവില്ല സീരിസില് ഡോക്യുമെന്ററി സംപ്രേഷണം ചെയ്തു. അതിന് പിന്നാലെ അത് യൂട്യൂബില് അപ്‌ലോഡ് ചെയ്യുകയും ചെയ്തു.\nസംവിധായികയുമായി സര്‍ക്കാര് ഉണ്ടാക്കിയ കരാറിന്റെ വ്യവസ്ഥകള് ലംഘിച്ചു എന്നാരോപിച്ചാണ് യാഥാസ്ഥിതികരായ ഇന്ത്യന് ഭരണകൂടം ഡോക്യുമെന്ററിയുടെ പ്രദര്‍ശനം തടഞ്ഞത്. ലോകത്തിന് മുന്നില് ഇന്ത്യയുടെ അഭിമാനം ഈ ഡോക്യുമെന്ററി ഇടിക്കുമെന്ന് ബിജെപി നേതൃത്വവും യാഥാസ്ഥിതിക സമൂഹവും വിലയിരുത്തുന്നു.\nയൂട്യൂബില് അപ്ലോഡ് ചെയ്തിരുന്ന വീഡിയോ ബിബിസി നീക്കം ചെയ്‌തെങ്കിലും പിന്നീട് പല യൂട്യൂബ് ചാനലുകളിലായി അത് അപ്ലോഡ് ചെയ്യപ്പെട്ടിട്ടുണ്ട്. ടോറന്റിലും വീഡിയോ ഡൗണ്‍ലോഡ് ചെയ്ത് കാണാനുള്ള ലിങ്ക് ലഭ്യമാണ്. തങ്ങളുടെ അന്ത്യശാസനം തള്ളിക്കളഞ്ഞ ബിബിസി ന്യൂസിനെതിരെ നിയമനടപടിക്ക് ഒരുങ്ങുകയാണ് മോഡി സര്‍ക്കാര്. ബിബിസി ഡോക്യുമെന്ററി സംപ്രേഷണം ചെയ്ത് കഴിഞ്ഞപ്പോള് ഇന്ത്യന് സര്‍ക്കാര് അത് സംപ്രേഷണം ചെയ്യരുതെന്നും ചെയ്താല് നിയമനടപടി നേരിടേണ്ടി വരുമെന്നും കാണിച്ച് നോട്ടീസ് അയച്ചു. എന്നാല് ബിബിസി ഒരു സ്വതന്ത്ര ബോഡിയാണെന്നും ഇന്ത്യന് സര്‍ക്കാരിന് ഞങ്ങളെ നിയന്ത്രിക്കാന് സാധിക്കില്ലെന്നുമായിരുന്നു ബിബിസിയുടെ മറുപടി.\nഡോക്യുമെന്ററി സംപ്രേഷണം ചെയ്തതിന് പിന്നാലെ അതിനെ അനുകൂലിച്ചും പ്രതികൂലിച്ചുമുള്ള നിരവധി ചര്‍ച്ചകള് നടന്നു. സോഷ്യല് മീഡിയയിലും ടെലിവിഷന് ചാനലുകളിലും ചര്‍ച്ചകള് കൊഴുത്തു. കവിതാ കൃഷ്ണന്, സുനിതാ കൃഷ്ണന് തുടങ്ങി നിരവധി ആക്ടിവിസ്റ്റുകള് ചിത്രത്തിന് അനുകൂലമായി നിലപാടെടുക്കുകയും സര്‍ക്കാരിന്റെ ഫാസിസ്റ്റ് രീതികളെ വിമര്‍ശിക്കുകയും ചെയ്തു. അതേസമയം ഇത് സംപ്രേഷണം ചെയ്തത് തെറ്റാണെന്നും അത് നിര്‍ഭയയുടെ സ്വകാര്യതയിലേക്കുള്ള കടന്നുകയറ്റമാണെന്നും യാഥാസ്ഥിതിക സമൂഹം വാദിച്ചുകൊണ്ടേയിരുന്നു. അവര്‍ക്കൊപ്പം ടൈംസ് നൗ ചാനലും അര്‍ണാബ് ഗോസ്വാമിയും ചേര്‍ന്നു. ചിര വൈരികളായ എന്‍ഡിടിവിയുടെ ഇമേജ് ഇടിക്കാന് ടൈംസ് നൗവിന് കിട്ടിയ അവസരം അവര് മുതലെടുത്തു.


മലയാള ഭാഷയുടെ കരുത്തുമായി ഫൊക്കാന 'നമ്മുടെ മലയാളം': ജോര്‍ജി വര്‍ഗീസ്\nഎഴുത്തിന്റെ കാണാപ്പുറങ്ങളില് 'നമ്മുടെ മലയാളം ' എന്നൊരു അക്ഷര ഗീതം കൂടി അമേരിക്കന് മണ്ണില് നിന്ന് ലോക ശ്രദ്ധയിലേക്ക്. അമേരിക്കന് മലയാളികളുടെ സംഘടനകളുടെ സംഘടനയായ ഫൊക്കാനയുടെ പ്രഥമ സാഹിത്യ സാംസ്‌കാരിക മാസികയായ ' നമ്മുടെ മലയാളം ' പ്രശസ്ത സാഹിത്യകാരനും, അദ്ധ്യാപകനുമായ പ്രൊഫ.എം.എന്. കാരശേരി പ്രകാശനം ചെയ്തു. നമ്മുടെ മലയാളത്തിന്റെ ഉദ്ദേശലക്ഷ്യങ്ങളെക്കുറിച്ച് ഫൊക്കാന പ്രസിഡന്റ് ജോര്‍ജി വര്‍ഗ്ഗീസ് ഇ - മലയാളിയോട് സംസാരിക്കുന്നു.\nചോദ്യം : ഫൊക്കാനയുടെ നമ്മുടെ മലയാളം എന്ന സാഹിത്യ സാംസ്‌കാരിക ത്രൈമാസിക മുന്നോട്ട് വയ്ക്കുന്ന ആശയം എന്താണ്.?\nഉത്തരം:ഭൂമിയില് തന്നെ അതിരുകളില്ലാത്ത ഒന്നേ ഒന്ന് അത് കല തന്നെയാണ്. എത്ര ദൂരെയായിരുന്നാലും കലയുള്ള കാലത്തോളം മനുഷ്യര് തമ്മില് എപ്പോഴും ഒട്ടിപ്പിടിച്ചു കൊണ്ടേയിരിക്കും. അതിനു ഭാഷയുടെയോ, മതത്തിന്റെയോ വര്‍ഗ്ഗത്തിന്റെയോ അതിര്‍ത്തി രേഖകള് ഒന്നും ഉണ്ടായിരിക്കില്ല. കല എപ്പോഴും കാലാതീതമാണ്, മനുഷ്യരാശി മുഴുവന് നശിച്ചു പോയാല് പോലും കല ഭൂമിയില് നിലനില്‍ക്കും. കുയിലിന്റെ പാട്ടിലൂടെയോ, മരംകൊത്തിയുടെ കൂട് നിര്‍മാണത്തിലൂടെയോ കല ഭൂമിയുടെ അച്ചുതണ്ടിനെ സുരക്ഷിതമായി താങ്ങി നിര്‍ത്തും. പലതിന്റെ പേരിലും മനുഷ്യര് ഇവിടെ ഒന്നിച്ചു കൂടാറുണ്ട്, പക്ഷേ ഏറ്റവും ഭംഗിയുള്ള ഒത്തുകൂടലുകള് സംഭവിയ്ക്കുന്നത് കലയ്ക്കുവേണ്ടിയുള്ളതാണ്. എന്റെ മലയാളം എന്ന മാഗസിന് സംഭവിയ്ക്കുന്നതും അത്തരത്തില് ഒരു ഒത്തുകൂടലിലൂടെയാണ്.അത്തരം ഒരു ഒത്തുകൂടലിന് ശ്രമിക്കുകയാണ് ഫൊക്കാന . ലോകത്തിന്റെ പല കോണിലുള്ള മലയാളികളുടെയും രചനകള് കൊണ്ടും ചിന്തകള് കൊണ്ടും സമ്പന്നമായ ഒരു സാഹിത്യ സംസ്‌കാരിക സാന്നിദ്ധ്യമാണ് ' നമ്മുടെ മലയാളം '. കല എങ്ങനെയാണ് മനുഷ്യരെ ബന്ധിപ്പിക്കുന്നതെന്നതിന്റെ ഉത്തമ ഉദാഹരമാണിത്. ലോകത്തിന്റെ വിവിധ കോണുകളിലുള്ള മലയാളി സാഹിത്യ പ്രവര്‍ത്തകരെ ഒരുമിപ്പിക്കുക എന്ന ദൗത്യമാണ് മലയാളം മാഗസിന് എന്ന ഈ സംരംഭത്തിന് പിന്നില്.\nചോദ്യം : പഴയ തലമുറയില് പെട്ട എഴുത്തുകാരെക്കാള് പുതിയ തലമുറയിലെ പുതുനാമ്പുകളെ കൂടുതല് അവതരിപിക്കുന്നതില് നമ്മുടെ മലയാളം ശ്രദ്ധിച്ചു എന്ന് തോന്നുന്നു. അഭിനന്ദനാര്‍ഹമായ കാര്യം തന്നെ. സോഷ്യല് മീഡിയ പ്ലാറ്റ്‌ഫോമില് സജീവമായി എഴുതുന്ന പലരേയും ഈ സംരംഭത്തിലേക്ക് കൊണ്ടുവന്നല്ലോ.?.\nഉത്തരം: പുതിയ തലമുറയാണ് ഫൊക്കാനയുടെ നാളത്തെ ചാലക ശക്തി.അമേരിക്കന് മലയാളികളുടെ കൂട്ടായ്മയില് നിന്ന് പിറന്ന നമ്മുടേ മലയാളം മാഗസിനില് അമേരിക്കന് മലയാളികളുടേതടക്കം ലോകത്തിന്റെ പലകോണുകളില് നിന്നുമുള്ള രചനകള് ഉള്‍പ്പെടുത്തുവാന് പ്രധാന കാരണം സോഷ്യല് മീഡിയയിലെ പുതിയ എഴുത്തുകാരെ ലോക ശ്രദ്ധയില്, മുഖ്യധാരയില് കൊണ്ടുവരിക എന്നതു തന്നെയായിരുന്നു. ഭൂമിയുടെ ഏതറ്റത്ത് പോയാലും ഒരു മലയാളിയെ കണ്ടുമുട്ടുമെന്ന തമാശയില് ആ മലയാളികള് ഉള്ളിടത്തൊക്കെ കലയുടെ കാല്‍പ്പാടുകളുമുണ്ട് എന്ന സത്യവും ഉള്‍ക്കൊള്ളുവാനും ഈ പ്ലാറ്റ്‌ഫോം സഹായിച്ചിട്ടുണ്ട്. നമ്മുടെ മലയാളം എന്ന മാഗസിന് ലക്ഷ്യം വച്ചത് ഒരു വലിയ ഒത്തുചേരലായിരുന്നു. ലോകത്തിന്റെ നാനാ കോണുകളില് നിന്നുമുള്ള പ്രവാസികളുടെ ചിന്തകള് കൊണ്ട് നമ്മുടെ മലയാളവും ധന്യമാക്കുക എന്നത്. അത് ധന്യമായതില് വലിയ പ്രചോദനമാണ് ലഭിച്ചത്. തുടര്‍ന്ന് വരുന്ന ലക്കങ്ങളിലും ലോകത്തെമ്പാടുമുള്ള സാഹിത്യ പ്രതിഭകളുടെ രചനകളുമായി സമ്പുഷ്ടമാകും നമ്മുടെ മലയാളം.\nചോദ്യം : മനുഷ്യനെ ഏകോപിപ്പിക്കുന്നതില് കലകള്‍ക്ക് വലിയ പങ്കുണ്ട്. അതിനെ കൃത്യമായി ഫൊക്കാന പലതവണ വിവിധ സാഹിത്യ സാംസ്‌കാരിക പരിപാടികളിലൂടെ അടയാളപ്പെടുത്തിയിട്ടുണ്ട്. സാഹിത്യ രംഗത്ത് നമ്മുടെ മലയാളം അത്തരമൊരു അടയാളപ്പെടുത്തലാണ് . ലോകമലയാളി എഴുത്തുകാരെ ഈ പ്ലാറ്റ്‌ഫോമിലേക്ക് കൊണ്ടുവരുന്നതിന് പ്രത്യേക ലക്ഷ്യങ്ങള് ഉണ്ടോ?\nഉണ്ട്. പ്രവാസികള്‍ക്ക് കലകളോടുള്ള മമതയും, താല്പര്യവും, പണ്ട് കാലങ്ങള് മുതല്‍ക്കേ തുടങ്ങിയതാണ്. മേഘസന്ദേശം മുതല്‍ക്ക്, കത്തുപാട്ടുകള് വരെ അതിന്റെ തുടര്‍ച്ചയാണ്. നാട് വിട്ട് നില്‍ക്കുന്ന മനുഷ്യനെ പിടികൂടുന്ന അതിഭീകരമായ ഗൃഹാതുരുത്വവും, ഓര്‍മ്മകളുടെ പിന്‍വിളികളും കലകളില് മാത്രമല്ല സാഹിത്യ രചനകളിലും പലപ്പോഴും പ്രകടമാകാറുണ്ട്. നമ്മുടേ മലയാളത്തിന്റെ എഴുത്തുകാരിലും അത്തരത്തില് ഒരു അടയാളം പ്രകടമായിരുന്നു.അത് ലോകത്തിന്റെ വിവിധ കോണുകളിലേക്ക് ചേക്കേറിയപ്പോഴും തുടരുന്നു. അവയെ ഒരു വേദിയില് കൊണ്ടുവരാന് ഫൊക്കാന നടത്തിയ ശ്രമം വിജയം കണ്ടു. നമ്മുടെ മലയാളത്തിലെ രചനകള് എല്ലാം ഈ പ്രവാസത്തിന്റെ കഥകളാണ് പറയുന്നത്. കഴിഞ്ഞ ദിവസങ്ങളിലെ വിമാനയാത്രകളില് രണ്ടാവര്‍ത്തിയെങ്കിലും വായിച്ചു തീര്‍ത്ത നമ്മുടെ മലയാളത്തിലെ എല്ലാ രചനകളും ഒന്നിനൊന്ന് മെച്ചപ്പെട്ടതാണന്ന് നിസംശയം പറയാം.\nനമ്മുടെ മലയാളം ഒരു മാഗസിന് എന്നതിനുമപ്പുറം ഒരു ഒത്തുചേരല് കൂടിയായിരുന്നു. പലവിധത്തിലുള്ള മനുഷ്യ ചിന്തകളുടെ, പലകാല ദേശ കഥകളുടെ, സംസ്‌കാരത്തിന്റെ, ജീവിത സാഹചര്യങ്ങളുടെ അടയാളപ്പെടുത്തല്\nകൂടിയായിരുന്നു. അതിന് നേതൃത്വം കൊടുക്കാന് ,കോവിഡ് 19 ന്റെ പശ്ചാത്തലത്തില് മനുഷ്യമനസുകളുടെ ചിന്തകളെ കൂട്ടിയിണക്കാന് സാധിച്ചതിലും ഫൊക്കാനയ്ക്ക് സാധിച്ചു. അതും ചെറുതല്ലാത്ത സന്തോഷമല്ലേ നമുക്ക് നല്‍കുന്നത്.\nഫൊക്കാന ഒരു അക്ഷരപുണ്യം കൂടി മലയാളത്തിന് സമര്‍പ്പിക്കുമ്പോള് മലയാളി സമൂഹം കൃതാര്‍ത്ഥരാവുന്നു. ഭാഷയ്ക്കായി ഒരു നാണയം എക്കാലവും മാറ്റിവയ്ക്കുന്ന ഫൊക്കാന ഭാഷയ്ക്കായി ലോകത്തെമ്പാടുമുള്ള മലയാളി എഴുത്തുകാരുടെ എഴുത്തുകുത്തുകള് അക്ഷരത്തെ സ്‌നേഹിക്കുന്നവര്‍ക്കായി കാത്തു സൂക്ഷിക്കയാണ് നമ്മുടെ മലയാളത്തിലൂടെ.\nനമ്മുടെ മലയാളത്തിന്റെ ഫ്‌ലിപ്പ് ഫയല് വായിക്കുവാന് ഈ ലിങ്ക് ഉപയോഗിക്കാം.\nGood job, Georgie.


നഗ്നചിത്രങ്ങളും പീഡനദൃശ്യങ്ങളും ഉപയോഗിച്ച് നിരവധി പെൺകുട്ടികളെ ഭീഷണിപ്പെടുത്തിയ 22കാരൻ വർക്കലയിൽ അറസ്റ്റിൽ | man arrested in Varkala after Threats with nudity and torture scenes – News18 Malayalam\nനഗ്നചിത്രങ്ങളും പീഡനദൃശ്യങ്ങളും ഉപയോഗിച്ച് നിരവധി പെൺകുട്ടികളെ ഭീഷണിപ്പെടുത്തിയ 22കാരൻ വർക്കലയിൽ അറസ്റ്റിൽ\nപ്രണയം നടിച്ച് വിവാഹവാഗ്ദാനം നൽകുകയും നഗ്നചിത്രങ്ങൾ വാങ്ങിക്കുകയുമാണ് ഇയാൾ ചെയ്തിരുന്നത്. പിന്നീട് ഈ ചിത്രങ്ങള് ഉപയോഗിച്ച് ഭീഷണിപ്പടുത്തി ലൈംഗികമായി പീഡിപ്പിക്കും.\nLast Updated : May 22, 2021, 17:34 IST\nതിരുവനന്തപുരം: ഇൻസ്റ്റാഗ്രാം വഴി പരിചയപ്പെട്ട് പെണ്‍കുട്ടികളെ പീഡിപ്പിച്ച് പണവും സ്വര്‍ണ്ണവും തട്ടിയെടുത്ത കേസില് 22കാരന് അറസ്റ്റില്. വര്‍ക്കല സ്വദേശി മുഹമ്മദ് ഫൈസി എന്നയാളാണ് അറസ്റ്റിലായത്. പീഡന ദൃശ്യങ്ങള് പകര്‍ത്തിയശേഷം അത് ഉപയോഗിച്ച് ഭീഷണിപ്പെടുത്തിയാണ് ഇയാൾ ഇരകളിൽനിന്ന് പണവും സ്വര്‍ണാഭരണങ്ങളും തട്ടിയെടുത്തിരുന്നത്.\nഇന്‍സ്റ്റഗ്രാം വഴിയാണ് മുഹമ്മദ് ഫൈസി പെൺകുട്ടികളെ വലയിലാക്കിയിരുന്നത്. പ്രണയം നടിച്ച് വിവാഹവാഗ്ദാനം നൽകുകയും നഗ്നചിത്രങ്ങൾ വാങ്ങിക്കുകയുമാണ് ഇയാൾ ചെയ്തിരുന്നത്. പിന്നീട് ഈ ചിത്രങ്ങള് ഉപയോഗിച്ച് ഭീഷണിപ്പടുത്തി ലൈംഗികമായി പീഡിപ്പിക്കും. പീഡനദൃശ്യം മൊബൈലിൽ പകര്‍ത്തിയശേഷം ഇതു കാണിച്ച് ഭീഷണിപ്പെടുത്തി പണവും സ്വര്‍ണവും കൈക്കലാക്കുകയാണ് ഫൈസി ചെയ്തിരുന്നതെന്ന് പൊലീസ് പറഞ്ഞു.\nഅടുത്തിടെ വര്‍ക്കല സ്വദേശിനിയായ പെണ്‍കുട്ടിയുടെ പരാതിയിൽ അന്വേഷണം നടത്തിയ പൊലീസ് മുഹമ്മദ് ഫൈസിയെ കഴിഞ്ഞ ദിവസം അറസ്റ്റു ചെയ്യുകയായിരുന്നു. പെണ്‍കുട്ടിയില് നിന്നും ഒരു മാലയും കമ്മലും പ്രതി കൈക്കവാക്കിയിട്ടുണ്ട്. 50,000 രൂപയോളം പ്രതിയുടെ അക്കൗണ്ടിലേക്ക് ട്രാന്‍സ്‌ഫര് ചെയ്യിപ്പിക്കുകയും ചെയ്തു. ഇൻസ്റ്റാഗ്രാമിലും ഫേസ്ബുക്കിലും വ്യാജ അക്കൗണ്ടുകള് ഉണ്ടാക്കി ഇതേരീതിയില് നിരവധി പെണ്‍കുട്ടികളെ മുഹമ്മദ് ഫൈസി ഭീഷണിപ്പെടുത്തുകയും പീഡനത്തിന് ഇരയാക്കുകയും ചെയ്തതായി പൊലീസ് സംശയിക്കുന്നുണ്ട്. ചോദ്യം ചെയ്യലിൽ കൂടുതൽ വിവരങ്ങൾ ലഭിക്കുമെന്ന പ്രതീക്ഷയിലാണ് പൊലീസ്.\nലൈംഗികമായി പീഡിപ്പിച്ചെന്ന് പരാതി നൽകിയ യുവതിയെ കേസിൽ പ്രതിയായ പൊലീസുകാരൻ വിവാഹം കഴിച്ചു. കീക്കൊഴൂരിലാണ് വിവാഹം നടന്നത്. പീഡനക്കേസ് പ്രതിയായ പത്തനംതിട്ട പൊലീസ് സ്റ്റേഷനിലെ സിവില് പൊലീസ് ഉദ്യോഗസ്ഥൻ അരുണ് ദേവ് ആണ് പരാതിക്കാരിയെ വിവാഹം കഴിച്ചത്. പീഡനത്തിന് ഇരയായ പെൺകുട്ടിയെ വിവാഹം കഴിക്കുന്നതുവഴി അറസ്റ്റ് ഒഴിവാക്കുകയാണ് പ്രതി ലക്ഷ്യമിട്ടത്. ഇയാൾക്ക് പൊലീസിലുള്ളവരുടെ സഹായം ലഭിച്ചതായും ആരോപണം ഉണ്ട്.\nFirst published: May 22, 2021, 17:34 IST\ncrimekerala policerapeRape in Keralavarkkalaബലംത്സംഗംവർക്കല


നടിയെ ആക്രമിച്ച കേസ്: നടൻ ദിലീപിനെയും പൾസർ സുനിയെയും വീണ്ടും ചോദ്യം ചെയ്യും • Rounds Time Malayalam\nചൊവ്വ, 18 ജനു 2022 22:59:08 +0530\nHome crime നടിയെ ആക്രമിച്ച കേസ്: നടൻ ദിലീപിനെയും പൾസർ സുനിയെയും വീണ്ടും ചോദ്യം ചെയ്യും\nനടിയെ ആക്രമിച്ച കേസ്: നടൻ ദിലീപിനെയും പൾസർ സുനിയെയും വീണ്ടും ചോദ്യം ചെയ്യും\nനടിയെ ആക്രമിച്ച കേസിൽ നടൻ ദിലീപും പൾസർ സുനിയുമടക്കമുള്ള പ്രതികളെ വീണ്ടും ചോദ്യം ചെയ്യും. സംവിധായകൻ ബാലചന്ദ്ര കുമാറിന്റെ വെളിപ്പെടുത്തലിന്റെ അടിസ്ഥാനത്തിലാണ് പുതിയ നീക്കം. ബാലചന്ദ്ര കുമാറിന്റെ രഹസ്യ മൊഴി രേഖപ്പെടുത്തണമെന്നവശ്യവുമായി അന്വേഷണ സംഘം കോടതിയെയും സമീപിച്ചിട്ടുണ്ട്.\nനടിയെ ആക്രമിച്ച കേസിൽ നിർണ്ണായക വഴിത്തിരിവാണ് ഉണ്ടായിരിക്കുന്നത്. നടിയെ ആക്രമിച്ചതില് ഗൂഢാലോചന നടത്തിയത് ദിലീപാണെന്നും ദൃശ്യങ്ങള് കേസില് പ്രതിയായ ദിലീപിന്‍റെ കൈവശം ഉണ്ടെന്നും തെളിവായി സംഭാഷണങ്ങളുണ്ടെന്നുമായിരുന്നു സംവിധായകൻ ബാലചന്ദ്രകുമാറിന്‍റെ ആരോപണം. കേസില് വിചാരണ നടക്കുന്നതിനിടെയാണ് ബാലചന്ദ്രകുമാര്, നടൻ ദിലീപിനെതിരെ പുതിയ ആരോപണങ്ങൾ ഉയർത്തിയത്.\nബാലചന്ദ്രകുമാറിന്‍റെ മൊഴി രേഖപ്പെടുത്തി സീല് ചെയ്ത കവറില് വിചാരണ ക്കോടതിയില് സമര്‍പ്പിച്ചിരുന്നു. ഇതിന് പുറമേയാണ് മൊഴി മാറ്റം ഒഴിവാക്കുന്നതിനായി രഹസ്യമൊഴിയെടുക്കാന് അന്വേഷണം സംഘം തീരുമാനിച്ചത്. ഇതിനായി കൊച്ചി സിജെഎം കോടതിയില് അപേക്ഷ നല്‍കി. സിജെഎം കോടതി നിര്‍ദേശിക്കുന്ന കീഴ്ക്കോടതി രഹസ്യമൊഴി രേഖപ്പെടുത്തും.\nഅതേസമയം ബാലചന്ദ്രകുമാറിന്‍റെ മൊഴിയില് തുടരന്വേഷണം നടത്താന് പ്രത്യേക അന്വേഷണ സംഘത്തെയും രൂപീകരിക്കും. നിലവിലെ അന്വേഷണസംഘത്തലവന് ബൈജു പൗലോസിന് തന്നെയാകും മേല്‍നോട്ടച്ചുമതല. ദിലീപ് നല്‍കിയ ക്വട്ടേഷന് പ്രകാരം നടിയെ തട്ടിക്കൊണ്ടുപോയി പീഡിപ്പിച്ചെന്ന കേസിൽ പൾസർ സുനിയെയും ദിലീപിനെയും വീണ്ടും ചോദ്യം ചെയ്യാനാണ് നീക്കം.\nPrevious articleമാവേലി എക്‌സ്പ്രസില് എ.എസ്.ഐ.യുടെ മര്‍ദനത്തിനിരയായ നീര്‍വേലി സ്വദേശി പൊന്നൻ ഷമീർ പോലീസ് പിടിയിൽ\nNext articleമരുമകളുടെ ആത്മഹത്യ: നടൻ രാജൻ പി ദേവിന്റെ ഭാര്യ ശാന്തമ്മ അറസ്റ്റിൽ\nകഴക്കൂട്ടത്ത് ശോഭാ സുരേന്ദ്രന് ബി.ജെ.പി. സ്ഥാനാര്‍ഥിയാകും\nയു.ഡി.എഫ്. അധികാരത്തിലെത്തിയാല് കേരള ബാങ്ക് പിരിച്ചുവിടുമെന്ന് രമേശ് ചെന്നിത്തല: പിൻവാതിൽ നിയമനങ്ങൾ പരിശോധിക്കും, റാങ്ക്...\nരാമനാട്ടുകര സ്വർണക്കവർച്ചാ കേസിൽ രണ്ട് പ്രതികൾ കൂടി അറസ്റ്റിൽ


ബ്രദർ പീറ്റർ നിക്സൺ കർത്താവിൽ നിദ്ര പ്രാപിച്ചു – Catholic Archdiocesan News Portal\nബ്രദർ പീറ്റർ നിക്സൺ കർത്താവിൽ നിദ്ര പ്രാപിച്ചു\nമഞ്ഞുമ്മൽ കാർമലീത്ത സഭയുടെ എട്ടാം വർഷ വൈദികാർത്ഥിയും മറയൂർ പയസ് നഗർ, സെന്റ് പയസ് ടെൻത് ആശ്രമത്തിലെ റീജൻസി വിദ്യാർത്ഥിയുമായ ബ്രദർ. പീറ്റർ നിക്സൺ ഡിസിൽവ OCD ആണ് ഇന്ന് രാവിലെ (2020 ജൂണ് 27 ശനി) എട്ടുമണിക്ക് ഹൃദയാഘാതത്തെ തുടർന്ന് മരിച്ചത്.\nഎറണാകുളം ജില്ല, തേവര സെൻറ് ജോസഫ് ഇടവകാംഗം ആയിരുന്നു ബ്രദർ നിക്സൺ. രാവിലെ വിശുദ്ധ കുർബാനയ്ക്കുശേഷം ആശ്രമത്തിലെ ഒരു വൈദിക നോടൊപ്പം നടക്കാൻ ഇറങ്ങിയതാണ് ബ്രദർ. മറയൂർ കാന്തല്ലൂർ റോഡിലെ ഹെയർപിൻ വളവിൽ വെച്ച് തലവേദനയും ശ്വാസതടസ്സവും അനുഭവപ്പെടുകയും കുഴഞ്ഞു വീഴുകയും ചെയ്യുകയായിരുന്നു. ഉടൻതന്നെ ആശുപത്രിയിലേക്ക് കൊണ്ടുപോയെങ്കിലും\nവാഹനത്തിൽ വച്ച് മരണമടയുകയായിരുന്നു. തേവര മാളിയേക്കൽ കുടുംബാംഗം ആയിരുന്നു പരേതൻ. പിതാവ്3വർഷം മുൻപ് നിര്യാതനായിരുന്നു.\nകോവിഡ് സമയമായതിനാൽ ടെസ്റ്റിംഗിനും തുടർന്നുള്ള പോസ്റ്റുമോർട്ടതിനുമായി അടിമാലിയിലേക്ക് കൊണ്ട് പോയിരിക്കുകയാണ്. പരേതന്റെ വിയോഗത്തിൽ വേദനിക്കുന്ന പ്രിയ മാതാവിനും സഹോദരനും കുടുംബാംഗങ്ങൾക്കും വേണ്ടി പ്രാർത്ഥിക്കാം.\nലോക ലഹരി വിരുദ്ധ ദിനത്തോടനുബന്ധിച്ച ഗാനം തയ്യാറാക്കി നെയ്യാറ്റിൻകര രൂപത വൈദികന്


‘വോയ്‌സ് മെസേജ് പ്രിവ്യൂ’ വാട്‌സ്ആപ്പിന്റെ പുതിയ ഫീച്ചര്; ശബ്ദ സന്ദേശങ്ങള് അയക്കും മുമ്പ് ഒന്ന് കേട്ടു നോക്കാം • Suprabhaatham\n‘വോയ്‌സ് മെസേജ് പ്രിവ്യൂ’ വാട്‌സ്ആപ്പിന്റെ പുതിയ ഫീച്ചര്; ശബ്ദ സന്ദേശങ്ങള് അയക്കും മുമ്പ് ഒന്ന് കേട്ടു നോക്കാം\nDecember 16, 2021 | 12:26 pm IST\nവാട്‌സ് ഉപയോഗിക്കുന്നവര്‍ക്കെല്ലാം പ്രിയം ശബ്ദ സന്ദേശങ്ങളാണ്. കുത്തിയിരുന്ന് സന്ദേശങ്ങള് ടൈപ് ചെയ്യേണ്ട. പറയാനുള്ള കാര്യങ്ങള് വ്യക്തമായി പറയാം. എന്നാല് ഇതിലുണ്ടായിരുന്ന ആകെയുള്ള ഒരു പ്രയാസം അയക്കുന്നതിന് മുമ്പ് സന്ദേശങ്ങള് ഒന്നുകൂടി കേട്ടു നോക്കാന് പറ്റില്ലെന്നതായിരുന്നു. ഇപ്പോഴിതാ അതിനുള്ള പരിഹാരവും വന്നിരിക്കുന്നു വാട്‌സ്ആപ്പില്\nശബ്ദ സന്ദേശങ്ങള് അയക്കുന്നതിനു മുന്‍പ് കേട്ടു നോക്കാന് കഴിയുന്ന ‘വോയ്‌സ് മെസേജ് പ്രിവ്യൂ’ ഫീച്ചര് അവതരിപ്പിച്ചിരിക്കുകയാണ് വാട്‌സ്ആപ്പ്. അയക്കുന്നതിനു മുന്‍പ് നിങ്ങളുടെ സന്ദേശം ഒന്നൂടെ കേട്ട് അയക്കണമോ വേണ്ടയോയെന്ന് ഉറപ്പിക്കാന് കഴിയുന്നതാണ് പുതിയ ഫീച്ചര്.\nവോയ്‌സ് മെസേജ് പ്രിവ്യൂ എങ്ങിനെ\nആദ്യം വോയ്‌സ് ഹാന്‍ഡ്‌സ് ഫ്രീ റെക്കോര്‍ഡ് ചെയ്യുക. കഴിഞ്ഞാല് സ്‌റ്റോപ് ചെയ്യുക. പിന്നീട് കേട്ട് നോക്കിയ ശേഷം സെന്റ് ചെയ്യുക. സെന്റ് ചെയ്യുന്നതിന് മുമ്പ് ഡിലീറ്റ് ചെയ്യണമെങ്കില് അതിനും സംവിധാനമുണ്ട്.\nകഴിഞ്ഞ ദിവസം അറിയാത്ത ആളുകള്‍ക്ക് ഓണ്‍ലൈന് സ്റ്റാറ്റസോ ലാസ്റ്റ് സീനോ കാണാന് കഴിയാത്ത പുതിയ സ്വകാര്യതാ ഫീച്ചര് വാട്‌സ്ആപ്പ് അവതരിപ്പിച്ചിരുന്നു. അതിനു പിന്നാലെയാണ് പുതിയ വോയ്‌സ് മെസ്സേജ് പ്രിവ്യൂ ഫീച്ചറും അവതരിപ്പിച്ചിരിക്കുന്നത്.\nഗ്രൂപ്പ് അഡ്മിനുകള്‍ക്ക് കൂടുതല് അധികാരം നല്‍കുന്ന പുതിയ ഫീച്ചറുകള് വാട്‌സ് ആപ്പ് അവതരിപ്പിക്കാനൊരുങ്ങുന്നുണ്ട്.


ഖത്തറിലെ ഡ്രൈവ്-ത്രൂ സെന്ററില് സ്വന്തമായി വാഹനമില്ലാത്തവര്‍ക്കും വാക്‌സിനെടുക്കാം; നിര്‍ദേശങ്ങള് ഇങ്ങനെ\n2021-03-17 03:20:34 pm IST\nദോഹ: സ്വന്തമായി വാഹനങ്ങളില്ലാത്തവര്‍ക്കും ലുസൈലിലെ ഡ്രൈവ്-ത്രൂ വാക്‌സിനേഷന് സെന്ററില് രണ്ടാമത്തെ ഡോസ് കൊവിഡ് വാക്‌സിന് ലഭ്യമാകുമെന്ന് പൊതുജനാരോഗ്യ മന്ത്രാലയം അറിയിച്ചു. ഔദ്യോഗിക ട്വിറ്റര് അക്കൗണ്ടിലൂടെയാണ് അധികൃതര് ഇക്കാര്യം വ്യക്തമാക്കിയത്.\nഡ്രൈവ്-ത്രൂ വാക്‌സിനേഷന് സെന്ററില് കാറിലോ അല്ലെങ്കില് അനുയോജ്യമായ ഏതെങ്കിലും ഒരു വാഹനത്തിലോ എത്തിയാല് മാത്രമേ വാക്‌സനേഷന് പ്രക്രിയ പൂര്‍ത്തിയാക്കാന് സാധിക്കൂ.\nകാല്‍നടയായി എത്തുന്നവര്‍ക്ക് ഇവിടെ നിന്നും വാക്‌സിന് ലഭ്യമല്ല. എന്നാല് സ്വന്തമായി വാഹനം ഇല്ലാത്തവര്‍ക്ക് ടാക്‌സിയില് എത്തി വാക്‌സിന്റെ രണ്ടാമത്തെ ഡോസ് സ്വീകരിക്കാം.\nആഴ്ചയില് ഏഴു ദിവസവും രാവിലെ 11 മുതല് രാത്രി 10 വരെ ഡ്രൈവ്-ത്രൂ വാക്‌സിനേഷന് സെന്റര് പ്രവര്‍ത്തിക്കുന്നുണ്ട്. കേന്ദ്രത്തിലേക്ക് രാത്രി ഒന്‍പത് മണി വരെ മാത്രമായിരിക്കും പ്രവേശനം അനുവദിക്കുക.\nഅതേസമയം, രാവിലെ 11 മണിക്കും ഉച്ചക്ക് ഒരു മണിക്കും ഇടയില് ഡ്രൈവ്-ത്രൂ സെന്ററില് തിരക്ക് അനുഭവപ്പെടുന്നുണ്ട്. അതിനാല് തിരക്ക് ഒഴിവാക്കാന് ഉച്ചയ്ക്ക് രണ്ടിനും രാത്രി ഏഴിനും ഇടയില് അത്യാവശ്യക്കാര് സന്ദര്‍ശനം നടത്തണമെന്നും അധികൃതര് നിര്‍ദേശിച്ചു.\nQatar Doha Covid Vaccine MoPH Qatar drive-through centre Lusail


പലപ്പോഴും ഗർഭപാത്രം 5-8 ആഴ്ചകളിൽ ഉടൻ തന്നെ തടസ്സം നേരിടുന്നു. ഇതിന് നിരവധി കാരണങ്ങൾ ഉണ്ടാകും. ഈ കേസിൽ ഡോക്ടർമാരുടെ പ്രധാന ദൗത്യം സ്വതസിദ്ധ ഗർഭച്ഛിദ്രത്തിനും, അണുബാധ തടയുന്നതിനും (ഗർഭപാത്രത്തിൻറെ ഒരു പുനർവീകരിക്കൽ) കാരണമായി. എന്നിരുന്നാലും, ചെറുപ്രായത്തിൽ ഗർഭം അലസുന്നത് വൃത്തിയാക്കില്ല. ഗർഭസ്ഥ ശിശുവിന്റെ ഗർഭധാരണത്തിനു ശേഷം ഈ അവസ്ഥയെക്കുറിച്ച് നമുക്ക് കൂടുതൽ അറിയാം.\nപൊടുന്നനെയുള്ള ഗർഭഛിദ്രം തുടർന്നുള്ള സൂക്ഷ്മപരിശോധന (ശുദ്ധീകരണം) ചെയ്യാതെ എപ്പോഴാണ്?\nഅത്തരം സാഹചര്യങ്ങളിൽ, ഗർഭാവസ്ഥയുടെ പെട്ടെന്നുള്ള അവസാനിച്ച ശേഷം, ഒരു ഗര്ഭപിണ്ഡത്തിന്റെ ചുവന്ന രക്തം പുറത്തു വരുന്നു, ഗർഭാശയത്തിൻറെ കുത്തിവയ്പ്പ് ആവശ്യമില്ല. അൾട്രാസൗണ്ട് പരീക്ഷയുടെ ഫലമായി ലഭിച്ച ഡാറ്റയുടെ അടിസ്ഥാനത്തിലാണ് അത്തരം നടപടിക്രമം നടത്താൻ തീരുമാനിക്കുന്നത്.\nഭ്രൂണത്തിന്റെ ചെറിയ ടിഷ്യു അവശിഷ്ടങ്ങൾ സാന്നിധ്യത്തിൽ ഡോക്ടർമാർ പ്രതീക്ഷിക്കുന്ന തന്ത്രങ്ങളോട് പറ്റിനിൽക്കാൻ ഇഷ്ടപ്പെടുന്നതായി ശ്രദ്ധേയമാണ്. മുഴുവൻ പോയിന്റ് ഏതാണ്ട് 2-3 ആഴ്ച ഗർഭം അലസിപ്പിക്കൽ നിമിഷം മുതൽ, ഗർഭപാത്രം സ്വയം വൃത്തിയാക്കി, എല്ലാ "അനാവശ്യമായ" പുറത്തേക്ക്. ഈ വസ്തുതയാണ്, ശുദ്ധീകരണമില്ലാതെ ഗർഭം അലസലിനുശേഷമുള്ള പ്രതിഭാസത്തെ വിശദീകരിക്കുന്നു.\nഎന്നിരുന്നാലും, പ്രായോഗികമായി ഇത് എപ്പോഴും നിരീക്ഷിക്കപ്പെട്ടില്ല. അത്തരം സന്ദർഭങ്ങളിൽ ഗർഭാശയദളിക ആഡിറ്റ് ചെയ്യപ്പെടും. നിർദ്ദിഷ്ട ഗർഭഛിദ്രം, ഗർഭസ്ഥശിശു മരണമടഞ്ഞെങ്കിലും ഗർഭച്ഛിദ്രം സംഭവിക്കുന്നില്ല.\nപലപ്പോഴും ഗർഭസ്ഥ ശിശുവിന് ശിശുവിൻറെ കോശങ്ങളുടെ സാന്നിധ്യം ഒഴിവാക്കാനും, സ്വാഭാവിക ഗർഭച്ഛിദ്രത്തിൽ രക്തസ്രാവം ഉണ്ടാക്കുവാനും വേണ്ടി പ്രതിരോധ ലക്ഷ്യങ്ങളോടെയാണ് ഇത് ചെയ്യുന്നത്.\nഗർഭച്ഛിദ്രം കഴിഞ്ഞ് തിരിച്ചെടുക്കൽ സവിശേഷതകൾ\nപലപ്പോഴും, ശുദ്ധീകരണമില്ലാതിരിക്കെ ഗർഭം അലസുന്ന സ്ത്രീക്ക് ജനനേന്ദ്രിയഭാഗങ്ങളിൽ നിന്ന് രക്തം എത്ര സമയം ചെലവഴിക്കണമെന്നതിൽ താത്പര്യമുണ്ട്. ഈ പ്രതിഭാസത്തിനുശേഷം ചെറിയ മണ്ണ് 7-10 ദിവസം ഉണ്ടാകാം. അതേ സമയം, അവരുടെ വോള്യം സമയം കുറയ്ക്കണം. ഇത് കണ്ടില്ലെങ്കിൽ ഡോക്ടറെ കാണണം.\nഗർഭം അലസലിനു ശേഷം ആർത്തവചക്രം ആരംഭിക്കുമ്പോൾ, 21-35 ദിവസം വരെ ഡോക്ടർമാർ ഇത്തരം ഇടവേളകളിൽ സംസാരിക്കാറുണ്ട്. സ്വാഭാവിക ഗർഭം അലസിപ്പിക്കലിനുശേഷം സാധാരണ മാസങ്ങളിൽ ഒരു മാസത്തിലൊരിക്കലും പാടില്ല.\nഎന്നിരുന്നാലും ഇത് എല്ലായ്പ്പോഴും സംഭവിക്കുന്നില്ല. പലപ്പോഴും, ശരീരം വീണ്ടെടുക്കാൻ കൂടുതൽ സമയം ആവശ്യമാണ്. ഗർഭാവസ്ഥയിൽ ഉൽപാദിപ്പിക്കുന്ന ഹോർമോൺ പ്രൊജസ്ട്രോണുകളുടെ സാന്ദ്രത കുറയ്ക്കുകയും ഒരേ സമയം ഉണ്ടാകരുത്. ഗർഭച്ഛിദ്രം കഴിഞ്ഞ് 2-3 മാസത്തിനുശേഷം പല സ്ത്രീകളും ആർത്തവത്തിൻറെ അഭാവത്തെക്കുറിച്ച് പരാതിപ്പെടുന്നു. അത്തരം സാഹചര്യങ്ങളിൽ, സാധ്യതയുള്ള പ്രശ്നങ്ങൾ ഒഴിവാക്കാൻ സഹായിക്കുന്ന ഒരു സർവേ ഡോക്ടർമാർ നിർദ്ദേശിക്കുന്നു.\nപ്രത്യുൽപാതം, ഗർഭം അലസലിനു ശേഷം ശരീരത്തിനുണ്ടാകുന്ന ഊഷ്മാവിലെ വർദ്ധനയെക്കുറിച്ച് പറയേണ്ടത് അത്യാവശ്യമാണ്. സാധാരണ ഗതിയിൽ ഭ്രൂണം അല്ലെങ്കിൽ ഗര്ഭപിണ്ഡത്തിന്റെ കഷണം എന്ന് ഈ അവസ്ഥ സൂചിപ്പിക്കുന്നു. ശരീരത്തിലെ അവശനബാധിതമായ പ്രതിപ്രവർത്തനങ്ങൾക്ക് ഇത് കാരണമാകുന്നു. ശരീരത്തിൻറെ ആദ്യഘട്ടത്തിൽ ഉണ്ടാകുന്ന ലക്ഷണമാണിത്.\nഗർഭം അലസുന്നത് ഗർഭിണിയാകാതിരിക്കാൻ നിങ്ങൾക്ക് കഴിയുമോ?\nസ്വാഭാവിക ഗർഭച്ഛിദ്രം നേരിടുന്ന അനേകം സ്ത്രീകൾക്ക് ഈ ചോദ്യം താൽപര്യമുള്ളതാണ്.\nഉത്തരം, ഉത്തരം: 6-7 മാസം - ഡോക്ടർമാർ താഴെ സമയം ഇടവേള പിടിച്ചു നിർദേശിക്കുന്നു. സ്ത്രീ ശരീരത്തിൻറെ പുനഃസ്ഥാപനമാണ്. ഈ സാഹചര്യത്തിൽ, വ്യക്തിഗത സ്വഭാവവും വീണ്ടെടുക്കൽ കാലാവധി നടന്നുവരുന്നതും കണക്കിലെടുക്കേണ്ടത് ആവശ്യമാണ്. ചില കാരണങ്ങളാൽ, ചില കാരണങ്ങളാൽ, മൂന്ന് വർഷം ഗർഭാവസ്ഥയായി ആസൂത്രണം ചെയ്യുന്ന ഡോക്ടർമാർ! ഗർഭിണിയായിത്തീരാനുള്ള ശ്രമങ്ങൾ നടത്താൻ കഴിയാത്ത സമയത്തെക്കുറിച്ച് വ്യക്തമായി പറയാൻ കഴിയില്ല. ഏതെങ്കിലും സാഹചര്യത്തിൽ, ഗൈനക്കോളജിസ്റ്റും അൾട്രാസൗണ്ട് പരീക്ഷയും ഒരു പരീക്ഷയിൽ പങ്കെടുക്കേണ്ടത് ആവശ്യമാണ്.\nഗർഭകാലത്തെ ഇൻസൊമ്നിയ വൈകി\nഎനിക്ക് ഒരു ഊഷ്മാവ് മുറിയിൽ പോകാനാകുമോ?\nഒരു പൂച്ചയിൽ മൂക്ക് വെറ്റ്\nചുകന്ന കൂൺ ഉപയോഗിച്ച് സാലഡ്